
Budskab  fra  Det  øverste  Præsidentskab 


Hvad  ønsker  Frelseren 
at  vi  skal  ofre? 

VI  SKAL  OFRE  OS  SELV 


Præsident  Gordon  B.  Hinckley 

Førsterådgiver  i  Det  øverste  Præsidentskab 


Det  er  juletid  og  vi  synger  og 
taler  om  den  store  gave  som 
Gud  vor  evige  Fader  skænke- 
de os,  da  han  gav  sin  Søn  til  menne- 
skehedens forløsning.  Det  er  et  tids- 
punkt hvor  vi  ærbødigt  mediterer 
over  den  uforlignelige  gave  som  den- 
ne Søn  er,  han  der  gav  sit  liv  for  at 
frelse  verden.  Det  er  også  et  tids- 
punkt hvor  vi  spekulerer  på  hvordan 
vi  mon  bedst  kan  vise  ham  ære. 

Jesus  Kristus  skabte,  under  sin 
Faders  ledelse,  den  jord  vi  lever  på. 
Han  var  Abrahams,  Isaks  og  Jakobs 
Gud. 

Han  var  den  der  inspirerede  alle 
de  fordums  profeter,  når  de  talte 
som  Helligånden  bevægede  dem  til. 
De  talte  om  ham  når  de  irettesatte 
konger,  når  de  revsede  nationerne, 
og  i  deres  forudseenhed  som  seere 
når  de  ved  åbenbaringens  kraft 
forkyndte  at  den  lovede  Messias  ville 
komme:  „Derfor  vil  Herren  selv  give 
eder  et  tegn:  se,  jomfruen  bliver 
frugtsommelig  og  føder  en  søn,  og 
hun  kalder  ham  Immanuel" 
(Es.  7:14). 

„Og  Herrens  Ånd  skal  hvile  over 
ham,  visdoms  og  forstands  And,  råds 
og  styrkes  Ånd,  Herrens  kundskabs 
og  frygts  Ånd"  (Es.  11:2). 


„På  hans  skuldre  skal  herredøm- 
met hvile;  og  hans  navn  skal  være: 
Underfuld-Rådgiver,  Vældig  Gud  - 
Evigheds-Fader,  Fredsfyrste" 
(Es.  9:6). 

Han,  Guds  Søn,  nedlod  sig  til  at 
påtage  sig  et  jordisk  legeme.  Hans 
mor,  den  smukkeste  af  alle  jomfruer, 
som  Nephi  så  i  et  syn,  bragte  ham  til 
verden.  Hans  far,  den  evige  Gud,  ud- 
styrede ham  med  magt  over  døden. 

Gaver  til  den  nyfødte  Konge 

Da  han  kom  til  jorden  blev  han  lagt 
i  en  krybbe,  fordi  der  ikke  var  plads 
på  herberget.  En  engel  spurgte  Ne- 
phi, som  havde  set  alt  dette  i  et  syn: 
„Fatter  du  Guds  nåde?"  (1  Nephi 
11:16).  Jeg  tror  ikke  at  nogen  af  os 
fuldt  ud  forstår  hvordan  den  store  Je- 
hova kunne  komme  ned  blandt  men- 
neskene, blive  født  og  lagt  i  en  kryb- 
be blandt  et  forhadt  folk,  som  jøderne 
var  det,  i  et  besat  land,  underlagt  Ro- 
merriget var  på  det  tidspunkt.  Men 
ved  hans  fødsel  sang  et  englekor  til 
hans  ære.  Der  kom  hyrder  for  at  til- 
bede ham.  En  ny  stjerne  opstod  i  øst. 
Der  var  vise  mænd  som  rejste  meget 
langt  for  at  bringe  ham  guld,  røgelse 
og  myrra.  Man  må  formode  at  de 


fulde  af  undren  og  ærefrygt  har  rørt 
ved  de  små  hænder,  da  de  skænkede 
den  nyfødte  konge  deres  gaver. 

Så  vidt  vi  ved  var  Kristi  barndom 
og  ungdom  ikke  særlig  bemærkelses- 
værdig, skønt  Lukas  siger  at  „Jesus 
gik  frem  i  visdom  og  vækst  og  yndest 
hos  Gud  og  mennesker"  (Luk.  2:52). 
Men  i  de  mirakuløse  tre  år,  hans  of- 
fentlige mission  varede,  fik  vi  lær- 
domme ved  hans  forskrift  og  eksem- 
pel, og  de  har  været  til  berigelse  for 
hele  menneskeheden  i  alle  årene  lige 
siden. 

Johannes  Døber  talte  ved  åbenba- 
relsens kraft  da  han  om  Jesus  sagde: 
„Se  Guds  lam,  som  bærer  verdens 
synd!"  (Joh.  1:29). 

Det  var  den  Almægtiges  røst  der 
ved  Jordan  erklærede:  „Denne  er 
min  Søn,  den  elskede;  i  ham  har  jeg 
velbehag"  (Matt.  3:17). 

Et  Mirakelmenneske 

Jesus  var  et  mirakelmenneske.  Han 
der  havde  skabt  verden,  og  som  den 
store  Jehova  styrede  han  den,  havde 
forstand  på  jordens  elementer  og  vid- 
ste hvordan  livet  fungerer.  Han  be- 
gyndte med  at  forvandle  vand  til  vin  i 
Kana,  hvorpå  han  fortsatte  med  at  få 


Maleri  af  Giorgione 

Hyrdernes  tilbedelse  (ca  1510) 

Det  nationale  kunstgalleri  i  Washington  D.  C. 

de  lamme  til  at  gå,  de  blinde  til  at  se, 
vække  de  døde  til  live,  for  han,  Me- 
sterlægen, helbredte  ved  den  myn- 
dighed han  havde  fået  i  arv,  i  kraft 
af  at  han  var  Guds  Søn. 

Han  trøstede  de  sorgfulde  i  sin  tid 
og  alle  efterfølgende  slægter,  som  vir- 
kelig ville  tro  på  ham.  Han  har  sagt  til 
hver  og  én  af  os:  „Kom  hid  til  mig,  al- 
le I,  som  er  trætte  og  tyngede  af  byr- 
der, og  jeg  vil  give  jer  hvile.  Tag  mit 
åg  på  jer  og  lær  af  mig,  thi  jeg  er  sagt- 
modig og  ydmyg  af  hjertet;  så  skal  I 


finde  hvile  for  jeres  sjæle.  Thi  mit  åg 
er  gavnligt,  og  min  byrde  er  let" 
(Matt.  11:28-30). 

Ved  brønden  i  Samaria  fortalte 
Jesus  om  den  frelsende  kraft  i  hans 
lærdomme,  idet  han  sagde:  „Enhver, 
som  drikker  af  dette  vand,  vil  tørste 
igen,  men  den,  som  drikker  af  det 
vand,  jeg  giver  ham,  han  skal  til  evig 
tid  ikke  tørste;  men  det  vand,  jeg  giv- 
er ham  skal  i  ham  blive  et  kildespring 
til  evigt  liv"  (Joh.  4:13-14). 

„Jeg  er  opstandelsen" 

Han  er  Herre  over  liv  og  død.  Han 
erklærede  den  sørgende  Marta  sin 


evige  magt,  da  han  sagde:  „Jeg  er 
opstandelsen  og  livet;  den,  som  tror 
på  mig,  skal  leve,  om  han  end  dør. 
Og  enhver,  som  lever  og  tror  på 
mig,  skal  i  al  evighed  ikke  dø" 
(Joh.  11:25-26). 

Det  er  således  den  Kristus,  hvis 
fødsel  vi  fejrer.  Denne  verdens  ska- 
ber, Jehova  i  Det  gamle  Testamente, 
påtog  sig  at  leve  på  jorden  og  blive 
menneskehedens  Forløser.  Hans  jor- 
diske mission  gik  ud  på  tjeneste  og 
selvfornægtelse  -  på  at  undervise, 
velsigne,  helbrede,  opløfte  -  og  høj- 
depunktet i  det  hele  var  det  store  og 
sidste  offer,  som  frembragte  forso- 
ning, forløsning  og  opstandelse. 


Hvis  vi  påstår  at  vi  tilbeder  og  føl- 
ger Mesteren,  er  vi  så  ikke  også  nødt 
til  at  leve  vort  liv  i  tjeneste,  ligesom 
han  gjorde?  Ingen  kan  med  rette 
hævde  at  eje  sit  eget  liv.  Vort  liv  er  en 
gave  fra  Gud. 

Vi  kom  ikke  til  verden  ved  egen 
viljestyrke.  Vi  forlader  heller  ikke 
verden  efter  eget  ønske.  Vore  dage  er 
talte,  dog  ikke  af  os  selv,  men  efter 
Guds  vilje. 

Mange  af  os  anvender  vort  liv  som 
om  det  tilhørte  os  alene.  Vi  kan  øde 
det  bort  hvis  vi  vil.  Men  derved  er  vi 
svigefulde  overfor  en  stor  og  hellig 
tillid.  Mesteren  gjorde  det  uendelig 
klart  at  „den,  som  vil  frelse  sit  liv, 


skal  miste  det;  men  den,  som  mister 
sit  liv  for  min  og  evangeliets  skyld, 
han  skal  frelse  det"  (Mark.  8:35). 

Hvorfor  mon  missionærer  er  så  gla- 
de? Fordi  de  glemmer  sig  selv  i  tjene- 
sten for  andre. 

Et  kærlighedsarbejde 

Hvorfor  er  tempeltjenere  så  lykkeli- 
ge? Fordi  det  kærlighedsarbejde  de 
udfører  mere  ligner  det  fantastiske 
stedfortrædende  arbejde,  som  Frelse- 
ren gjorde  for  menneskeheden,  end 
noget  andet  arbejde  vi  kender  til.  De 
forventer  heller  ingen  tak  for  det  de 
gør.  De  allerfleste  kender  ikke  andet 


Maleri  afjacopo  Bassano 

En  af  de  vise  mænds  tilbedelse  (16.  århundredes 

renæssance)  Pinacoteca,  Sansepolcro 

til  den  de  arbejde  for  end  navnet. 

Der  er  ikke  noget  bedre  tidspunkt 
end  netop  julen  til  at  gøre  sig  klart  at 
vi  ikke  kan  tilbede  Kristus  rigtigt 
uden  at  ofre  af  os  selv. 

Lad  os  i  denne  juletid,  hver  især,  i 
Kristi  ånd,  være  lidt  mere  gavmilde. 
Det  er  ikke  nok  at  give  legetøj  og 
ting.  Det  er  ikke  nok  at  give  de  fattige 
almisser.  Jo  -  det  er  vigtigt,  men  det 
er  også  vigtigt  at  vi  ofrer  os  selv,  som 
almisse. 

Må  vi  inderst  inde  blive  klar  over 


Maleri  af  Bernardino  Luini 

Madonna  med  roserne  (16.  århundredes 

renæssance)  Ambrosiana  biblioteket  i  Milano 

julens  rette  betydning,  så  vi  kan  ind- 
se at  vort  liv,  som  vi  har  fået  af  Gud 
vor  Fader,  ikke  kun  tilhører  os  selv, 
men  at  det  skal  benyttes  i  tjenesten 
for  andre. 

Præsident  Kimball,  der  var  så  fint 
et  eksempel  på  dette  princip,  han 
sagde  engang  til  mig:  „Jeg  sammen- 
ligner mit  liv  med  et  par  sko  -  det 
skal  slides  op  i  tjenesten  for  andre." 

Gud  velsigne  jer  alle  i  denne  jule- 
tid, så  det  bliver  en  dejlig  tid,  men 
fremfor  alt  en  tid  hvor  I  ofrer  jer.  D 


Ideer  til  hjemmelærere 

Nogle  punkter  der  kunne  lægges 
vægt  på:  Hvis  du  synes  kan  du  næv- 
ne følgende  punkter  under  samtaler- 
ne ved  dine  besøg: 

1.  Julen  er  et  tidspunkt  hvor  vi  kan 
tænke  over  hvordan  vi  bedst  kan 
bringe  Guds  Søn  ære,  efter  som  det 
er  hans  jordiske  fødsel  vi  fejrer. 

2.  Jesus  var  et  mirakelmenneske. 
Han,  der  skabte  verden  og  styrede 
den,  havde  forstand  på  livets  funk- 
tioner. 

3.  Vort  liv  er  en  gave  fra  Gud.  Vore 
dage  er  talte,  dog  ikke  af  os,  men  i 
henhold  til  Guds  vilje. 


4.  Julen  er  fremfor  alt  den  tid  hvor 
vi  for  alvor  må  indse  at  vi  bestemt 
ikke  kan  tilbede  Kristus  uden  at 
ofre  os. 

Hjælp  til  samtale 

1.  Fortæl  om  dine  følelser  for 
Frelseren  og  hvor  meget  hans  liv 
betyder  for  os.  Bed  familiens 
medlemmer  fortælle  hvad  de 
føler. 

2.  Er  der  noget  skriftsted  eller 
citat  i  denne  artikel,  som  familien 
kunne  læse  og  drøfte? 

3.  Ville  denne  samtale  blive  bedre 
hvis  du  før  besøget  taler  med  husets 
overhoved? 

Det  lærte  jeg 
ok  græsgangen, 

ivor  hyrderne  lå 


Vickie  H.  Randall 

Betlehem,  set  fra  græsgangen,  hvor  hyrderne  lå 


Lige  idet  vi  stod  af  bussen  fik  vi  øje 
på  et  telt  der  tilhørte  en  beduin- 
familie. Lidt  længere  borte  fra 
vejen  kunne  vi  se  to-tre  børn  der  vogte- 
de får,  som  græssede  på  højene  uden- 
for Betlehem,  Vi  var  netop  ved  at  af- 
slutte en  grupperejse,  hvor  vi  opholdt 
os  2  uger  i  Israel,  og  var  taget  ud  på 
græsgangene  for  at  afholde  et  vidnes- 
byrdmøde. 

Mens  vi  sad  på  den  stenede  bjergsi- 
de og  så  ud  over  landet,  kunne  vi  til 
den  ene  side  se  Betlehem.  Hvis  vi  kig- 
gede lidt  til  venstre  i  en  anden  retning, 
kunne  vi  se  Herodion,  en  fæstning  der 
ligger  på  et  bjerg.  Her  byggede  Hero- 
des den  Store  et  luxuspalads  med  bas- 
siner, haver  og  to  hundrede  hvide 
marmortrin.  Vi  havde  besøgt  det  tid- 
ligere på  dagen.  Men  nu,  hvor  jeg  sad 
og  så  på  det,  var  det  som  om  det  re- 
præsenterede al  den  materielle  vel- 
stand man  overhovedet  kunne  ønske 
sig.  I  modsætning  dertil  virkede  den 
lille  landsby,  Betlehem,  som  et  symbol 
på  alt  hvad  jeg  havde  lært  om  Jesus  un- 
der vort  besøg  i  det  hellige  land. 


Jeg  kiggede  frem  og  tilbage  -  fra 
Betlehem  til  Herodion.  Og  så  spurgte 
jeg  mig  selv:  Hvad  vil  du  vælge?  Jeg 
ønsker  naturligvis  at  følge  Frelseren. 
Men  mon  jeg  i  mine  daglige  beslut- 
ninger og  gerninger  vælger  noget 
andet? 

Mens  vi  sang  julesalmer  og  udveks- 
lede vidnesbyrd,  tænkte  jeg  på  hvor  let 
det  er  at  prioritere  det  forkerte  i  første 
række.  Hvor  nemt  det  er  at  bruge  en 
masse  tid  på  at  bekymre  sig  om  noget 
uvæsentligt,  set  i  et  evigt  perspektiv. 
Hvor  let  er  det  ikke  at  tro  at  det  materi- 
elle består  i  al  evighed?  Og  hvor  svært 
kan  det  ikke  være  at  huske  at  Jesus  sag- 
de: „Ingen  kan  tjene  to  herrer"  (Matt. 
6:24). 

Jeg  kunne  ikke  få  mit  spørgsmål  til 
mig  selv  ud  af  hovedet:  Hvad  vil  du 
vælge?  Og  så  hørte  jeg  om  og  om  igen, 
næsten  som  en  bøn,  hyrdernes  ord: 
„Lad  os  dog  gå  til  Betlehem"  (Lukas 
2:15). 

Lige  siden  jeg  kom  hjem  har  jeg  ofte 
tænkt  på  denne  oplevelse  -  på  solen 
der  langsomt  gik  ned  bag  Judæas  bjer- 


ge, på  fåreflokken  i  nærheden,  og  den 
fred  jeg  følte,  da  jeg  påny  forpligtede 
mig  til  at  bekymre  mig  mindre  om  det 
verdslige  og  være  flittigere  til  at  søge 
Guds  rige. 

Jeg  kan  stadig  somme  tider  høre  for 
mig  hvordan  hyrderne  den  nat  for 
længe,  længe  siden  på  højene  i  det  fjer- 
ne sagde:  „Lad  os  dog  gå  til  Betle- 
hem. "  Og  så  minder  jeg  mig  selv  om  at 
vælge  klogt.  Herodion  ligger  i  ruiner, 
men  Betlehem  består.  □ 


Fæstningen  -  Herodion  på  bjergtoppen 

HAN  VINKEDE  AD  MIG 

Jeg  er  født  i  Ungarn,  hvor  jeg  blev 
calvinist  præst.  Men  efter  at  være 
immigreret  til  Australien  for  30  år 
siden,  begyndte  jeg  at  indse  at  jeg 
ikke  underviste  i  Kristi  sande  lære. 

Derfor  begyndte  jeg  at  skrive  en  bog 
om  frafaldet.  Jeg  vidste  fra  mit  studi- 
um af  Bibelen  at  „alt  (ville)  blive  gen- 
oprettet", så  jeg  opgav  til  sidst  min 
præstegerning  for  at  finde  den  gen- 
oprettede sandhed.  Det  tog  mig  ikke 
lang  tid  at  finde  den,  skønt  jeg  ikke 
opdagede  det  lige  med  det  samme. 

En  aften  i  1956,  da  jeg  kørte  fra  Gee- 
long  til  Melbourne  i  øsende  regnvejr, 
tog  jeg  et  par  unge  mennesker  med  op 
at  køre.  Det  var  sidste  dages  hellige 
missionærer.  Jeg  fulgte  dem  ind  på 
missionshjemmet,  hvor  missionspræ- 
sidenten  gav  mig  en  Mormons  Bog, 
som  jeg  med  glæde  tog  imod.  Jeg  til- 
sluttede mig  dog  ikke  kirken  på  det 
tidspunkt  -  jeg  spurgte  heller  ikke  om 
jeg  måtte  høre  noget  mere  om  den. 

Så  en  nat  drømte  jeg  at  jeg  befandt 
mig  ved  en  smuk  strand.  En  hvidhåret 
mand  stod  i  vand  til  livet.  Han  havde 
hvidt  tøj  på  og  stod  med  en  Mormons 
Bog  i  hånden.  Han  bad  mig  komme 
ud  til  sig  i  vandet  og  sagde  at  Meste- 
ren ventede  på  mig.  Den  næste  mor- 
gen lavede  jeg  en  tegning  af  manden 
som  jeg  havde  set  i  min  drøm,  og  alt 
imens  fortsatte  jeg  min  søgen  efter 
sandheden. 

Noget  efter  kom  to  missionærer  og 
ringede  på  hos  mig.  Jeg  så  at  de  havde 
en  Mormons  Bog  i  hånden.  Jeg  invite- 
rede dem  ind  og  viste  dem  den  teg- 
ning jeg  havde  lavet.  Missionærerne 
blev  meget  overraskede.  De  sagde  at 
det  lignede  meget  et  billede  af  præsi- 
dent David  O.  McKay. 

De  spurgte  om  de  måtte  få  tegnin- 
gen. På  en  eller  anden  måde  kom  hi- 
storien om  min  drøm  og  tegningen  til 
Salt  Lake  City,  og  jeg  fik  et  brev  fra 


John  Frazer 


ældste  Joseph  Fielding  Smith,  der  var 
præsident  for  De  tolvs  Kvorum.  I 
brevet  bar  han  sit  vidnesbyrd  og  råde- 
de mig  til  at  blive  døbt. 

En  missionær  fik  lov  til  at  udvide  sin 
mission  en  uge,  mens  han  boede  hos 
mig  og  vi  studerede  evangeliet  sam- 
men. Selv  efter  alt  dette  var  jeg  stadig 
bange  for  at  det  var  en  fejltagelse,  og 
jeg  mistede  hurtigt  kontakten  med 
missionærerne. 

Men  jeg  studerede  fortsat  evangeli- 
et, og  en  dag,  sidst  i  1974,  lagde  jeg  en 
seddel  i  kirken  i  Wollongong,  New 
South  Wales,  hvor  der  stod  at  jeg 
gerne  ville  mødes  med  missionær- 
erne. 

Endnu  engang  begyndte  de  at  un- 
dervise mig.  Vi  aftalte  tre  gange 
en  dåbsdato,  og  hver  gang  udsatte 
jeg  det  (den  ene  gang  havde  de  endda 
fyldt  dåbsbassinet  med  vand). 

Min  ubeslutsomhed  fik  ende  da  jeg 
blev  tilbudt  en  fortrinlig  stilling  som 
oversætter  for  den  australske  regering. 
I  den  forbindelse  skulle  jeg  rejse  til 
Canberra  hver  søndag,  hvilket  gjorde 
det  umuligt  for  mig  at  komme  i  kirken. 
Jeg  besluttede  mig  til  ikke  at  tilslutte 
mig  kirken  og  at  tage  jobbet. 

Kort  tid  efter  at  jeg  havde  truffet 
denne  beslutning  fik  jeg  et 
hjerteanfald,  hvilket  gjorde 
at  jeg  ikke  kunne  acceptere 
stillingen.  Atter  engang 
lovede  jeg  at  lade  mig 
døbe,  men  denne 
gang  ændrede  jeg 
beslutning  fordi 
jeg  blev 
forfulgt 


af  mine  tidligere  præstekammerater. 

Jeg  blev  tilbudt  en  stilling  som  calvi- 
nist biskop,  og  skulle  have  ansvaret 
for  alle  som  immigrerede  til  New 
South  Wales. 

Da  jeg  havde  modtaget  dette  tilbud 
fik  jeg  endnu  et  hjerteanfald  -  mit  syv- 
ende. Jeg  blev  klar  over  at  jeg  kunne 
dø  når  som  helst,  og  at  jeg  måtte 
døbes. 

Omsider  blev  jeg  døbt  den  15.  marts 
1975,  efter  at  have  kendt  sandheden  så 
længe,  uden  at  reagere  på  den. 

Nu  er  mit  største  ønske  at  dele  evan- 
geliet med  mine  medmennesker,  spe- 
cielt dem  i  Ungarn.  Jeg  har  oversat  14 
pjecer  til  ungarnsk  og  en  del  af  Mor- 
mons Bog.  Jeg  håber  en  dag  at  vende 
tilbage  til  Ungarn  som  missionær  og 
fortælle  mine  tidligere  landsmænd  om 
det  gengivne  evangelium  -  Herrens 
evangelium,  som  han  igennem  så 
mange  år  har  beredt  mig  til  at  mod- 
tage. □ 

min  drøm  så  jeg  en  mand  i  hvidt  tøj, 
i  vand  til  livet.  Han  bad  mig  komme  ud 
til  sig,  og  sagde  at  Mesteren  ønskede  at 
jeg  skulle  komme. 


Det  var  lige  før  jul.  Jeg  kom 
hjem,  udmattet  af  at  gå  og  ned- 
trykt over  dagens  begivenhe- 
der. Det  var  tre  måneder  siden  at  jeg 
havde  taget  min  eksamen  fra  kirkens 
skole  på  Hawaii  og  var  vendt  tilbage 
til  min  familie  på  Filippinerne.  Men 
det  eneste  arbejde  jeg  kunne  få  var 
som  bogsælger  -  jeg  solgte  leksika, 
ved  at  gå  fra  dør  til  dør. 

„Var  det  en  god  dag?"  spurte  min 
mor  tøvende,  da  hun  så  trætheden  i 
mine  øjne. 

„Ikke  særlig.  Jeg  tror  ikke  at  det  er 
særlig  populært  at  give  leksikon  i  ju- 
legave i  vore  dage."  Min  stemme  lød 
bedrøvelig.  Jeg  var  nødt  til  at  sælge 
mindst  et  sæt  leksika  for  at  få  råd  til  at 
købe  julegaver  til  min  familie.  Det  var 
tre  år  siden  jeg  sidst  havde  holdt  jul 
sammen  med  min  familie.  Jeg  havde 
længtes  efter  dette  øjeblik.  Men  jeg 
havde  glædet  mig  endnu  mere  til  at 
overøse  dem  med  julegaver.  Nu,  hvor 
der  kun  var  to  dage  til  jul,  havde  jeg 
ingen  penge.  Pludselig  kunne  jeg 


mærke  to  kærlige  arme  omkring  mig. 
Det  var  min  lillesøster,  Mila.  „Du  skal 
ikke  bekymre  dig  om  chokoladen  til 
mig,"  hviskede  hun.  „Jeg  har  alligevel 
ikke  godt  af  søde  sager."  Så  greb  hun 
min  hånd  og  førte  mig  kærligt  hen  til 
middagsbordet. 

Under  middagen  fortalte  jeg  min  fa- 
milie at  jeg  var  så  ked  af  det,  fordi  jeg 
ikke  havde  solgt  nok  bøger  til  at  kun- 
ne give  dem  julegaver.  Og  så  begynd- 
te jeg  at  tage  af  bordet,  i  håb  om  at  den 
samtale  var  slut. 

Så  sagde  min  far  noget.  „Du  har  al- 
lerede givet  os  den  allerbedste  julega- 
ve," sagde  han.  Og  så  fortsatte  han: 
„Du  planlagde  at  du  ville  blive  på  Ha- 
waii for  at  få  et  godt  arbejde  efter  din 
eksamen.  Vi  sagde  at  vi  kom  til  at  sav- 
ne dig  og  bad  dig  tænke  på  at  komme 
hjem.  Det  du  der  har  givet  os  er  vig- 
tigere end  nogen  materiel  gave.  Din 
kærlighed  til  os  kan  ikke  købes  for 
penge." 

Da  fik  jeg  tårer  i  øjnene. 

„Desuden,"  sagde  han,  „sker  det 
somme  tider  at  Herren  udsætter  at 
give  en  velsignelse,  for  at  vi  kan  lære 
at  påskønne  de  velsignelser  der  er  vig- 


tigere. Det  ville  være  dejligt  at  få  et 
par  nye  sko  af  dig  her  til  jul,  men  hvil- 
ken glæde  vil  vi  have  af  et  par  nye 
sko,  hvis  du  ikke  var  der  og  vi  kom  til 
at  mangle  dig  i  helligdagene?" 

Pludselig  blev  jeg  klar  over  hvor 
mange  gaver  jeg  allerede  havde  fået. 
Jeg  havde  en  kærlig  familie.  Det  var 
lykkedes  mig  at  blive  færdig  i  skolen, 
så  jeg  havde  mulighed  for  at  få  et  be- 
dre betalt  arbejde  i  det  kommende  år. 
Men  det  vigtigste  var  at  jeg  evnede  at 
elske  mine  medmennesker  og  vise 
dem  min  interesse.  Dette  måtte  så 
blive  min  gave  til  dem  jeg  holdt  af.  Og 
måske  var  det  den  bedste  gave  af  dem 
alle. 

„For  resten,"  tilføjede  min  far  smi- 
lende, „fru  Cruz  ringede  og  sagde  at 
hun  havde  tænkt  sig  at  betale  det  sæt 
leksika  kontant,  som  hun  købte  til  sine 
børn." 

„Hurra!"  råbte  Mila.  „Nu  kan  du 
købe  en  æske  chokolade  til  mig  i  jule- 
gave." 

Jeg  græd  mere  end  jeg  lo.  Det  var 
den  skønneste  måde  at  fejre  jul  på.  Jeg 
var  hjemme  hos  min  familie,  og  jeg  så 
tingene  på  en  ny  måde.  □ 


EN 
KÆRLIGHEDS- 
GAVE 
TIL  JUL 


Marilou  D.  Paderanga  Idos 


VED 

TANKEN  PÅ  MIN 
FRELSER  KÆR 


Todd  A.  Britsch 


Bernard  af  Clairvaux,  som  i  det 
12.  århundrede  tilhørte  den  ci- 
stercienske  munkeorden,  har  i 
sin  salme  „Ved  tanken  på  min  Frelser 
kær"  skrevet: 

Ved  tanken  på  min  Frelser  kær 
fyldes  min  sjæl  med  fryd. 
Dog  vil  jeg  helst  ham  være  nær, 
skue  hans  trones  pryd. 

Vel  kan  jeg  større  navn  i  sang 
ej  tænke  på,  forstå, 
som  i  mit  øre  har  den  klang 
og  hjertet  kan  attrå. 
(Sange,  nr.  3). 


Jeg  blev  for  nogle  år  siden  ordineret 
til  biskop  og  indsat  til  at  præsidere 
over  et  universitets  ward.  Da  jeg  hav- 
de fået  overdraget  de  magter  og  nøgler 
som  hører  til  denne  stilling,  fik  jeg  an- 
svaret for  at  være  almindelig  dommer  i 
Israel. 

Det  var  lige  fra  begyndelsen  den  del 
af  kaldelsen,  som  jeg  imødeså  med 
den  største  ængstelse,  men  jeg  opda- 
gede snart  at  det  også  var  et  område 
hvor  jeg  kunne  udføre  den  største  tje- 
nestegerning. 

Som  dommer  var  det  mit  ansvar  at 
lytte  til  wardsmedlemmernes  bekend- 
elser, når  de  havde  overtrådt  i  en  så- 


dan grad  at  deres  medlemskab  eller 
fællesskab  i  kirken  var  i  fare.  Jeg  må 
med  sorg  bekende  at  det  skete  for  tit. 
En  af  mine  venner  spurgte  mig  den- 
gang om  studenterne  havde  mange 
problemer.  Jeg  svarede  med  en  halv 
sandhed  -  at  de  kun  havde  få  proble- 
mer, gang  på  gang  .  Men  det  var  net- 
op dette  „gang  på  gang"  der  bekymre- 
de mig,  fordi  det  var  ikke  alene  det  at 
mange  af  wardets  medlemmer  led  un- 
der alvorlige  overtrædelser,  men  nogle 
af  dem  gentog  de  samme  fejltrin,  selv 
efter  at  de  havde  været  hos  deres  bi- 
skop i  et  forsøg  på  at  få  problemerne 
løst. 


Guds  Søn  led  efter  kødet, 
så  han  kunne  påtage  sig  sit 
folks  synder  og  udslette  deres 
overtrædelser  ifølge  sin 
befriende  magt 

(SE  ALMA  7:13). 


Gentagne  synder 


I  begyndelsen  blev  jeg  forbavset 
over  dette  faktum.  Disse  studenter 
samlede  mod  til  at  komme  til  mig  og 
indrømme  at  de  havde  overtrådt.  Og 
jeg  tror  at  de  havde  et  oprigtigt  ønske 
om  at  ændre  livsførelse.  Nogle  af  dem 
var  nedbrudte  af  sorg  og  elendighed, 
og  en  samtale  sluttede  sjældent  uden 
tårer.  Men  det  skete  alt  for  tit  at  de  i 
løbet  af  et  par  dage  kom  tilbage  og  var 
endnu  mere  nedbrudte,  fordi  de  måtte 
indrømme  at  de  havde  gentaget  deres 
synd. 

Når  vi  talte  om  omvendelsens  prin- 
cipper, opdagede  jeg  at  de  vidste  tem- 
melig meget  om  dem.  Mange  af  dem 
kunne  nævne  de  trin  de  skulle  tage, 


og  mange  af  dem  lagde  megen  vægt 
på  at  de  måtte  tilgive  sig  selv.  Men  de 
manglede  at  rede  nogle  tråde  ud,  for 
deres  sorg,  om  den  end  var  nok  så  æg- 
te, førte  ikke  til  nogen  ændring.  Paulus 
sagde  det  således:  „Verdens  bedrøvel- 
se virker  død." 

Men  det  der  er  brug  for  er  „bedrøv- 
else efter  Guds  sind  (som)  virker  til 
frelse"  (2  Kor.  7:10). 

Det  var  en  meget  enkel  sætning  jeg 
faldt  over,  da  jeg  gennemgik  tros- 
artiklerne med  et  nyt  kirkemedlem,  og 
den  gjorde  at  jeg  til  sidst  blev  klar  over 
hvad  der  var  forkert  i  min  rådgivning. 
Jeg  opdagede  at  jeg  benyttede  det 
andet  af  evangeliets  principper  før  det 
første.  Det  vil  sige  at  jeg  anbragte  om- 
vendelsen før  troen  på  Herren,  Jesus 


Kristus.  Det  ser  måske  ikke  ud  som 
om  det  betød  noget  særligt,  men  det 
gjorde  det  for  mig  og  mine  wardsmed- 
lemmer,  som  jeg  skulle  rådgive.  For  vi 
opdagede  påny  den  kendsgerning  at 
omvendelse  er  et  dødt  og  nytteløst 
princip,  med  mindre  man  i  forvejen 
tror  på  Jesus  Kristus.  Grunden  til  det- 
te er  meget  tydelig  den,  at  vi  på  grund 
af  vore  ufuldkommenheder  ikke  er  i 
stand  til  at  betale  syndens  pris.  Derfor 
kan  prisen  ikke  betales,  uden  vi  har 
Kristi  nåde  og  barmhjertighed. 

Vi  kan  virkelig  ændre  livsførelse 

Når  vi  indser  denne  kendsgerning 
begynder  vi  at  tro  på  at  Herren  kan 
give  os  styrke  til  for  alvor  at  ændre 

livsførelse.  Denne  tro  giver  os  kraft  til 
at  forandre  os,  fordi  vi  får  tillid  til,  at 
dersom  vi  omsætter  Kristi  lærdomme 
til  gerninger  i  vort  liv,  så  vil  han  hjæl- 
pe os  til  at  blive  fri  for  syndens  virk- 
ninger. Som  følge  af  denne  tro  på 
Herren  og  hans  barmhjertighed,  får  vi 
kraft  til  at  holde  ud  og  hele  tiden  søge 
at  være  retfærdige. 

Alma  den  yngre,  som  vidste  hvilke 
lidelser  man  skal  igennem  når  man 
afviser  sin  Forløser,  har  beskrevet 
Herrens  barmhjertighed  således: 

„Og  han  vil  påtage  sig  døden,  så 
han  kan  løse  dødens  bånd,  som  binder 
hans  folk;  og  han  vil  påtage  sig  deres 
skrøbeligheder,  så  hans  hjerte  kan  fyl- 
des med  barmhjertighed  efter  kødet, 
så  han  ifølge  kødet  kan  vide,  hvorle- 


des han  kan  hjælpe  sit  folk  i  forhold  til 
deres  skrøbeligheder. 

Og  Ånden  kender  alle  ting;  men 
Guds  Søn  lider  efter  kødet,  så  han  kan 
påtage  sig  sit  folks  synder  og  udslette 
deres  overtrædelser  ifølge  sin  befrien- 
de magt"  (Alma  7:12-13). 

Hos  kong  Benjamins  folk  ser  vi  et 
eksempel  på  mennesker  der  blev  be- 
væget til  at  omvende  sig  ved  at  tro  på 
Kristus. 

Da  de  havde  overvejet  deres  egen 
kødelige  tilstand  råbte  de  højt  i  kor: 
„O,  vær  barmhjertig  og  anvend  Kristi 
forsonende  blod,  så  at  vi  kan  få  tilgiv- 
else for  vore  synder,  og  at  vore  hjerter 
kan  renses,  thi  vi  tror  på  Jesus  Kristus, 
Guds  Søn,  som  skabte  himlen  og  jor- 
den og  alle  ting"  (Mosiah  4:2). 

Bestandigt  gøre  godt 

Derefter  „kom  Herrens  ånd  over 
dem,  og  de  fyldtes  med  glæde,  efter- 
som de  havde  fået  forladelse  for  deres 
synder"  (Mosiah  4:3)  og  vidnede  om 
at  Ånden  havde  „bevirket  stor  foran- 
dring" i  dem,  så  de  „ikke  mere  (var) 
tilbøjelige  til  at  gøre  ondt,  men  bestan- 
dig gøre  godt"  (Mosiah  5:2). 

Det  jeg  og  mit  wards  medlemmer 
havde  glemt  var  at  bønfalde  Herren 
om  at  han  ville  vise  barmhjertighed  og 
anvende  Kristi  forsonende  blod,  så  vi 
kunne  få  tilgivelse  for  vore  synder.  Vi 
led  i  stedet  verdslig  sorg,  som  kun  fø- 
rer til  død. 

Når  vi  indser  at  Jesus  har  betalt  for 
vore  synder,  så  bliver  han  vort  hjertes 
håb.  Men  ikke  det  alene,  vi  bliver  også 
opmærksomme  på  at  han  er  god  mod 
dem  der  falder.  Jeg  tror  det  er  meget 
vigtigt  at  vi  er  opmærksom  på  denne 
godhed. 

Vi  forsøger  alt  for  ofte  i  en  god  me- 
ning at  opmuntre  til  ulydighed,  når  vi 
lægger  vægt  på  den  straf  som  i  den 
sidste  ende  bliver  syndere  til  del,  og  vi 
undervurderer  udstrækningen  af  Kri- 
sti barmhjertighed. 

Overtrædelse  er  en  lidelse 

Jeg  husker  at  jeg  engang  hørte  en 
ven  beklage  sig  bittert  over  at  kirken  i 


en  retsag  havde  taget  „for  let"  på  en 
overtræder.  Jeg  tror  at  min  ven  var 
blevet  forledt  til  at  tro  at  ugudelighed 
er  ret  behageligt,  og  blev  vred  fordi 
andre  kunne  tillade  sig  at  gøre  noget 
som  han  ikke  kunne  tillade  sig,  og  at 
de  derfor  måtte  straffes  mere.  Han 
glemte  at  „ugudelighed  har  aldrig  væ- 
ret lykke"  (se  Alma  41:10)  og  at  selve 
gerningen  ved  at  overtræde  er  en  li- 
delse, en  smerte  og  sorg.  Gud  tilveje- 
bragte ikke  forsoningen  for  at  bringe 
sorg,  men  glæde.  „Thi  Gud  sendte 
ikke  sin  Søn  til  verden  for  at  dømme 
verden,  men  for  at  verden  skal  frelses 
ved  ham"  (Joh.  3:17). 

Jeg  ønsker  ikke  at  I  skal  tro  at  blot 
man  tror  på  Herren,  Jesus  Kristus,  før 
man  omvender  sig,  har  man  løst  alle 
problemer  eller  gjort  ende  på  alle  fri- 
stelser. 

Vi  kender  allesammen  til  de  bræn- 
dende bønner,  som  nogle  af  vore  fine- 
ste hellige  bad  i  deres  sidste  år.  De  bad 
om  styrke  til  at  holde  ud  til  enden. 
Men  denne  tro  på  Kristus  -  at  han  er 
Guds  enbårne  Søn  i  kødet,  at  han  på- 
tog sig  vore  synder  i  Getsemane  og  på 
Golgata,  at  han  opstod  fra  de  døde  og 
tilvejebragte  opstandelse  for  alle  som 
dør,  at  han  har  vist  sig  i  vore  dage  for 
at  gengive  myndigheden  til  at  udføre 
de  frelsende  ordinanser,  og  at  tro  på 
ham  og  hans  evangelium  kan  give  os 
netop  den  kraft  vi  behøver  for  at  ænd- 
re livsførelse  -  den  tro  er  begyndelsen 
til  håb  for  alle,  der  erkender  at  de  har 
smagt  „bitterhedens  galde"  og  er 
bundet  af  ugudelighedens  lænker. 

Håb  for  enhver  der  søger  dig, 
og  er  af  synd  brudt  ned. 
Du  i  din  godhed  skænke  vil 
glæden  ved  ydmyghed. 

Den,  som  er  nedbrudt  af  synd,  får 
virkelig  håb,  glæde  og  kraft  til  omven- 
delse blot  ved  at  tænke  på  Frelseren. 

□ 


Todd  A.  Britsch  er  professor  i  humaniora  ved 
Brigham  Young  universitetet,  og  virker  som 
højpræsternes  gruppelærer  i  sit  ward  i  Provo, 
Utah. 

// 


AF  ÉT  HJERTE 


// 


Mine  elever  og  jeg 

havde  hverken  vort  sprog 

eller  vor  tro  tilfælles. 


Maryan  Myres  Shumway 


Hvorfor  mon  Herren  forvirrede 
sprogene  -  og  hvorfor  er  der 
så  mange  forskellige  kulturer, 
traditioner  og  filosofier  spredt  rundt 
omkring  på  jorden?  Jeg  har  ofte  tænkt 
på  hvor  meget  nemmere  det  ville  være 
at  udbrede  evangeliet  i  alle  lande,  hvis 
der  ikke  var  så  stor  forskel  på  sprog- 
ene og  folks  historier.  Men  en  mission 
i  Taiwan  og  i  to  flygtningelejre  i  det 
sydøstlige  Asien  har  hjulpet  mig  til  at 
se  visdommen  i  den  tilsyneladende 
forvirring. 

Da  jeg  havde  været  i  Taiwan  i  lidt 
over  to  måneder,  fik  jeg  som  kamme- 
rat en  kinesisk  søster.  Da  vi  blev  præ- 
senteret for  hinanden,  sagde  søster 
Chen:  „Jeg  ved  at  du  kan  lære  mig 
mange  evangelieprincipper,  som  jeg 
kan  anvende."  Jeg  husker  at  jeg  blev 
overvældet  af  hendes  forventninger 
til  mig. 

I  begyndelsen  stillede  sproget  og  vo- 
re forskellige  kulturer  en  barriere  mel- 
lem os,  som  forekom  os  enorm.  Men 
med  tiden  udviklede  søster  Chen  og 
jeg  et  fællesskab  i  vore  hjerter,  som 
var  langt  tættere  end  mit  skole- 
mandarinsprog  og  hendes  særdeles 
mangelfulde  engelsk  kunne  give  ud- 
tryk for. 

Til  sidst  sagde  søster  Chen  en  dag  til 
mig:  „Du  er  ikke  længere  amerikansk, 
søster  Myres,  og  jeg  er  ikke  kineser.  Vi 
er  søstre." 
Jeg  sad  ved  siden  af  hende  da  hun 


fik  sin  begavelse  i  Tokyo  templet.  Sø- 
ster Chen  havde  troet  at  jeg  ville  lære 
hende  noget.  Men  det  blev  hende  der 
lærte  mig  hvad  enhed  er,  således  som 
Paulus  har  forklaret  det:  „Gud,  som 
har  skabt  verden  og  alt,  hvad  der  er  i 
den  .  .  .  han  lod  alle  folk  nedstamme 
fra  ét  menneske  og  lod  dem  bosætte 
sig  på  hele  jordens  flade" 
(Ap.G.  17:24-26). 

Senere  på  min  mission  arbejdede  jeg 
i  et  selskab  der  sørgede  for  at  asiatiske 
flygtninge,  som  havde  planer  om  at 
bosætte  sig  i  De  forenede  Stater,  blev 
orienteret  om  USA's  kultur  og  under- 
vist i  engelsk. 

Derved  fik  jeg  udvidet  min  horisont, 
også  om  mange  folkeslag  der  ikke 
delte  min  tro. 

Efter  en  lektie  om  hvordan  vi  anven- 
der husholdningsmaskiner,  havde  vi 
lidt  tid  til  overs.  Jeg  begyndte  at  stille 
eleverne  spørgsmål  ved  hjælp  af  en 
tolk.  Jeg  spurgte:  „Hvor  bor  du?" 
hvorpå  de  svarede.  På  et  tidspunkt 
blev  den  unge  tolk  utålmodig  og  be- 
gyndte at  tale  hårdt  til  en  gammel  da- 
me fra  Cambodia.  Hun  kunne  ikke  hu- 
ske svarene.  Damens  læber  begyndte 
at  skælve,  hun  blinkede  et  par  gange 
og  begyndte  så  at  græde.  Selv  om  jeg 
ikke  vidste  hvad  tolken  havde  sagt 
kunne  jeg  fornemme  hendes  mod- 
løshed. 

I  det  øjeblik  tænkte  jeg  på  hvad  Frel- 
seren mon  ville  have  gjort  hvis  han 


æ;*. 


havde  været  der.  Jeg  tog  hendes  grove 
arbejdshånd.  Og  mens  jeg  sad  med 
hendes  hånd  i  min  begyndte  hun, 
gennem  tolken,  at  fortælle  mig  hvad 
hun  havde  oplevet  i  Cambodia.  Derpå 
begyndte  tre  andre  kvinder,  der  sad  i 
nærheden,  at  græde.  De  skiftedes  til 
at  fortælle  om  hvordan  deres  børn  og 
børnebørn,  som  måtte  gå  uden  mad, 
og  om  andre  der  var  blevet  slæbt  ud 
i  junglen  og  dræbt. 

Disse  kvinder  havde  aldrig  kendt  til 
andet  end  lidelser.  En  cambodiansk 
kvindes  eneste  pligt  er  at  sørge  for 
hjem  og  familie,  og  hun  har  ikke  meg- 
en mulighed  for  uddannelse.  Disse 
kvinder  havde  oplevet  at  det  mest 

Da  hun  fortalte  mig  nogle  af  sine  oplevelser  i  Cambodia,  begyndte  tre  kvinder,  der  sad  i  nærheden,  at  græde. 


værdifulde  de  ejede  -  deres  familier  - 
var  blevet  nedslagtet  og  mishandlet 
for  øjnene  af  dem. 

Jeg  græd  sammen  med  dem  og  for- 
søgte gennem  tolken  at  sige  til  dem: 
„Jeg  ønsker  I  skal  vide  hvor  meget  jeg 
holder  af  jer. 

Jeg  ved  at  jeg  aldrig  fuldt  ud  vil  kun- 
ne forstå  hvor  meget  I  har  lidt.  Men 
jeg  ved  af  hele  mit  hjerte  at  I  en  dag  vil 
få  fred,  og  I  vil  få  alle  de  ting,  som  I 
aldrig  før  har  ejet." 

Efter  timen  kunne  jeg  næsten  ikke 
vente  til  jeg  kom  hjem  med  at  spørge 
Herren:  „Hvornår  vil  alle  verdens 
mennesker  helt  og  fuldt  være  af  ét 
hjerte  og  ét  sind,  og  uden  fattige 


blandt  os?"  Jeg  tog  mine  standard- 
værker og  slog  op  på  fattige  i  konkor- 
dansen.  Der  var  to  skriftsteder,  jeg  al- 
tid har  holdt  meget  af,  som  trøstede 
mig:  „Lad  derfor  jeres  hjerte  være  trø- 
stet for  Zions  skyld.  Thi  alt  kød  er  i 
mine  hænder.  Vær  stille  og  vid,  at  jeg 
er  Gud"  (L&P  101:16).  Og  et  mere  vel- 
kendt skriftsted:  „Og  Herren  kaldte  sit 
folk  Zion,  fordi  de  var  af  ét  hjerte  og  ét 
sind  og  levede  i  retfærdighed,  og  der 
fandtes  ingen  fattige  blandt  dem" 
(Moses  7:18). 

Jeg  blev  opfyldt  af  Ånden.  Mine  ele- 
ver og  jeg  havde  hverken  vores  sprog 
eller  vores  tro  til  fælles.  Men  jeg  var 
opfyldt  af  ønsket  om  at  være  ét  med 


disse  kvinder  og  alle  andre,  som  er  fat- 
tige på  jordisk  gods,  men  alligevel  er 
rige  i  deres  renhed  og  sagtmodighed. 

Jeg  glemmer  aldrig  den  dag.  Den 
lærte  mig  hvad  det  i  virkeligheden  vil 
sige  at  tjene  Mesteren  -  nemlig  gen- 
sidig udveksling  af  kærlighed  og 
lærdomme  med  dem  vi  hjælper. 

Jeg  spekulerer  ikke  længere  over 
hvordan  evangeliet  skal  komme  ud  til 
de  utallige  folkeslag,  som  vandrer  på 
denne  jord.  Når  vi  røres  af  Ånden,  så 
overskrider  den  grænserne  mellem 
sprog,  menneskeracer  og  kulturer.  Og 
dermed  kan  vi  lære  at  tjene  hinanden  i 
enhed,  uanset  hvor  store  forskelle  der 
er  imellem  os.  □ 

DEN  GUDDOMMELIGE 

TIENDELOV 


Biskop  Robert  D.  Hales 


J 


Jeg  vil  gerne  belære  om  den  gud- 
dommelige tiendelov  og  bære 
vidnesbyrd  om  den. 


Et  led  i  en  celestial  lov 


Tiendeloven  er  et  led  i  en  celestial 
lov,  som  vi  skal  efterleve  for  at  opnå 
evigt  liv  og  ophøjelse  i  det  celestiale 
rige. 

„Thi  den,  der  ikke  kan  holde  et 
celestialt  riges  lov,  kan  heller  ikke 
forblive  i  en  celestial  herlighed. 

Og  hvert  rige  har  fået  en  lov,  og 
hver  lov  har  også  visse  grænser  og 
betingelser. 

Alle  væsener,  der  ikke  adlyder  dis- 
se betingelser,  bliver  ikke  retfærdig- 
gjort" (L&P  88:22,  38-39). 

„Og  Zion  kan  ikke  blive  opbygget 
uden  efter  de  grundsætninger,  som 
udgør  det  celestiale  riges  lov,  ellers 
kan  jeg  ikke  tage  hende  til  mig" 
(L&P  105:5). 

En  forudsætning  for  en  højere 
ordinanse 

Tiendebetaling  er  med  til  at  kvalifi- 
cere os  til  at  modtage  højere  præste- 
dømmeordinanser.  Et  menneske  må 
have  modtaget  sine  begavelser  og 


være  beseglet  til  sin  ægtefælle  i  Her- 
rens hus  for  at  opnå  evigt  liv.  Tiende- 
betaling er  en  af  de  grundlæggende 
standarder,  hvorved  mennesker  skal 
dømmes,  og  en  afgørende  faktor  for 
hvorvidt  et  menneske  er  værdig  til  at 
modtage  disse,  evangeliets  højere 
ordinanser. 

Kun  tre  måneder  efter  profeten 
Joseph  Smiths  martyrdød,  mens 
Nauvoo  templet  var  under  opførelse, 
skrev  Brigham  Young  i  et  brev  til  De 
tolvs  Kvorum:  „Betal  trofast  og  regel- 
mæssigt jeres  tiende  .  .  .  tag  så  til 
Herrens  hus  og  bliv  belært  om  hans 
veje,  så  I  kan  gå  på  hans  stier" 
(History  ofthe  Church,  7:282). 

Til  en  konference  fem  dage  senere 
sagde  ældste  John  Taylor,  der  den- 
gang var  medlem  af  De  tolvs  Råd,  at 
en  af  sekretærerne  havde  spurgt  om 
en,  der  ikke  betalte  tiende,  kunne 
blive  døbt  for  de  døde.  Ældste  Taylor 
gav  så  følgende  belæring:  „Det  er 
vores  pligt  at  betale  vores  tiende,  en 
tiendedel  af  vores  indkomst,  og  et 
menneske  som  ikke  betaler  sin  tiende 
vil  ikke  egne  sig  til  at  blive  døbt  for 
de  døde  .  .  .  Det  er  vores  pligt  at  betale 
tiende.  Hvis  et  menneske  ikke  kan  være 
trofast  i  de  små  ting,  så  har  han  ikke  tro 
nok  til  hverken  at  frelse  sig  selv  eller  sine 


venner"  {History  of  the  Church, 
7:292-93.  Fremhævelse  tilføjet). 

Tiendebetaling  beviser  at  et  menne- 
ske er  værdig  til  at  få  sin  tempelbega- 
velse. 

Herrens  skattesystem 

James  E.  Talmage  har  sagt: 
„  Tiende  er  Herrens  skattesystem,  og 
han  forlanger  den  af  folket,  ikke  fordi 
han  mangler  guld  og  sølv,  men  fordi 
(vi)  behøver  at  betale  tiende  .  .  . 

Det  første  og  vigtigste  formål,  som  tien- 
den skal  tjene,  (er)  tiendebetalerens  sjæle- 
lige udvikling,  ikke  indsamling  af  midler 
til  kirkens  timelige  anliggender,  thi  for 
så  vidt  som  penge  er  nødvendige  for 
at  bringe  Herrens  kirkes  værk  frem- 
ad, forlanger  Herren  penge,  som  er  helli- 
get gennem  giverens  tro;  men  ufattelige 
velsignelser  loves  dem,  som  følger 
tiendeloven,  fordi  Herren  har  befalet 
det"  (James  E.  Talmage,  Trosartiklerne, 
s.  497-98). 

En  prøve  på  tro 

Tiendebetalingen  er  en  af  de  bedste 
prøver  på  kirkens  medlemmers  per- 
sonlige retskaffenhed.  Præsident 
Joseph  F.  Smith  skrev: 


•..Av-- 

„Gennem  dette  princip  bliver  den- 
ne kirkes  folks  trofasthed  prøvet.  Ved 
dette  princip  skal  det  kendes,  hvem  der  er 
for  Guds  rige,  og  hvem  der  er  imod  det. 
Ved  dette  princip  skal  det  ses,  hvis 
hjerte,  der  er  vendt  imod  at  gøre 
Guds  vilje  og  holde  hans  befalinger 
og  derved  hellige  Zions  land  til  Gud, 
og  hvem  der  har  sat  sig  imod  dette 
princip  og  lukket  sig  selv  ude  fra  Zions 
velsignelser.  Dette  princip  (tiendebeta- 
ling) er  af  stor  betydning,  for  ved  det 
skal  det  kendes,  om  vi  er  trofaste  eller 
ej.  I  den  henseende  er  det  lige  så  væ- 
sentligt som  troen  på  Gud,  omven- 
delse fra  synd,  dåb  til  syndernes  for- 
ladelse eller  som  håndspålæggelse  for 
den  Helligånds  gave.  For  om  et  men- 
neske holder  hele  loven  undtagen  et 
punkt,  som  han  forsynder  sig  mod, 
er  han  en  lovovertræder,  og  ikke  be- 
rettiget til  Jesu  Kristi  evangeliums  fyl- 
des velsignelser.  Men  om  en  mand  hol- 
der hele  loven,  som  er  åbenbaret,  i  forhold 
til  sin  styrke  og  evne,  selv  om  det,  han 
udfører  (giver)  måske  kun  er  lidt,  er  det 
lige  så  acceptabelt  i  Guds  øjne,  som  var 
han  i  stand  til  at  gøre  tusinde  gange 
mere. 

Tiendeloven  er  en  prøve,  hvorved  men- 
neskene hver  for  sig  skal  prøves.  Enhver, 
der  forsømmer  at  adlyde  dette  prin- 

cip,  skal  kendes  som  en  person,  der 
er  ligegyldig  med  hensyn  til  Zions 
velfærd,  der  forsømmer  sin  pligt  som 
medlem  af  kirken  .  .  .  han  forsømmer  at 
gøre  det,  der  ville  berettige  ham  til 
at  modtage  evangeliets  velsignelser  og 
ordinanser"  (Evangeliske  Lærdomme, 
s.  190.  Fremhævelse  tilføjet). 

George  Q.  Morris  belærte  om  at  det 
kræver  tro  at  betale  en  ærlig  tiende: 

„Når  folk  siger  at  de  ikke  har  penge  nok 
til  at  betale  tiende,  så  tror  jeg  at  de  hellere 
må  sige  at  de  ikke  har  tro  nok  til  at  betale 
tiende.  Efter  min  overbevisning  betaler  vi 
tiende  med  tro  og  ikke  med  penge,  for  når 
et  menneske  har  så  mange  penge  at 
de  skal  betale  meget  i  tiende  at  man 
ikke  kan  klare  at  betale  tiende.  Det  er 


fordi  de  har  for  mange  penge  og  for 
lidt  tro  til  at  betale  tiende,  at  de  ikke 
synes  at  de  har  råd  til  det"  (Improve- 
ment  Era,  juni  1953,  s.  435-36). 

Og  dertil  vil  jeg  sige  at  nogle  af 
dem  der  er  så  uheldige  at  have  for 
lidt  penge  også  har  for  lidt  tro,  og 
derfor  synes  de  ikke  at  de  har  råd 
til  at  betale  tiende. 

Ingen  er  hverken  for  rig  eller  for 
fattig  til  at  betale  tiende.  Ingen  har 
råd  til  ikke  at  betale  tiende. 

Vi  har  en  beretning  om  et  nygift 
ægtepar  fra  Sydamerika,  og  den  har 
rørt  mit  hjerte.  De  boede  flere  tusinde 
kilometer  fra  et  tempel.  De  havde 
kun  en  meget  lille  indtægt,  men  de 
havde  en  kolossal  tro. 

De  lovede  Herren  og  hinanden  at 
de  først  og  fremmest  ville  betale  tien- 
de, når  de  fik  deres  løn.  Derpå  ville 
de  nøjes  med  en  beskeden  lejlighed 
uden  møbler  -  de  havde  faktisk  hver- 
ken en  stol  eller  et  bord.  Det  de  fik  til- 
overs af  deres  løn,  når  de  havde 
brugt  penge  til  mad,  blev  sparet  sam- 
men til  en  tempelrejse. 

Der  gik  over  et  år.  De  blev  ved  med 
at  holde  deres  løfte  om  at  betale  tien- 
de til  Herren  og  spare  sammen  til  de- 
res mål  om  at  komme  i  templet.  Den 
unge  mands  bror,  som  ikke  var  med- 
lem af  kirken,  så  deres  ydmyge  tro- 
fasthed. En  dag  kom  han  som  en  tje- 
nende engel  med  to  flybilletter,  så  de 
unge  mennesker  kunne  få  deres 
drøm  opfyldt  om  at  komme  til  deres 
elskede  tempel. 

De  rejste  til  templet  og  blev  beseg- 
let til  hinanden.  Men  dertil  fik  de 
endnu  en  stor  velsignelse  -  broderen 
blev  døbt.  Han  fik  et  vidnesbyrd  gen- 
nem deres  eksempel  og  sin  opofrelse. 
Hans  offer  for  andre  åbnede  døren  til 
frelse  for  hans  sjæl. 

„Bring  hele  tienden  til  forrådshus- 
et,  så  der  kan  være  mad  i  mit  hus; 
sæt  mig  på  prøve  dermed,  siger  Hær- 
skarers Herre,  om  jeg  da  ikke  åbner 
eder  himmelens  sluser  og  udøser 
velsignelse  over  eder  i  overmål" 
(Mal.  3:10.  Fremhævelse  tilføjet). 

Er  vi  parate  til  at  „sætte  Herren  på 
prøve  dermed"?  Han  venter  på  det. 

En  ærlig  tiende 

Profeten  Joseph  Smith  stillede  føl- 
gende spørgsmål  i  en  ydmyg  bøn: 
„O  Herre!  Vis  din  ydmyge  tjener 
hvor  meget  du  kræver  af  dit  folks 
ejendom  i  tiende."  (History  ofthe 
Church,  3:44). 

Den  8.  juli  1838  fik  han  svaret  på 
denne  bøn: 

„Og  dette  er  begyndelsen  til  mit 
folks  tiende  (i  denne  uddeling). 


Og  derefter  skal  de,  som  således  har 
betalt  tiende,  betale  en  tiendedel  af 
deres  årlige  indkomst,  og  denne  lov 
skal  gælde  for  dem  evindelig,  for  mit 
hellige  præstedømme,  siger  Herren" 
(L&P  119:3-4). 

Tiendeloven  blev  givet  til  hele  kir- 
ken. Det  øverste  Præsidentskab  har 
skrevet  at  tiendeloven  for  os  i  dag  er 
„den  mest  enkle  befaling  vi  kender, 
som  Herren  personligt  har  givet  - 
nemlig,  at  kirkens  medlemmer  skal 
betale  ,en  tiendedel  af  (hele)  deres  år- 
lige indtægt'.  Ingen  vil  blive  retfær- 
diggjort i  at  lave  om  på  dette" 
(Brev  fra  Det  øverste  Præsidentskab, 
19.  marts  1970). 

Hvis  vi  fejler  i  vores  tiendebetaling 
og  offerydelser,  må  vi  sørge  for  at 
gøre  det  til  Herrens  fordel. 

George  Q.  Morris  sagde:  „Hvis  vi 
betaler  en  ærlig  tiende  til  Gud,  vil  han 
velsigne  os,  give  os  velstand  og  større  tro. 
Jeg  tror  at  Herren  har  en  masse  arbej- 
de, han  skal  have  gjort,  og  at  han  kun 
kan  få  det  udført  gennem  mennesker  der 
har  tro  nok  til  at  betale  en  ærlig  tiende" 
(George  Q.  Morris,  Improvement  Era, 
juni  1953,  s.  435-36). 

Da  profeten  spurgte  Herren  hvor- 
for de  hellige,  der  var  med  i  Zions 
lejr,  ikke  kunne  få  deres  besiddelser 
tilbage,  svarede  Herren  således: 

„Var  det  ikke  for  mit  folks  overtræ- 
delsers skyld  ...  så  kunne  de  allere- 
de nu  have  været  forløst. 

Men  se,  de  har  ikke  lært  at  være 
lydige  mod  det,  som  jeg  forlangte  af 
dem,  men  er  fulde  af  al  slags  ondt, 
giver  ikke  de  fattige  og  lidende  af 
deres  midler,  som  det  sømmer  sig 
for  hellige. 

De  er  ikke  forenede  efter  den  fore- 
ning, som  det  celestiale  riges  lov 
fordrer"  (L&P  105:2-4). 

Og  så  tilføjede  Herren: 

„Mit  folk  må  tugtes,  til  det  har  lært 
lydighed,  gennem  lidelser,  om  så 
skulle  være"  (L&P  105:6). 


En  lov  om  enhed  og  fællesskab 

Alle  kirkens  medlemmer  er  ligestil- 
let med  hensyn  til  tiendeloven.  Hver- 
ken det  rige  eller  det  fattige  medlem 
betaler  mere  end  10%  af  deres  årlige 
indtægt,  uanset  hvor  stor  eller  lille 
den  måtte  være. 

Da  jeg  for  nogle  år  siden  var  regio- 
nalrepræsentant, købte  kirken  en  kir- 
kebygning af  et  andet  kirkesamfund  i 
Bradford  i  Pennsylvania.  I  de  smukke 
blyindfattede  ruder,  der  var  hentet  i 
Europa  og  samlet  af  kunsthåndvær- 
kere, stod  navnet  på  den  der  havde 
skænket  dem.  På  den  imponerende, 
håndudskårne  talerstol,  der  var  lavet 
af  cedertræ  fra  Libanon,  stod  også 
navne  på  mennesker  som  havde 
skænket  penge.  De  første  rækker  var 
reserveret  de  prominente  familier, 
som  havde  skænket  flest  penge  til 
bygningen. 

Men  ifølge  tiendeloven  er  der  ingen 
der  får  større  velsignelser  end  andre. 
Ethvert  medlem  kan  gå  ind  i  en  hvil- 
ken som  helst  kirke  og  deltage  i  en 
hvilken  som  helst  aktivitet  og  føle  sig 
som  ligemand.  Herren  sætter  alle  bi- 
drag lige  højt.  De,  som  betaler  en  ær- 
lig tiende,  er  berettiget  til  at  anmode 
om  Herrens  hjælp,  og  kan  forvente  at 
han  velsigner  og  hjælper  dem  når  de 
har  brug  for  det,  på  grund  af  deres 
trofasthed. 

Forvaltning  af  tiende 

Åbenbaringen  i  Lære  og  Pagter 
afsnit  120  blev  givet  samme  dag  som 
tiendeloven  og  gælder  hele  kirken. 
Her  siger  Herren  klart  at  tiende  skal 
„forvaltes  af  et  råd,  der  består  af  min 
kirkes  (øverste)  præsidentskab  og  af 
biskoppen  og  hans  råd  (Det  præside- 
rende Biskopråd)  og  af  mit  højråd 
(De  tolvs  Kvorum)  og  gennem  min 
egen  røst  til  dem"  (fremhævelse  til- 
føjet). 

Herren  vejleder  Det  øverste  Præsi- 
dentskab, De  tolvs  Kvorum  og  Det 
præsiderende  Biskopråd  i  hvordan  de 
skal  anvende  den  hellige  tiende,  der 
kommer  fra  medlemmerne.  Dette  råd 
kaldes  tiendeforvaltningsrådet. 

Præsident  George  Albert  Smith  har 
givet  en  meget  vigtig  lektie  om  for- 
valtningen af  tiende.  Han  fortalte  at 
han  havde  spurgt  en  ven  fra  drenge- 
årene, om  de  skulle  følges  ad  til  en 
stavskonference.  Han  havde  ikke  set 
ham  i  nogen  tid.  Denne  ven  havde 
haft  økonomisk  succes.  På  vejen 
hjem  fra  konferencen  fortalte  han 
præsident  Smith  om  hvordan  han 
betalte  tiende.  Han  sagde  at  når  han 
havde  tjent  10.000  dollars,  så  satte 
han  det  ene  tusinde  i  banken  til  tien- 
de. Så  sagde  han,  at  når  nogen  havde 
brug  for  penge  til  et  værdigt  formål, 
så  skrev  han  dem  en  check.  „Og  lidt 
efter  lidt  har  jeg  brugt  de  tusind  dol- 
lars," sagde  han,  „og  så  ved  jeg  at 
hver  eneste  dollar  er  gået  til  et  godt 
formål."  Så  spurgte  han  præsident 
Smith  hvad  han  syntes  om  den  me- 
tode. 

Præsident  Smith  svarede:  „Jeg 
synes  at  du  er  meget  gavmild  med 
andres  midler.  Du  har  jo  ikke  betalt 
tiende. 

Du  fortalte  mig  hvad  du  brugte 
Herrens  penge  til,  men  du  fortalte  ik- 
ke noget  om  at  du  havde  betalt  en 
penny  af  dine  egne  penge.  Herren  er 
den  bedste  handelspartner  i  verden. 
Han  giver  dig  alt  hvad  du  har  brug 
for  -  selv  den  luft  du  indånder.  Her- 
ren har  bedt  dig  tage  en  tiendedel  af 
din  indtægt  fra  og  give  den  til  kirken, 
således  som  han  har  befalet  det.  Det 
har  du  ikke  gjort.  Du  har  taget  din 
bedste  partners  penge  og  foræret 
dem  bort." 

Omkring  en  måned  senere  mødtes 
de  to  mænd  på  gaden  og  præsident 
Smith  blev  meget  glad  da  han  opda- 
gede at  hans  ven  betalte  tiende  på 


den  måde,  som  Herren  har  befalet 
det  (Improvement  Era,  juni  1947, 
s.  357). 

Tiendeopgørelse 

Ved  årets  afslutning  får  enhver  fa- 
milie mulighed  for  at  komme  til  en  ti- 
endeopgørelse, hvor  de  kan  fortælle 
om  de  har  betalt  fuld  tiende  eller  ej . 
Biskoppen  eller  grenspræ sidenten  er 
Herrens  vidne,  og  han  nedskriver  vo- 
res erklæring  i  kirkens  bøger.  Det  er 
kun  Herren  der  ved  hvorvidt  den 
enkeltes  erklæring  er  nøjagtig. 

Det  er  godt  for  biskoppen  at  afhol- 
de tiendeopgørelse,  så  han  ikke  alene 
kan  tale  med  dem  der  betaler  fuld  ti- 
ende, men  også  med  dem  der  betaler 
mindre  end  det,  så  han  kan  belære 
dem  om  hvor  vigtig  tiendeloven  er. 

Det  er  bedst  at  hele  familien  følges 
ad  til  tiendeopgørelse,  så  de  hver 
især  kan  bære  vidnesbyrd  om  de 
velsignelser  man  får  ved  at  betale  en 
ærlig  tiende. 

De  unge  skal  have  undervisning 

Jeg  håber  at  alle  vore  børn  vil 
benytte  sig  af  deres  mulighed  for  at 
betale  tiende,  selv  om  det  også  kun 
bliver  til  småpenge.  Nogle  af  vore 
børn  betaler  ikke  tiende,  fordi  deres 
forældre  ikke  synes  at  beløbet  er  stort 
nok  til  at  udgøre  et  bidrag.  Det  kan 
også  være  nødvendigt  at  de  bidrager 
til  familiens  budget  i  deres  unge  år, 
ellers  bliver  de  måske  fristet  til  at  bru- 
ge alle  deres  penge  på  tøj,  fornøjelser 
og  motorkøretøjer. 

Jeg  har  interviewet  unge  mænd  og 
piger,  som  siger  at  de  ikke  betaler  ti- 
ende, fordi  de  sparer  op  til  en  missi- 
on. Mon  en  missionær  kan  undervise 
i  en  lov  som  de  aldrig  har  efterlevet, 
når  de  forsøger  at  bringe  folk  ind  i 
kirken?  Mon  ikke  de  kunne  undervi- 
se i  tiendeloven  med  større  overbe- 


visning, hvis  de  selv  har  efterlevet 
den  bedst  muligt?  Eftersom  missio- 
nærer ikke  betaler  tiende  af  de  penge 
de  modtager,  når  de  er  på  mission, 
kan  det  endda  ske  at  de  vender  hjem 
til  presset  med  at  uddanne  sig  og  for- 
sørge en  ung  familie,  uden  at  have 
lært  at  efterleve  tiendeloven.  Sådan- 
ne mennesker  vil  måske,  når  de  bliv- 
er helt  voksne,  undres  over  at  nogen 
forventer  at  de  betaler  tiende  af  så 
stor  en  sum  penge  som  de  tjener. 

Da  jeg  var  missionspræsident  op- 
dagede jeg  at  alle  missionærerne  øn- 
skede at  få  en  tempelanbefaling,  når 
de  forlod  missionen.  Det  var  meget 
vigtigt  for  mig  at  indprente  dem  at  de 
var  nødt  at  efterleve  tiendeloven  når 
de  kom  hjem  fra  deres  mission,  for  at 
være  værdig  til  at  få  en  tempelanbe- 
faling. Det  var  vigtigt  at  de  fik  at  vide 
at  tiendeloven  er  en  integreret  del  af 
indvielsesloven,  som  går  ud  på  at  vi, 
om  nødvendigt,  vil  give  al  vor  tid, 
alle  vore  talenter  og  midler  til  Guds 
riges  opbyggelse. 

Jeg  håber  ikke  at  vi  har  mange  der 
går  til  deres  sidste  hvilested  uden  at 
have  haft  mulighed  for  at  betale  tien- 
de. Vi  må  lære  vore  børn  om  tiende- 
princippet -  gennem  vort  eksempel, 
under  biskoppens  interview,  til  fami- 
lieaftener, under  hjælpeorganisation- 
ernes lektier,  til  vore  hellige  nadver- 
møder og  under  vore  samtaler  med 
hjemmelærere  og  besøgslærerinder. 

Himlens  velsignelser 

Vi  lærer  at  det  er  nødvendigt  for 
vores  personlige  frelse  og  vor  sjæls 
udvikling  at  vi  adlyder  tiendeloven. 
Når  de  hellige  betaler  fuld  tiende,  vil 
Herren  også  udøse  Himlens 
velsignelser  over  sit  folk.  □ 

Dette  er  en  redigeret  udgave  af  en  tale  som  blev 
holdt  til  præstedømmets  lederskabsmøde  under 
generalkonferencen,  4.  april  1986. 

Primary 
ændrede 
vort  liv 


Donna  Allred  Hahn 


Primary  ændrede  mit  liv,  mit  ægte- 
skab og  min  familie. 
Selv  om  min  familie  langt  tilbage 
har  rod  i  kirkens  første  tid,  så  havde  jeg 
intet  vidnesbyrd  da  jeg  valgte  at  gifte 
mig  med  et  ikke-medlem.  Det  var  først 
da  vores  datter  blev  født  at  jeg  begyndte 
at  indse  nødvendigheden  af  at  have  en 
religion. 

Men  da  jeg  talte  med  min  mand  om  at 
give  vore  børn  en  religiøs  opdragelse, 
blev  j  eg  klar  over  at  han  var  bitter  på  kir- 
ken. Han  sagde  at  børnene  kunne  blive 
døbt  i  en  hvilken  som  helst  anden  kirke, 
bare  ikke  i  min. 

Der  gik  et  par  år,  hvor  jeg  længtes  ef- 
ter at  tage  børnene  med  i  kirke,  men  jeg 
gjorde  det  ikke  for  at  undgå  problemer  i 
hjemmet.  Da  børnene  omsider  nåede 
primaryalderen,  besluttede  jeg  mig  til 
at  gå  i  kirke  med  dem.  Vi  blev  klar  over 
at  min  mand  accepterede  at  børnene 
kom  i  primary  i  ugens  løb,  men  der  kun- 
ne slet  ikke  blive  tale  om  at  de  kom  til 
nadvermøderne . 

Så  blev  jeg  kaldet  til  at  være  primary- 
lærer. 

Jeg  syntes  at  jeg  var  nødt  til  at  være  et 
godt  eksempel  for  de  børn  jeg  undervi- 
ste, så  jeg  besluttede  mig  til  at  gå  regel- 
mæssigt til  nadvermøderne.  Dette,  og 
de  sandheder  jeg  lærte  når  jeg  forbered- 
te primarylektier,  blev  gnisten  til  et  be- 
gyndende vidnesbyrd.  Jeg  begyndte  at 
læse  i  skrifterne  og  bøn  blev  en  del  af  mit 
liv. 

Da  børnene  nåede  dåbsalderen  var 
mit  vidnesbyrd  blevet  så  stort  at  jeg 
havde  mod  til  at  bede  min  mand  om  at 


lade  børnene  døbe  i  kirken.  Han  ville  ik- 
ke give  sin  tilladelse,  men  på  det  tids- 
punkt ønskede  børnene  lige  så  meget 
selv  at  tilslutte  sig  kirken,  som  jeg  gjor- 
de, og  så  gav  han  efter. 

Derefter  var  mit  hjerte  ved  at  briste 
når  jeg  så  hvordan  Cindy  og  Jeff  læng- 
tes efter  at  dele  deres  åndelige  oplevel- 
ser med  deres  far,  mens  han  ikke  ønske- 
de at  vi  nævnte  kirken  i  hans  nærvæ- 
relse. 

Børnene  og  jeg  måtte  vente  med  at  ta- 
le om  evangeliet  til  vi  var  alene. 

Der  gik  20  år.  Vores  Cindy  blev  gift  i 
templet.  Vores  søn,  Jeff,  forberedte  sig 
på  at  tage  på  mission.  Vores  9-årige  Ka- 
ty  tog  til  primary  sammen  med  mig. 
Min  mand,  Lyle,  havde  stadig  de  sam- 
me uudtalte  følelser  for  kirken. 

En  dag  ringede  missionærerne  hjem 
til  os  og  spurgte  om  de  måtte  komme  og 
tale  med  min  mand.  Jeg  sagde  at  han  var 
hjemme  og  tog  af  sted  til  primary.  Jeg 
kom  en  halv  time  for  tidligt  til  mødet, 
men  jeg  ville  ikke  være  til  stede  og  over- 
være min  mands  reaktion. 

Det  viste  sig  at  min  mand  blev  berørt 
af  Ånden,  og  den  19.  april  1979  døbte 
vores  søn,  Jeff,  ham  og  overdrog  ham 
det  aronske  præstedømme.  Kort  tid  se- 
nere fik  han  overdraget  det  melkisedek- 


ske  præstedømme  og  kunne  ordinere 
Jeff  til  ældste.  Den  19.  april  1980  tog  vi  til 
Idaho  Falls  templet  og  blev  beseglet 
som  en  familie  for  tid  og  al  evighed. 

Min  mand  har  undervist  seniorklas- 
sen i  vores  ward  og  er  nu  førsterådgiver 
i  vores  biskopråd.  Hver  tirsdag  morgen 
vækker  han  mig  klokken  4.30  og  vi  føl- 
ges ad  i  templet,  hvor  han  arbejder  ved 
sløret. 

I  alle  de  år,  hvor  jeg  længtes  efter  at 
komme  i  templet,  drømte  jeg  aldrig  om 
at  jeg  nogen  sinde  ville  få  det  privilegi- 
um at  kunne  gå  regelmæssigt  i  templet. 
Jeff  har  været  på  mission  i  Australien  og 
Cindy,  som  er  en  dygtig  husmor,  mor 
og  hustru,  er  aktiv  i  sit  ward.  Katy  er  15 
år  og  høster  nu  gavn  af  at  have  en  aktiv 
og  åndelig  far. 

Jeg  ved  at  jeg  ikke  kunne  have  oplevet 
den  glæde  som  jeg  nu  føler,  hvis  det  ik- 
ke havde  været  for  primary.  Mit  arbejde 
i  primary  var  den  krykke  jeg  støttede 
mig  til,  mens  jeg  lærte  evangeliet  at  ken- 
de og  fik  styrke  til  at  stå  på  egne  ben.  Jeg 
vil  i  al  evighed  være  taknemmelig  for 
primary  organisationen  og  for  de  søstre 
som  underviste  mig,  fordi  de  havde  tål- 
modighed når  jeg  var  svag,  og  altid  var 
der,  som  et  eksempel  jeg  kunne  se  op 
til.  □ 

Græshoppekrigen 

i  1855 


Begivenheden  med  græshopper- 
ne og  mågerne  i  Utah  indtraf  i 
1848,  og  den  er  blevet  foreviget 
i  skulpturer  og  malerier,  den  er  atter 
og  atter  blevet  fortalt  i  primarylektier 
og  benyttet  som  en  trosfremmende 
historie. 

I  nogle  uger  dette  år  hjalp  mågerne 
fra  øerne  i  den  store  saltsø  pionererne 
med  at  redde  deres  modnende  forårs- 
afgrøde  ved  at  sluge  store  sværme  af 
græshopper,  som  var  ved  at  æde 
planterne. 

Men  græshoppeplagen  i  1848  var 
ingen  enkeltstående  begivenhed.  I 
det  nittende  århundrede  var  det  al- 
mindeligt med  en  sådan  ødelæg- 
gende invasion.  Det  var  heller  ikke 
ualmindeligt  at  mågerne  åd  disse 
skadedyr.  Men  de  hellige  betragtede 
det  som  et  sandt  mirakel  at  der  net- 
op kom  så  mange  måger  og  at  det 
lykkedes  dem  at  tilintetgøre  så 
mange  græshopper. 

1 1855  blev  Utah  ramt  af  endnu  en 
stor  plage  -  det  var  en  anden  slags 
græshopper,  og  det  medførte  fare  for 
hungersnød.  Den  unge  Mary  Knowl- 
ton  Coray  Roberts  oplevede  græs- 
hoppekrigen i  1855.  Af  hendes  dag- 
bog fremgår  det  at  det  dengang,  som 
i  1848,  lykkedes  dem  på  en  mirakuløs 
måde  at  slippe  af  med  skadedyrene 
ved  at  udvise  tro  og  taknemme- 
lighed: 

„Helt  tilbage  i  1850-erne  mens  jeg 
endnu  kun  var  en  lille  pige,  og  boede 
i  nærheden  af  Salt  Lake  City  næsten 
lige  ud  til  den  store  saltsø,  havde  vi 
en  forfærdelig  masse  græshopper, 
som  raserede  i  de  fleste  byer  i  Utah. 
I  den  lille  by,  hvor  vi  boede,  var  vi 


meget  bange.  Hele  byen  kom  med 
tæpper  og  koste  for  at  jage  dem  ind  i 
en  tykning  de  havde  opstillet  og  ville 
brænde  af,  for  at  redde  noget  af  af- 
grøden. Jeg  fulgtes  ud  med  de  andre 
-  jeg  var  en  lille  spinkel  pige  på  7 
år  .  .  . 

Næste  morgen  vågnede  jeg  ikke  så 
tidligt,  men  det  første  (jeg)  hørte  var 
at  børnene  råbte:  ,Nej  -  se  der,  se 
der,  se  alle  fuglene.'  Jeg  skyndte  mig 
i  tøjet  og  ud  af  døren.  Jeg  glemmer 
aldrig  det  syn  der  mødte  mig.  Det  var 
som  om  hele  himlen  var  fyldt  med 


måger.  De  fløj  op  fra  kornmarkerne, 
og  stak  afsted  ligesom  soldater  der 
var  trænet  til  det.  Et  par  af  dem  fløj 
en  rundtur  og  de  andre  fulgte  hurtigt 
efter. 

De  samlede  græshopperne  i  deres 
kro  under  halsen,  og  når  de  fløj  op 
lignede  det  en  dyb  tragt.  Så  fløj  de 
over  mod  den  store  sø  og  afleverede 
alle  græshopperne  i  søen,  hvorpå  de 
fløj  tilbage  og  hele  historien  gentog 
sig,  indtil  markerne  var  fri  for  græs- 
hopper og  folk  slap  for  at  sulte.  Jeg 
har  set  græshopper  blive  samlet  i  en 
dynge  så  høj  som  et  hus,  i  saltet  ved 
Saltsøens  bred,  uden  at  nogen  be- 
høvede at  røre  en  finger.  Jeg  sad  bare 
på  et  rækværk  eller  en  høstak  og  så 
hvordan  de  smukke  fugle,  som  Gud 
havde  sendt,  arbejdede  for  at  redde 
hans  folk"  (Uddrag  af  dagbog  -  de- 
cember 1912). 


Miraklet  omkring 
sukkeret  i  Provo 


I  sommeren  1855  oplevede  de  helli- 
ge, der  havde  bosat  sig  i  kolonien, 
Provo,  Utah  endnu  engang  en  him- 
melsk redning. 

„Cirka  to  trediedele  af  kornet  i 
Utah  er  ødelagt,"  skrev  George  A. 
Smith  som  selv  oplevede  det,  „og  vo- 
re kartofler  er  angrebet  af  store  sorte 
skadedyr.  Alle  gårdene  mod  syd  .  .  . 
er  næsten  en  ørken.  Det  er  et  temme- 
lig trist  syn,  men  det  er  desværre  ikke 
overdrevent.  Ind  imellem  fyldes  luf- 
ten af  myriader  af  græshopper  -  lige- 
som ved  en  snestorm  ...  og  vi  kan  se 
dem  så  langt  øjet  rækker."  (Works 


Projects  Administration,  Provo:  Pione- 
er Mormon  City,  s.  84.  Binsfords  & 
Mort,  Portland,  Oregon  1942). 

Nybyggerne  i  Provo  kom  også  ud 
for  andre  alvorlige  trusler  på  livet, 
udover  græshopper  og  indianeran- 
greb. I  den  strenge  vinter  1854-55 
frøs  kvæg,  får,  heste  og  andre  dyr 
ihjel.  Om  foråret  blev  huse  og  gårde 
oversvømmet. 

De  hellige,  som  havde  fået  deres 
høst  ødelagt  af  græshopper,  var  nær- 
mest på  sultegrænsen,  så  de  måtte 
spise  hvad  de  havde  for  hånden.  Bør- 
nene fik  ikke  lov  til  at  hjælpe  til  med 

madlavningen  af  frygt  for  at  de  skulle 
spilde  det  kostbare  mel  og  sukker. 

Da  de  hellige  havde  bedt  Gud  om 
hjælp  oplevede  de  et  mirakel  næsten 
som  det  Moses'  folk  oplevede  i  Sinaj 
ørkenen.  I  slutningen  af  juli  1855  op- 
dagede folk  i  Provo  en  sukkeragtig 
substans  der  sad  på  bladene  af  de 
træer,  som  stod  omkring  deres  huse. 
De  kaldte  det  „honningdug"  eller 
„sukkermanna",  og  rygterne  om  de- 
res opdagelse  spredtes  hurtigt  overalt 
i  grænseområdet. 

Mange  undrede  sig  over  hvor  den 
klæbrige,  søde  substans  kom  fra. 
Nogle  kunne  blive  ved  med  at  finde 
den  på  bomuldsplanternes  blade  og 
andre  fandt  den  på  andre  blade,  ja 
selv  på  sten.  Der  blev  rapporteret  om 
lag  der  var  så  tykke  som  vinduesglas. 

Hvor  end  det  kom  fra,  så  var  der 
hårdt  brug  for  denne  sukkermanna. 
Sukker  kostede  2  dollars  kiloet  og  der 
var  ikke  meget  af  det.  Derfor  gik  folk 


tø 


i  gang  med  at  indsamle  den  sukker- 
holdige substans  og  omdanne  den  til 
sukker.  Søster  Lucy  M.  Smith,  der 
var  gift  med  George  Albert  Smith, 
har  ikke  uden  stolthed  beskrevet  sin 
måde  at  behandle  substansen  på. 

„Foråret  og  sommeren  havde  været 
meget  tør  og  varm,  og  vi  trængte  i 
den  grad  til  (noget)  sødt,  derfor  send- 
te Gud  os  honningdug  på  bomulds- 
planternes og  piletræernes  blade. 
Bror  George  Adair  og  hans  hustru  og 
søster  Hannah  og  jeg  tog  nogle  red- 
skaber med  os  og  gik  ud  til  buskene, 
skar  grene  af  og  samlede  sukkerflag- 
erne i  baljer,  pressede  siruppen  af, 
kogte  den  med  mælk  og  æg  og  skum- 
mede når  det  kogte.  Jeg  mente  at  det 
var  nødvendigt  at  gøre  således,  efter- 
som jeg  havde  set  min  mor  fremstille 
sukker  af  ahornsirup.  Vi  fire  arbejde- 
de med  dette  i  to  dage  og  fik  22  kilo 
fin  sukker  ud  af  det,  foruden  et  hav 
af  pandekager  og  sirup,  foruden  slik 
til  børnene.  Bror  Adair  gav  biskop- 
pen sukker  som  tiendebetaling,  og 
han  sagde  at  vores  sukker  var  det 
bedste  af  det  han  havde  fået  bragt,  og 
ville  gerne  vide  hvordan  det  kunne 
være.  Jeg  fortalte  bror  Adair  at  jeg 
kendte  en,  som  vidste  alt  om  hvor- 
dan man  raffinerer  sukker  og  laver 


forretning  med  det"  („Historical 
Record  of  Lucy  M.  Smith",  Lucy  M. 
Smith  Papers,  Historical  department 
of  The  Church  of  Jesus  Christ  of 
Latter-day  Saints,  Salt  Lake  City). 

På  den  måde  fremstillede  vi  næsten 
1.800  kg  sukker.  Da  biskop  Elias  H. 
Blackburn  fra  Provo  bragte  det  suk- 
ker, vi  havde  betalt  i  tiende,  til  tien- 
dekontoret i  Salt  Lake  City,  mødte 
han  præsident  Brigham  Young,  som 
sagde  at  dette  sukker  var  kommet  fra 
Herren  (Thomas  C.  Romney: 
The  Gospel  in  Action,  Salt  Lake  City; 
Deseret  Sunday  School,  1949,  s.  4). 

Larry  St.  Clair,  som  er  botaniker, 
har  bemærket  at  sukkersubstansen 
som  findes  på  træernes  blade  almin- 
deligvis bliver  fortæret  af  bladlus. 
Men  den  kendsgerning  at  Herren 
arbejder  ved  naturlige  midler  gør  på 
ingen  måde  det  naturlige  mirakel 
mindre,  som  disse  trofaste  hellige 
oplevede.  □ 

Pludselig 
løb  en  tanke  gennem  mit  hoved: 


11 


Elsk  ham! 


Hold  om  ham!" 


Gloria  Bond 


Erica!  Hjælp  mig!" 
Jeg  hoppede  straks  op  da  jeg 
hørte  panikken  i  Simons  stem- 
me. Jeg  tabte  den  bog  jeg  var  ved  at 
læse  for  vores  små  børn.  Jeg  skyndte 
mig  ned  ad  trapperne.  Jeg  hørte  en 
stønnen  ude  fra  køkkenet  og  da  jeg 
nåede  døråbningen,  så  jeg  min  mand 
stå  med  armene  om  vores  ældste  søn, 
Roy.  Vores  ranglede  14-årige  søn, 
masede  sig  forover  fast  besluttet  på  at 
vride  sig  løs,  hans  lange  arme  rakte  ud 
efter  skuffen  med  køkkenknive.  Roys 
øjne  var  glødende  af  vildskab,  hans 
uredte  hår  daskede  ham  ned  i  ansigtet 
for  hver  bevægelse. 

Jeg  skyndte  mig  at  hjælpe  Simon  i 
kampen  med  Roy.  Idet  jeg  slog  arme- 
ne rundt  om  livet  på  min  søn,  fik  jeg 
ham  til  at  hoste.  Jeg  var  ved  at  kaste 
op  af  den  ukendte  stank  af  narkotika 


og  spiritus.  Min  søn  blev  stram  i  an- 
sigtet da  han  blev  klar  over  at  han  ikke 
kunne  slippe  fra  os,  når  vi  var  to  om 
ham,  og  hans  øjne  fyldtes  med  tårer. 

„Nej,  nej,  nej!  Lad  mig  få  knivene! 
tiggede  han. 

Simon  og  jeg  fik  i  fællesskab  Roy  ud 
af  køkkenet,  ned  gennem  gangen  og 
ind  i  dagligstuen.  Da  vi  alle  var  i  sik- 
kerhed i  stuen,  låste  jeg  døren.  Jeg 
hadede  fysisk  tvang,  men  i  det  øjeblik 
syntes  der  ikke  at  være  nogen  anden 
mulighed. 

Simon  fik  ham  ned  at  ligge  og  holdt 
hans  håndled  fast  mod  gulvet.  Jeg 
stod  bare  målløs  og  så  til. 

„Himmelske  Fader,  vores  søn  har 
sådan  brug  for  dig  lige  nu,"  snøftede 
Simon.  Så  blev  jeg  klar  over  at  han  var 
panikslagen. 

Pludselig  løb  en  tanke  gennem  mit 

hoved:  „Elsk  ham!  Hold  om  ham!" 

Jeg  bøjede  mig  instinktivt  ned  over 
Roy  s  store  hår.  Jeg  lagde  hans  hoved  i 
mit  skød  og  trøstede  ham:  „Såh!  lille 
skat  -  det  skal  nok  gå  altsammen. 
Såh!" 

Pludselig  kunne  jeg  mærke  at  det 
lange  spændte  legeme  slappede  af. 
Roy  lukkede  øjnene  og  faldt  i  en  dyb 
søvn.  Jeg  lagde  mærke  til  min  søns 
barnlige  træk  -  hans  øjenlåg,  næse- 
ryggen, hans  mund  der  nu  var  let  ad- 
skilt. Jeg  var  forundret  over  at  han  så 
hurtigt  faldt  i  søvn.  I  det  øjeblik  havde 
jeg  slet  ikke  lyst  til  at  slippe  ham.  Så 
kunne  jeg  mærke  Simon  ved  siden  af 
mig.  Han  lagde  forsigtigt  sine  hænder 
på  Roy  s  hoved. 

„Roy,  jeg  velsigner  dig  at  du  vil  sove 
godt  i  nat.  Og  jeg  velsigner  dig  at  du, 
når  du  vågner,  vil  fornemme  dine 
forældres  kærlighed  til  dig." 

Jeg  sad  fuldstændig  stille,  helt  lam- 
slået. Kærlighed!  Var  det  så  vigtigt? 
Hvorfor  -  Det  var  over  et  år  siden  at 
jeg  sidst  havde  fortalt  Roy  at  jeg  els- 
kede ham,  eller  fysisk  havde  vist  ham 
at  jeg  holdt  af  ham.  Jeg  så  på  Simon. 
Han  havde  altid  haft  mere  forstand  på 
kærlighed  end  jeg. 

„Vi  må  våge  over  ham  hele  natten. 
Han  må  ikke  være  alene,"  sagde  Si- 
mon. På  en  eller  anden  måde  fik  vi  vo- 
res søn  op  af  trapperne,  ind  i  hans  væ- 
relse og  op  i  overkøjen.  Simon  lagde 
sig  i  den  underste  køje. 

Lidt  senere  gik  jeg  ind  og  lagde  mig 
alene  i  vores  soveværelse. 

Så  ringede  telefonen.  Da  jeg  tog  den 
kunne  jeg  høre  kraftig  rockmusik  i 
baggrunden. 

„Er  Roy  der?" 

„Han  kan  ikke  komme  til  telefonen 
lige  nu." 

Jeg  fik  en  knugende  fornemmelse  i 
brystet.  Det  var  Max.  Den  unge  mand 
som  Roy  og  hans  venner  havde  for- 
søgt at  få  aktiv  igen.  Max  kom  sam- 
men med  en  ældre,  rå  børste.  Da  jeg 
sidste  sommer  sagde  til  Roy  at  jeg  ikke 
syntes  at  det  var  rigtigt,  det  som  han 
og  hans  venner  forsøgte  at  gøre  og  at 
de  ikke  burde  være  alene  om  at  genak- 
tivere  Max,  kunne  jeg  høre  på  Roys 
stemme,  hvor  irriteret  han  blev.  Han 
påstod  at  han  vidste  hvad  han  gjorde. 


Da  gjorde  jeg  op  med  mig  selv  at  han 
måske  var  gammel  nok  til  at  klare  sig 
selv. 

„Max,  kom  Roy  hjemme  fra  dig?" 

„Jeps  -  jeg  skulle  bare  vide  om  han 
var  kommet  godt  hjem." 

Jeg  blev  ved  med  at  have  denne 
knugende  fornemmelse  indvendig, 
mens  jeg  lå  alene  i  soveværelset.  Da 
jeg  havde  ligget  og  stirret  op  i  loftet  i 
en  time,  tog  jeg  en  sovepose  i  skabet 
og  kravlede  ind  i  Roys  værelse. 

Tæppet  var  hårdt  og  stift  at  ligge  på. 
Jeg  sov  altid  dårligt  når  jeg  lå  på 
gulvet. 

Mine  tanker  kredsede  rundt  i  hove- 
det på  mig  og  holdt  mig  vågen,  så  jeg 
ikke  kunne  slappe  af.  Det  mørke  loft 
forekom  så  langt  borte,  og  jeg  blev  ved 
med  at  koncentrere  mig  om  de  soven- 
des tunge  åndedrag  i  værelset. 

Hvad  var  det  der  gik  galt?  Vi  holdt 
regelmæssigt  familieaften,  vi  læste  i 
skrifterne  sammen,  vi  bad  trofast  vore 
familiebønner,  vore  børn  talte  ofte  om 
deres  personlige  bønner  og  alle  vore 
børn  var  blevet  undervist  i  evangeliet 
fra  de  lå  i  vuggen.  Det  der  skete  for  os 
i  aften  var  ellers  noget  der  kun  skete 
for  de  andre.  Jeg  havde  ofte  læst  om 
sådanne  oplevelser  i  ugeblade,  og  i 
nogle  af  disse  artikler  stod  der  at  i  vore 
dage  ville  børn  fra  alle  slags  hjem 
prøve  narkotika  og  spiritus.  I  artikler- 
ne stod  der  at  forældre  ikke  måtte  give 
sig  selv  skylden  for  deres  børns  fejlta- 
gelser. 

Men  lige  nu  brød  jeg  mig  ikke  om  de 
råd  der  stod  i  ugebladene  -  var  det  mit 
ansvar?  Hvis  det  var,  hvor  meget  af 
det  var  så  min  skyld? 

Jeg  vendte  mig.  Jeg  stødte  mine  rib- 
ben mod  en  bog  på  gulvet. 

Jeg  kunne  ikke  styre  min  tanker,  de 
kredsede  hele  tiden  om  erindringer, 
som  overvældede  mig.  Så  så  jeg  et  bil- 
lede for  mig  af  en  abe  med  store  øjne, 
den  klyngede  sig  til  en  surrogatmor. 
Da  jeg  gik  i  gymnasiet  lærte  vi  om  re- 
susaber.  Jeg  så  for  mig  min  psykologi- 
lærer, som  stod  foran  klassen  i  et 
kæmpestort  lokale.  Han  havde  horn- 
briller på  og  han  fortalte  klassen  om  et 
interessant  eksperiment.  I  en  under- 
søgelse var  en  gruppe  abeunger  blevet 
opfostret  af  deres  biologiske  mor, 


mens  andre  abeunger  var  taget  fra  de- 
res mødre  og  opfostret  med  en  flaske. 
Så  var  der  andre  igen  der  havde  haft 
surrogatmødre.  De  var  lavet  af  ståltråd 
omviklet  med  bløde  puder.  Puderne 
var  pyntet  med  kunstige  øjne  og  skul- 
le forestille  mødrenes  ansigter.  På  dis- 
se livløse  skabninger  sad  nogle  suttef- 
lasker, så  abeungerne  kunne  få  mad 
når  de  trængte  til  det. 

„Den  moderløse  gruppe  viste  store 
tilpasningsvanskeligheder  og  afspejle- 
de utryghed,"  fortalte  vores  lærer. 
„Men  den  gruppe  som  var  hos  deres 
rigtige  mor  og  den  gruppe  der  havde 
surrogatmødre  var  lige  trygge  og  gode 
til  at  tilpasse  sig." 

Som  18-årig  godtog  jeg  disse  oplys- 
ninger uden  forbehold.  Men  14  år  se- 
nere -  længe  efter  at  jeg  var  blevet  gift 
og  havde  fået  børn,  opdagede  jeg  at 
det  man  fandt  ud  af  ved  disse  under- 
søgelser var  unøjagtigt.  Da  de  aber, 
der  var  opfostret  af  surrogatmødre, 
blev  voksne,  viste  det  sig  at  de  var 
brutale  mødre.  Kun  dem  der  var  op- 
fostret af  rigtige  mødre  viste  deres 
afkom  godhed  og  kærlighed. 

Nu,  hvor  jeg  lå  i  dette  mørke  værel- 
se, trængte  betydningen  af  disse  un- 
dersøgelser sig  ind  i  hver  en  fiber  i 
min  krop.  Aberne,  der  var  opdraget  af 
deres  mødre,  så  under  deres  opvækst 
hvordan  en  klog  mor  bærer  sig  ad,  og 
disse  oplevelser  havde  en  sådan  ind- 
virkning på  dem  at  de  helt  naturligt 
blev  kloge  forældre  som  voksne.  Så- 
dan er  det  også  med  mennesker,  men- 
nesker der  opdrages  af  kloge  forældre 
har  lettere  ved  også  at  blive  kloge  for- 
ældre. Man  lærerat  blive  kloge  forældre, 
det  bliver  man  ikke  pr  instinkt. 

Det  løb  mig  koldt  ned  ad  ryggen. 
Mine  kinder  føltes  våde.  „Hvorfor 
havde  jeg  ikke  været  bedre  end  en  re- 
susabe?"  Selv  om  jeg  aldrig  havde 
mishandlet  mine  børn,  så  vidste  jeg  at 
jeg  langt  fra  var  en  fuldkommen  mor. 

Jeg  så  mig  selv  som  lille  pige  -  for  lil- 
le til  at  komme  i  skole.  Min  mor  døde 
da  jeg  var  et  år,  så  jeg  har  aldrig  haft 
andre  end  min  far,  så  vidt  jeg  kan 
huske.  Vi  boede  kun  et  par  kilometer 
fra  den  militære  flyveplads,  og  jeg  så 
mange  flyvemaskiner,  der  fløj  hen 
over  hovedet  på  mig.  En  dag,  mens 

JULEBEREIMNGEN 
I  MORMONS  BOG 


Pat  Graham 


Anvisning:  Dette  program  kan  du  lade 
opføre  i  din  familie  omkring  juletid.  Nogle 
i  familien  skal  være  oplæsere. 

De  kan  eventuelt  have  kostumer  på, 
eller  også  kan  I  fremvise  billederne  på 
denne  side,  så  man  kan  se  hvem  personer- 
ne er. 

Tildel  rollerne  og  skriv  hver  oplæsers 
navn  ved  siden  af  hans  eller  hendes  rep- 
likker. 

Tag  kopier  af  rollerne  så  alle  kan  øve  sig  i 
at  læse  langsomt  og  med  betoninger. 

Vælg  den  musik  og  de  sange,  som 
din  familie  vil  kunne  lide  at  synge  un- 
der dette  juleprogram.  Øv  sangene  i 
forvejen.  Det  er  dit  ansvar  som  leder 
at  hjælpe  alle  til  at  lære  deres  roller 
godt. 

Sang:  „December"  -  Syng  med  mig, 
F-9. 

Mindre  barn: 

Jeg  elsker  december  for  så  plejer  vi 
gerne, 


at  læse  om  Jesus  og  hans  særlige 
stjerne. 

Fortæller: 

Ved  juletid  elsker  vi  allesammen  at 
læse  den  kendte  fortælling  i  Bibelen  om 
Jesusbarnets  fødsel. 

Fortæller: 

I  Mormons  Bog  kan  vi  også  læse  om 
Jesu  fødsel  og  om  stjernen.  Folk  på  beg- 
ge sider  af  jorden  vidste  at  Frelseren  vil- 
le blive  født. 

Sang:  „Dejlig  er  jorden"  -  Syng  med 
mig,  B-6. 

Fortæller: 

Et  par  år  efter  at  Lehi  og  hans  familie 
var  rejst  til  Amerika,  fik  hans  søn  Nephi 
et  syn,  hvor  han  så  Nazareth  og  en 
smuk  jomfru,  som  skulle  være  mor  til 
Guds  Søn . . . 

Nephi  -  Lehis  søn: 

Og  det  skete,  at  jeg  så  .  .  .  byen 


Nazareth,  og  i  byen  Nazareth  så  jeg  en 
jomfru,  og  hun  var  overordentlig  skøn 
og  hvid. 

Og  jeg  så  jomfruen  igen  med  et  barn 
i  armene. 

Og  engelen  sagde  til  mig:  Se,  det 
Guds  Lam,  ja,  den  evige  Faders  Søn! 
(1  Nephi  11:13,  20-21). 

Fortæller: 

Senere  fortalte  en  lamanitisk  profet, 
Samuel,  nephiterne  og  lamaniterne  at 
Jesus  skulle  komme  til  jorden. 

Lamaniten  Samuel: 

Se,  jeg  giver  jer  et  tegn;  der  vil  gå 
endnu  fem  år,  og  da  kommer  Guds 
Søn  for  at  forløse  alle,  som  tror  på 
hans  navn. 

Og  dette  vil  jeg  give  jer  til  tegn  på 
hans  komme.  Der  skal  blive  store  lys 
på  himlen,  så  at  der  natten  før  han 
kommer,  ikke  skal  være  mørke,  og  det 
skal  se  ud  for  folk,  som  om  det  var 
dag. 

Og  se,  der  skal  opgå  en  ny  stjerne, 


en  sådan,  som  I  aldrig  før  har  set,  og 
det  skal  være  jer  et  tegn  (Helaman 
14:2-3,  5). 

Sang:  „O  Betlehem  du  lille  by"  - 
Sange,  nr.  105.  (Første  vers). 

Fortæller: 

Der  var  mange  af  nephiterne  som  ik- 
ke troede  på  Samuel.  De  smed  med 
sten  og  skød  med  pile  efter  ham.  Men 
Samuel  blev  beskyttet  lige  til  han  hav- 
de fortalt  hvad  han  skulle. 

Så  vendte  han  tilbage  til  sit  folk  i 
Zarahemla. 

Men  der  var  nogle  af  menneskene 
der  troede  på  det  Samuel  sagde,  og  de 
omvendte  sig  og  lod  sig  døbe.  Nephi 
var  en  sønnesøn  af  Helaman,  der  var 
en  stor  leder  for  dem  der  troede.  Da 
de  fem  år  næsten  var  gået,  sagde  de 
onde  og  ugudelige  at  de  ville  dræbe  de 
retfærdige  mennesker,  hvis  det  tegn, 
som  Samuel  havde  profeteret  om,  ikke 
kom. 

Nephi  bad  for  de  mennesker  som 


troede  på  Jesus  Kristus.  Han  ville  ikke 
have  at  de  onde  mennesker  skulle 
dræbe  dem.  Han  bad  hele  dagen,  og 
så  talte  Herren  til  ham. 

Herrens  stemme: 

Løft  hovedet  højt  og  vær  ved  godt 
mod,  thi  se,  tiden  er  for  hånden,  og  i 
denne  nat  skal  tegnet  gives,  og  i  mor- 
gen kommer  jeg  til  verden  for  at  vise 
verden,  at  jeg  vil  opfylde  alt  det,  som 
jeg  har  ladet  tale  ved  mine  hellige  pro- 
feters mund  (3  Ne.  1:13). 

Fortæller: 

Det  skete  altsammen.  Nu  skal  I  høre 
hvad  Mormon  skrev  af  efter  Nephis 
store  plader: 

„Og  det  skete,  at  de  ord,  der  kom  til 
Nephi,  blev  opfyldt,  ligesom  de  var 
blevet  sagt;  thi  se,  ved  solnedgang 
blev  der  intet  mørke,  og  folket  blev 
forbavset,  fordi  der  ikke  kom  noget 
mørke,  da  natten  faldt  på. 

Og  en  ny  stjerne  viste  sig  også  i 
overensstemmelse  med  ordet" 


(3  Ne.  1:15,  21). 

Sang:  „O  Betlehem  du  lille  by"  - 
andet  vers. 

Mindre  barn: 

Jeg  elsker  historien  om  julen  og  de 
sange  vi  synger, 

men  mest  af  alt  så  elsker  jeg  Frelse- 
ren -  Jesus  Kristus,  Kongen. 

Sang:  „Til  en  stald  så  lav  og  ringe"  - 
Syng  med  mig,  F-12.  (En  pige  der  er 
klædt  ud  som  Maria,  kan  stå  med  en 
dukke  i  favnen,  mens  familien 
synger). 

Fortæller: 

Stjernen  var  kommet  på  himlen. 
Profetien  var  opfyldt.  Og  trofaste 
mennesker  på  begge  sider  af  jorden, 
så  tegnet  og  forstod  det.  Jesus  var  født 
i  Betlehem. 

Sang:  „Juletoner"  -  Syng  med  mig, 
F-13  og/eller  „O,  kom  hver  en  trofast" 
-  Sange,  nr.  171.  □ 


JULEFIGURER 

Farv  figurerne  på  disse  to 
sider  omhyggeligt  og  klip  dem  forsigtigt  ud. 
Lim  flonel  eller  andet  på  bagsiden  af  figurerne, 
så  de  kan  sættes  på  en  flonelstavle.  Sæt 
figurerne  på  flonelstavlen,  mens  du  fortæller 
juleevangeliet,  som  står  i  Bibelen. 


JUL  ER  NU 

ENGANG  JUL 


Sherrie  Johnson 


Francoise  betragtede  i  tavshed  sin 
veninde,  Hilda,  som  var  med  i 
juleparaden.  Hilda  havde  en  stor 
trekantet  hat  på,  pyntet  med  stjerner 
og  snefnug,  klippet  i  papir.  Hun  gik 
med  et  stort  horn  som  hun  af  og  til 
blæste  i. 

Hilda  vinkede  da  hun  gik  forbi  Fra- 
ncoise, men  Francoise  vinkede  ikke  til- 
bage. Hun  lavede  i  stedet  for  ansigter 
til  Hilda  og  de  andre  børn,  som  var 
med  i  paraden. 

Francoise  var  ikke  glad,  det  var  triste 
tanker  der  gik  gennem  hendes  hoved, 
mens  hun  så  det  sidste  af  juleparaden 
gå  forbi. 

Hvorfor  skulle  min  far  også  her  til 
Schweiz?  Hvorfor  kunne  han  ikke  blive  i 
Frankrig?  De  fejrede  ikke  jul  her  i  dette 
land,  sådan  som  de  skulle! 

Hilda  løb  hen  til  Francoise.  „Sagde 
jeg  ikke  også  at  det  ville  blive  sjovt?" 
råbte  hun,  meget  hurtigt  og  på  tysk. 
„Du  skulle  havde  taget  den  hat  på, 
som  jeg  lavede  til  dig,  så  kunne  du 
også  have  været  med  i  paraden." 

Francoise  svarede  ikke. 

„Jamen,"  sagde  Hilda,  efter  et  øje- 
bliks tavshed,  „synes  du  ikke  om  pa- 
raden?" 

„Sådan  holder  man  ikke  jul  i  Fran- 
krig," mumlede  Francoise. 

„Det  ved  jeg  godt.  Men  jeg  synes 
bare  at  du  skulle  se  hvordan  vi  gør  her 
i  Schweiz." 

De  to  piger  spadserede  i  tavshed 
hen  til  busstoppestedet.  Hilda  lagde 


sin  store  hat  og  sit  horn  på  bænken  og 
satte  sig. 

„Ser  du,"  sagde  Hilda  til  sidst  på 
fransk,  i  et  forsøg  på  at  få  Francoise  til 
at  føle  sig  bedre  tilpas,  „Jeg  synes  at 
det  er  dejligt  at  der  er  så  mange  for- 
skellige måder  at  holde  jul  på.  Her  i 
vores  land  har  vi  mange  skikke  fra 
Tyskland,  Italien  og  Frankrig." 

Francoise  satte  sig  ved  siden  af  Hil- 
da. „Jeg  synes  kun  der  skulle  være  én 
måde  at  holde  jul  på,  det  kan  jeg  bedst 
lide,"  holdt  hun  på.  „Alt  det  med  st. 
Nicolas  er  forkert.  Det  er  Christkindli 
der  bringer  os  gaver." 

„Det  kan  godt  være  at  det  er  sådan 
hjemme  hos  jer,  men  her  hos  os  er  det 
st.  Nicolas,"  svarede  Hilda.  „Og  des- 
uden så  betyder  det  ikke  noget.  Jul  er 
nu  engang  jul!" 

Det  varede  ikke  længe  før  den  store, 
grå  bus  kom  spruttende  og  holdt  ved 
stoppestedet.  Pigerne  kravlede  ind. 
Ingen  af  dem  sagde  noget  på  vejen 
hjem,  men  forskellige  tanker  kørte 
rundt  i  Francoises  hoved.  Hvad  mente 
Hilda  med  „jul  er  nu  engang  jul"?  Natur- 
ligvis vil  jul  være  jul,  og  det  er  jo  netop 
derfor  at  den  skal  holdes  rigtigt,  sådan  som 
vi  altid  har  gjort. 

Da  Francoises  kom  hjem  satte  hun 
sig  foran  juletræet  og  stirrede  på 
Christkindli  som  sad  i  toppen.  „Sådan 
skal  julen  være,"  sagde  hun  højt. 

„Hvad  mener  du?"  spurgte  en 
stemme. 

„Ah  -  mor,"  gispede  hun,  idet  hun 


vendte  sig  om  og  så  sin  mor  i  døråb- 
ningen. „Du  forskrækkede  mig  helt. 
Jeg  troede  jeg  var  alene." 

„Hvad  mente  du  da  du  sagde: 
, Sådan  skal  julen  være'?" 

„Jeg  talte  med  mig  selv  om  julen. 
Der  er  en  stjerne  i  toppen  på  Hildas 
juletræ,  og  det  er  st  Nicolas  og  ikke 
Christkindli  der  kommer  hjem  til  hen- 
de med  julegaver.  De  siger  heller  ikke 
juledigte  når  de  pakker  gaver  op. 
Ja  -  de  gør  bare  det  hele  forkert." 

„Forkert?"  spurgte  moderen. 

„Ja.  Alle  skal  da  holde  jul  som  vi  gør 
det  hjemme  i  Frankrig, "  holdt  Francoi- 
se på. 

„Men  Francoise,"  forklarede  mode- 
ren, „selv  om  vi  stadig  taler  fransk,  så 
er  vi  ikke  hjemme  her.  Vi  er  mellem 
schweizere.  Og  desuden  fejrer  vi  hel- 
ler ikke  jul  i  Frankrig  som  de  gjorde  i 

gamle  dage,  efter  det  min  far  fortalte 
mig.  Og  ser  du,  Christkindli  er  ikke  et 
fransk  ord.  Mange  schweizere  har  og- 
så Christkindli  (Jesusbarnet)  i  deres 
hjem  til  jul." 

Francoise  blev  helt  forvirret.  Hun 
stirrede  på  træet  et  øjeblik:  „Det  kan 
godt  være  at  vi  fejrer  jul  på  en  anden 
måde  end  de  gjorde  i  Frankrig  i  gamle 
dage,  men  jeg  synes  stadig  at  det  er 
den  rigtige  måde." 

„Hvorfor  er  vores  måde  rigtig  og 
Hildas  forkert?" 

Francoise  skulle  til  at  svare,  men 
kunne  ikke  finde  på  noget  at  sige. 
Hun  fik  en  stor  klump  i  halsen.  Hun 
syntes  at  der  måtte  være  en  grund  til 
at  hun  mente  som  hun  gjorde,  men 
hun  kunne  ikke  komme  i  tanke  om  en 
eneste. 

„Jamen,  vi  fejrer  da  allesammen  Je- 
su fødsel,  skulle  vi  så  ikke  gøre  det  på 
samme  måde?"  spurgte  Francoise. 

„Hvorfor?" 

Francoise  vidste  stadig  ikke  hvad 
hun  skulle  svare.  Hun  rystede  bare  på 
hovedet  og  trak  på  skuldrene. 

„I  julen  bør  vi  vise  hinanden  kærlig- 
hed, og  det  kan  man  gøre  på  mange 
forskellige  måder,"  sagde  moderen 
blidt,  og  klappede  Francoise  på  hove- 
det. Så  gik  hun  og  lod  Francoise  være 
alene,  så  hun  kunne  tænke  over  dag- 
ens begivenheder. 

Måske  er  det  mig  der  gør  det  forkert  og 
ikke  Hilda,  tænkte  Francoise. 

Netop  i  det  øjeblik  ringede  det  på 
døren  og  Francoise  gik  ud  for  at  lukke 
op.  Men  da  hun  åbnede  døren  var  der 
ingen  udenfor.  I  stedet  lå  der  en  farve- 
strålende æske  fyldt  med  lækre  jule 
småkager.  Der  var  stukket  et  lille  blåt 
kort  ned  mellem  småkagerne.  Der 
stod:  „Frohliche  Weihnachten!  (Glæ- 
delig jul!)  fra  den  der  bragte  pakken!" 

Francoise  kiggede  sig  omkring,  men 
hun  kunne  ikke  se  hvem  der  havde  sat 
småkagerne. 

„Hvem  er  det?"  råbte  moderen. 


„Kun  en  æske  småkager,"  svarede 
Francoise. 

„Ah,  det  er  mine  yndlingssmåka- 
ger, "  sagde  moderen  idet  hun  kom 
ind  i  stuen.  „Ved  du  hvem  der  satte 
den?" 

„Det  er  sikkert  Hilda." 

„Det  var  vel  nok  pænt  af  hende," 
sagde  moderen  smilende  og  smagte 
på  en  kage. 

Francoise  ville  også  gerne  smile, 
men  hun  kunne  ikke.  Hun  tænkte  på 
hvordan  hun  havde  opført  sig  til  para- 
den og  på  vejen  hjem.  Hun  havde  nok 
gjort  sin  veninde  ked  af  det  ved  ikke  at 
tage  den  hat  på,  som  Hilda  havde  la- 
vet til  hende,  og  fordi  hun  ikke  gik 
med  i  paraden. 

Så  kom  Francoise  i  tanke  om  hvad 
hendes  mor  havde  sagt  om  at  man 
skal  vise  kærlighed  i  julen.  Det  var  jo 
netop  det  Hilda  havde  forsøgt  at  gøre! 

Francoise  tog  langsomt  en  småkage 
og  smagte  forsigtigt  på  den.  Den  var 
lækker. 

„De  er  gode,"  sagde  hun. 

„Hvis  vi  stadig  havde  været  i  Fran- 
krig, så  havde  vi  måske  aldrig  fået  lov 
at  smage  den  slags  småkager.  Og  du 
ville  heller  aldrig  have  fået  dig  en  ven- 
inde som  Hilda,"  sagde  moderen. 

Francoise  tænkte  så  det  knagede. 
Hun  havde  været  egoistisk  og  havde 
det  forfærdeligt  med  sig  selv.  „Jul  er 
nu  engang  jul,"  havde  Hilda  sagt. 
Francoise  kiggede  på  småkagerne, 
nu  vidste  hun  præcist  hvad  hun  ville 
gøre. 

„Jeg  vil  fejre  jul  på  den  rigtige  må- 
de, "  bestemte  hun  sig  til  og  skyndte 
sig  ind  på  sit  værelse. 

Hun  tog  sine  farveblyanter  og  noget 
papir,  og  så  skrev  hun  sit  yndlings  ju- 
ledigt. Hun  tegnede  hele  vejen  rundt  i 
kanten  og  satte  det  i  en  pæn  ramme  af 
kulørt  papir. 

Francoise  løb  så  hurtigt  hendes  ben 
kunne  bære  hende  hen  til  Hilda,  og 
snart  stod  hun  foran  døren  og  banke- 


de på.  Da  Hilda  lukkede  op,  gav 
Francoise  hende  digtet. 

„Tak  for  småkagerne,"  sagde  Fra- 
ncoise. „Og  her  er  noget  som  vi  plejer 
at  have  til  jul.  Vi  læser  altid  vores  ynd- 
lings juledigte  når  vi  uddeler  gaver. 
Jeg  tror  at  vi  vil  få  en  masse  måder  at 
holde  schweizisk  jul  på,  hvis  vi  sætter 
småkager,  Christkindli,  st  Nicholas, 
digte  og  parader  sammen." 

Hilda  lo:  „Ja,  jul  er  nu  engang  jul!" 

„Nu  ved  jeg  hvad  du  mener,"  sagde 
Francoise  stille. 

„Julen  er  hverken  tysk,  fransk,  itali- 
ensk, engelsk  eller  schweizisk.  Jul  er 
nu  engang  jul,  og  julen  er  kærlighed, 
hvor  du  end  er."  D 

„. . .  Josef  . . .  drog  ...  op  fra 
Galilæa,  fra  byen  Nazaret,  til  Judæa, 
til  Davids  by,  som  hedder  Betlehem, 
for  at  lade  sig  indskrive  tillige  med 
Maria,  sin  trolovede,  som  var  frugt- 
sommelig . . .  og .  .  .  medens  de 
var  der  —  fødte  hun  sin  søn, 
den  førstefødte,  og  svøbte  ham  og 
lagde  ham  i  en  krybbe,  thi  der  var 
ikke  plads  til  dem  i  herberget" 
(Luk.  2:4-7). 

„I  den  samme  egn  var  der  hyrder, 
som  lå  ude  på  marken  og  holdt  natte- 


vagt over  deres  hjord.  Og  en  Herrens 
engel  stod  for  dem  . . .  Hyrderne  sag- 
de til  hverandre:  ,Lad  os  dog  gå  til 
Betlehem  og  se  det  som  dér  er  sket, 
og  som  Herren  har  kundgjort  os'" 
(Luk.  2:8-16). 

„. . .  se,  da  kom  der  nogle  vismænd 
fra  Østerland  —  og  se,  stjernen,  som 
de  havde  set  i  østen,  gik  foran  dem, 
indtil  den  kom  og  stod  over  det  sted, 
hvor  barnet  var.  Og  da  de  så  stjernen, 
fyldtes  de  af  en  meget  stor  glæde" 
(Matt.  2:1-10). 


jeg  gik  og  legede  ude  i  baghaven,  hør- 
te jeg  pludselig  nogle  uhyrer  skrige 
oppe  i  luften.  Luften  fyldtes  med  de 
uhyggelige  skrig.  Jeg  skreg  af  rædsel 
og  løb  ind  i  huset.  Jeg  løb  og  jeg  løb 
ind  til  min  far.  Min  far  blev  vred  over 
min  opførsel  og  skældte  mig  alvorligt 
ud.  Jeg  gemte  mig  genert.  Så  skreg 
uhyrerne  igen  og  det  var  så  væggene  i 
vore  hus  rystede.  Jeg  løb  atter  ind  til 
min  far.  Han  for  rasende  op  overfor 
mig  og  vendte  ryggen  til  mig. 

Da  uhyrerne  den  næste  dag  atter  be- 
gyndte at  skrige  var  jeg  forberedt  på 
det,  så  da  luften  var  opfyldt  af  den 
øredøvende  støj,  gik  jeg  forsigtigt 
udenfor  og  så  op  mod  himlen.  Da  så 
jeg  for  første  gang  i  mit  liv  en  jetma- 
skine. Og  al  frygten  forlod  mig.  Men 
lige  til  denne  dag  ville  jeg  ønske  at 
min  far  havde  taget  mig  ved  hånden, 
var  gået  udenfor  sammen  med  mig  og 
havde  vist  mig  hvad  uhyrerne  i  virke- 
ligheden var. 

Under  min  opvækst  sad  jeg  ofte  i 
samme  værelse  som  min  far,  men  vi 
kunne  sidde  i  timevis  uden  at  sige  et 
ord  til  hinanden.  Hvis  jeg  kom  hjem 
og  var  ved  at  koge  over  af  spænding 
over  et  eller  andet,  måtte  jeg  holde  in- 
de, fordi  min  far  utålmodigt  vinkede 
mig  bort.  Jeg  ville  så  gerne  være  gode 
venner  med  ham.  Jeg  fornemmede 
hans  dybe  ensomhed,  men  jeg  var  ik- 
ke i  stand  til  at  udfylde  tomrummet. 

Kort  efter  at  Simon  og  jeg  var  blevet 
gift  tilsluttede  vi  os  kirken.  Vi  var  ikke 
længe  om  at  tilpasse  os  sidste  dages 
helliges  levevis.  Vi  kom  godt  ud  af  det 
med  de  sidste  dages  hellige  og  mange 
af  deres  filosofier  passede  os  fint.  Jeg 
lærte  hurtigt  at  bringe  sammenkogte 
retter  til  folk  der  havde  brug  for  det. 
Det  var  så  tilfredsstillende  at  besøge 
de  syge.  Jeg  lærte  gang  på  gang  at  det 
var  helt  i  orden  at  nære  følelser  og  at 
længes  efter  kærlighed.  Jeg  følte  mig 
tryg  lige  til  dette  tidspunkt. 

Men  nu,  hvor  jeg  var  sidste  dages 
hellig,  lagde  jeg  mærke  til  at  nogle  af 
kirkens  medlemmer  havde  opdragel- 
sesmetoder, som  gjorde  mig  forvirret. 
Biskoppen  havde  for  eksempel  en  søn 
der  var  fuld  af  spilopper.  Han  var  en 
klog  dreng,  men  han  kunne  få  hele  sin 
primary  klasse  i  oprør.  Jeg  så  aldrig  bi- 


skoppen skælde  sin  søn  ud,  selv  efter 
en  rædsom  dag  i  primary.  Han  nøje- 
des med  at  trække  drenge  til  side  og 
tale  roligt  med  ham,  og  rode  op  i  hans 
hår.  Og  han  blev  ved  med  at  fortælle 
ham  at  han  elskede  ham. 

Så  kom  dagen  hvor  denne  biskop 
gav  sin  søn  håndspålæggelse  og  be- 
kræftede ham  som  medlem  af  kirken. 
Jeg  husker  endnu  hans  ord:  „Benja- 
min. Som  din  far  kan  jeg  se  at  du  er  en 
særdeles  udsøgt  ånd."  Jeg  blev  for- 
bløffet. For  mig  at  se  terroriserede 
denne  dreng  hele  primary. 

Så  kom  jeg  til  at  tænke  på  Rachel  - 
et  andet  af  kirken  medlemmer,  som 
havde  en  underlig  måde  at  behandle 
sine  børn  på.  Udover  at  hun  havde 
huset  fuld  af  sine  egne  børn,  havde 
hun  altid  et  par  stykke  mere,  uanset 
hvilken  race  eller  religion  de  tilhørte. 
Når  børnene  hylede  forholdt  hun  sig 
kold  og  rolig,  og  stillede  dem  spørgs- 
mål for  at  finde  ud  af  årsagen  til  deres 
opførsel.  Jeg  syntes  altid  at  det  var 
spild  af  tid.  Og  da  hendes  børn  kom  i 
teenage-alderen  blev  hun  ikke  spor 
alarmeret  når  nogen  af  dem  fik  „vild- 
farne" ideer.  De  lo  somme  tider  højt, 
når  de  ikke  var  enige.  Jeg  undrede  mig 
over  at  hun  ikke  hele  tiden  pressede 
sine  børn  for  at  holde  dem  på  den  lige 
og  snævre  vej . 

Men  mit  forhold  til  mine  børn  var 
slet  ikke  som  det  min  biskop  eller  Ra- 
chel havde  til  deres  børn.  De  talte  og 
lo  meget  mere  sammen.  Efterhånden 
som  mine  børn  blev  ældre  lagde  jeg 
med  ubehag  mærke  til  at  selv  om  vi 
sad  i  det  samme  værelse  kunne  der  gå 
timer  uden  at  vi  sagde  et  ord  til  hinan- 
den, og  at  det  var  det  samme  forhold, 
som  min  far  og  jeg  havde  til  hinanden. 
Jeg  vidste  heller  aldrig  hvad  mine  børn 
tænkte.  Jeg  lagde  ofte  mærke  til  det 
hårde  blik  min  ældste  datter  havde  i 
øjenene  når  hun  så  på  mig,  og  min 
søn  tilbragte  mere  og  mere  tid  udenfor 
hjemmet. 

Jeg  havde  godt  nok  hørt  at  folk  har 
en  tendens  til  at  gentage  det  samme 
mønster  for  børneopdragelse  som  de- 
res forældre  benyttede,  selv  om  de  ha- 
dede den  facon.  Forældre  der  blev 
mishandlet  som  børn,  mishandlede  of- 
te selv  deres  børn.  Heldigvis  er  det  of- 


te således  at  velafbalancerede  forældre 
ofte  opfostrer  mennesker  der  bliver  li- 
ge sådan.  Men  eftersom  mine  børns 
lærere  ofte  fortalte  mig  at  mine  børn 
var  kloge,  kreative  og  lydige  i  klassen, 
så  jeg  bort  fra  mine  utrygge  følelser  for 
vores  situation  i  hjemmet. 

Men  da  vi  den  aften  kæmpede  med 
Roy,  blev  jeg  omsider  klar  over  at  jeg 
burde  have  lyttet  til  disse  urolige  følel- 
ser med  det  samme.  Det  er  nære  fami- 
lieforhold der  danner  grundvolden  til 
et  celestialt  hjem.  Jeg  havde  ikke  et 
sådant  hjem. 

Et  svagt  lys  begyndte  at  trænge  ind 
gennem  gardinerne.  Fuglene  begynd- 
te så  småt  at  kvidre  deres  morgen- 
sang. Den  stadige  strøm  af  lys  syntes 
at  bore  sig  ind  i  min  hjerne,  og  fik  mig 
til  lige  så  stille  at  tænke  på  en  oplevel- 
se som  jeg  de  sidste  par  år  havde  gemt 
i  min  erindring.  Jeg  sad  i  templet  da 
det  skete.  Jeg  fulgte  i  tankerne  cere- 
moniens blide  rytme,  da  jeg  pludselig 
syntes  at  jeg  befandt  mig  på  et  meget 
oplyst  sted.  Jeg  talte  til  én  som  jeg  ikke 
kunne  se.  Mine  ord  lød  ganske  enkelt: 
„Jeg  kommer  tilbage!  Jeg  kommer  til- 
bage!" Og  beslutsomheden  svulmede 
i  mit  bryst. 

Jeg  rejste  mig  op.  Det  løb  mig  atter 
koldt  ned  ad  ryggen.  Jeg  kommer  tilbage 
Fader  -  hjælp  mig  at  lære.  Lær  mig  hvad 
jeg  skal  gøre.  Jeg  vil  så  gerne  at  vi  alle  skal 
komme  tilbage.  Jeg  vidste  at  det  er  mu- 
ligt at  nå  dette  mål.  Det  kræver  en 
masse  bønner,  studium  i  skriften,  en 
masse  lydighed,  hjælp  fra  kirkens  le- 
dere og  i  dens  klasseundervisning. 
Men  vi  ville  komme  tilbage! 

Min  søn  rørte  på  sig.  Simons  ord: 
„.  .  .jeg  velsigner  dig  at  du  vil  vågne 
op  og  fornemme  dine  forældres  kær- 
lighed, "  lød  som  et  ekko  i  mine 
tanker. 

„Hej,  Roy!"  kaldte  Simon  fra  under- 
køjen. Roy  lænede  sig  frem  og  stak 
hovedet  ned  til  sin  far.  Han  så  ikke 
mig.  Han  så  underlig  ud  i  ansigtet. 

„Hej,  Roy,"  sagde  jeg  muntert,  og 
tilføjede  lidt  usikkert:  „Jeg  elsker  dig." 

Roy  stirrede  på  mig.  Han  så  stadig 
underlig  ud  i  ansigtet.  Han  forblev 
tavs. 

Hvor  jeg  dog  elskede  denne  lange, 
ranglede  dreng!  □ 

For  nylig  blev  der  fundet  nogle 

gamle  fotografier  fra  Kirtland,  Ohio. 

De  viser  templet  og  byen,  som  det 

så  ud  ved  århundredeskiftet. 


BILLEDER  FRA 


Engang  omkring  år  1900  tog 
to  fotografer  nogle  billeder 
af  Kirtland  templet  og  om- 
egn som  blev  forladt  af  de  sidste 
dages  hellige  omkring  60  år  tidli- 
gere. 

Billederne  lå  i  kælderen  i  et 
gammelt  hus  indtil  for  nylig,  hvor 
Elenore  Rolfe  fandt  dem.  Hun  er 
leder  af  Little  Red  School  i  Wil- 
loughby,  Ohio,  en  skole  der  ude- 
lukkende beskæftiger  sig  med  at 
bevare  pionerarven  i  Western 
Reserve  (det  landområde  som  var 
reservat  for  staten  Connecticut, 
vest  for  Pennsylvanien,  men  som 
nu  hører  til  staten  Ohio). 

Billederne  giver  et  værdifuldt 
bidrag  til  forståelsen  af  hvad  der 
skete  i  Kirtland.  Man  kan  se  hvor- 
dan området  må  have  set  ud, 
mens  de  hellige  endnu  var  der,  og 
de  afslører  nogle  interessante  de- 
taljer om  selve  templet. 

Dr.  Keith  Perkins,  som  er  afde- 
lingschef for  kirkehistorie  og  kir- 
kelærdomme ved  Brigham  Young 
universitetet  i  Provo,  Utah,  hørte 
om  fundet  og  rekvirerede  dem  til 
universitetet. 

Allerede  i  december  1830 
befalede  Herren  profeten  Joseph 
Smith  at  „begive  sig  til  Ohio" 


(se  L&P  37:1).  „Der  skal  I  blive 
udrustet  med  kraft  fra  det  høje," 
sagde  Herren  (L&P  38:32).  Herren 
sagde  også  til  profeten  at  kirken 
ville  få  et  fast  greb  i  Kirtland  „for 
et  tidsrum  af  fem  år"  (L&P  64:21). 

Det  var  i  det  femte  år  -  1836  - 
Kirtland  templet  blev  indviet.  Den 
3.  april  1836,  en  uge  før  tempe- 
lindvielsen, blev  adskillige  af  de 
fordums  profetier  opfyldt:  Herren 
kom  pludselig  og  besøgte  temp- 
let, for  at  antage  det  som  sit  hus 
(L&P  110:7.  Se  Mal.  3:1).  Moses 
kom  og  gengav  nøglerne  til  Israels 
indsamling  -  blandt  andet  de  tab- 
te stammer  (L&P  110:11.  Se  også 
5  Mos.  30:1-3;  Jer.  23:7-8).  Profe- 
ten Elias  gengav  sin  uddelings 
nøgler,  til  at  „vende  fædrenes 
hjerte  til  børnene  og  børnenes  til 
fædrene"  (L&P  110:13-15;  Mal. 
4:5-6).  I  løbet  af  et  par  år  var  de 
fleste  af  de  hellige  rejst  fra  Kirt- 
land. Nogle  af  dem  bosatte  sig 
først  i  Missouri  og  Illinois,  og  der- 
på det  sted,  som  senere  blev 
Utah.  På  det  tidspunkt,  hvor  dis- 
se billeder  er  taget,  havde  kirken 
ikke  haft  sit  hovedkvarter  der  i 
seks  årtier.  Men  alligevel  kan  vi  i 
disse  billeder  se  et  glimt  af  en 
længst  forsvunden  tid.  □ 

-1900 


Kirtland  templet.  Det  første  tempel  der  er  bygget  i  denne  uddeling.  Det  spejler  sig  i  en  inddæmning  af  en  østlig  udløber  fra  Chagrin  floden. 
På  dette  sted  -  i  det  nordøstlige  Kirtland  -  fandt  de  lokale  fotografer  deres  yndlingsmotiver. 

Et  kig  ind  i  Kirtland  templet  mod  vest,  med 
de  tre  podier  på  gulvet,  beregnet  til  det 
melkisedekske  præstedømme. 
Lærredsgardinerne  eller  sløret  kunne  rulles 
op  til  loftet.  Dem  var  der  flere  af  og  de  blev 
brugt  til  at  opdele  forsamlingssalen  i  fire 
områder.  Der  var  også  gardiner  foran  i  salen, 
og  de  kunne  sænkes,  så  podierne  kunne 
adskilles,  som  de  var  det  den  3.  april  1836, 
da  profeten  og  Oliver  Cowdery  så  Herren, 
Moses,  Elias  og  profeten  Elijah,  da  de  fik 
overdraget  nøglerne  til  Israels  indsamling,  til 
besegling  af  evige  familier,  til  genealogisk 
arbejde  og  til  tempelarbejde. 


lillliilllsill 

Kirtland  templet,  nogenlunde  som  det  må  have  set  ud  da  de  hellige  forlod  Ohio.  Det  stråler  udvendigt,  på  grund  af  det  fine  porcelæn  der  blev  sat 
i  cementen  på  ydersiden.  Stregerne,  der  er  malet  i  cementen,  fik  det  til  at  se  ud  som  om  det  var  bygget  af  mursten  eller  tilhuggede  sten. 
De  hellige  bosatte  sig  i  Kirtland,  i  henhold  til  en  direkte  åbenbaring  til  dem  om  at  forlade  New  York  og  samle  sig  i  Ohio  (se  L&P  37). 

Til  højre:  John  Johnsons  kro  (tidligere  Peter 
Frenchs  hus)  var  samlingspunktet  og  det  sted 
hvorfra  De  tolvs  Kvorum  gik  ud,  da  de  tog  på 
deres  første  mission.  Da  trykkemaskinen  var 
blevet  ødelagt  i  Missouri  blev  avisen, 
Evening  and  Morning  Star,  trykt  her. 
Nederst,  til  højre:  Newel  K.  Whitneys 
forretning,  hvor  profeternes  skole  mødtes  og 
hvor  der  blev  givet  en  lang  række  vigtige 
åbenbaringer,  blandt  andet  L&P  87  (profetien 
om  krig),  88  (oliebladet)  og  89 
(visdomsordet) .  Til  højre  ses  Orson  Hydes 
hus.  Orson  Hyde  arbejdede  som 
forretningens  bogholder. 

Michael  Otterson 


En  kirke 
til  de  hellige 


Et  mindesmærke 
for  Australien 

En  turistbus  kører  regelmæssigt 
hele  den  lange,  varme  sommer 
gennem  gaderne,  der  er  kantet 
med  palmetræer,  i  det  lille  landsbysam- 
fund i  udkanten  af  Great  Dividing 
Range. 

På  kortet  er  dette  isolerede  samfund 
næsten  ikke  til  at  skelne  fra  snesevis  af 
andre,  som  ligger  spredt  i  landets  frugt- 
bare områder.  Men  et  vejskilt  ved  ind- 
kørslen til  byen  oplyser  besøgende  om 
at  stedet  hedder  Charters  Towers.  Ef- 
tersom byen  blev  til  da  guldfeberen  ra- 
sede i  forrige  århundrede,  blev  det  et 
samlingspunkt  hvor  mineejerne  kom 
sammen  for  at  drikke  og  more  sig.  I  dag 
bor  der  ialt  kun  7.650  mennesker  og  by- 
ens økonomi  er  i  stærk  tilbagegang  på 
grund  af  kystbyen,  Townsville,  som 
bliver  stadig  større  og  kun  ligger  godt 
100  km  derfra. 

Når  turisterne  besøger  Charters  To- 
wers har  det  en  årsag.  Byen  er  næsten  et 


levende  arkitektonisk  museum,  et  af  de 
få  steder  i  Australien  hvor  bygninger  fra 
århundredeskiftet  stadig  bliver  fuldt 
udnyttet. 

Når  bussen  har  gjort  holdt  ved  stop- 
pestedet til  den  gamle  fondsbørs,  New 
South  Wales  bankbygningen,  drejer 
den  væk  fra  hovedgaden,  kører  op  ad 
bakken  og  standser  ved  siden  af  en  af 
vor  tids  kirkebygninger  i  Deane  Street. 
På  skiltet,  der  står  på  jorden,  læser  vi: 
„Jesu  Kristi  Kirke  af  Sidste  Dages  Helli- 

ge." 

Men  denne  kirkebygning  er  ikke  op- 
ført efter  standardmønsteret.  Den  er  et 
bemærkelsesværdigt  eksempel  på  au- 
stralsk koloniarkitektur  i  en  gammel 
guldmineby,  eftersom  kirken  trofast 
har  restaureret  bygningen,  således  at 
den  blev  „som  en  side  der  er  revet  ud  af 
en  historiebog",  som  en  lokal  historiker 
har  beskrevet  det. 

Den  er  nu  hjemsted  for  kirkens  Char- 


ter Towers  gren,  men  huset  var  tidligere 
kendt  som  Pfeiffer  House  -  opkaldt  ef- 
ter den  tyske  mineejer  Friedrich  Pfeif- 
fer, som  byggede  det  i  1870  -erne .  Over- 
gangen fra  husets  forfaldne  tilstand  for 
to  år  siden  til  en  prisbelønnet  turistat- 
traktion i  dag  gør  det  til  en  enestående 
kirkebygning  i  verden.  Restaureringen 
var  ikke  afhængig  af  at  der  blev  tilført 
store  pengebeløb  eller  indsamlet  offent- 
lige midler,  men  af  faste  og  bøn,  et  be- 
mærkelsesværdigt teamwork  og  et 
usædvanligt  talent  -  af  ofre  og  forplig- 
telse. 

Charter  Towers  grenen  blev  organise- 
ret i  Townsville  distriktet,  Brisbane  mis- 
sionen i  Australien,  august  1978.  Den- 
gang blev  O wen  Pershouse  grenspræsi- 
dent  -  en  lokal  guldsmed  som  var  blevet 
døbt  et  par  måneder  før. 

I  løbet  af  et  år  havde  præsident  Pers- 
houses  engagement  i  bysamfundet 
medført  at  han  blev  valgt  til  borgmester 

i  Charters  Towers.  Samtidig  havde  den- 
ne nye  gren  i  kirken  indledt,  hvad  der 
skulle  blive  en  lang  eftersøgning  for  at 
finde  en  grund,  hvor  de  kunne  opføre 
en  kirke. 

„Omkring  midten  af  1981  havde  vi 
udset  to  grunde,  og  ventede  på  at  Norm 
Gordon  (kirkens  ejendomsleder  i  Au- 
stralien) skulle  komme  og  hjælpe  os 
med  at  træffe  beslutningen,"  mindes 
præsident  Pershouse. 

Aftenen  før  bror  Gordon  skulle  kom- 
me „fik  jeg  besøg  af  en  mand,  der  præ- 
senterede sig  som  Derek  Wilkins.  Han 
sagde  at  han  havde  hørt  at  vi  var  på  ud- 
kig efter  en  grund. "  Manden  forklarede 
at  han  for  tre  år  siden  havde  købt  det  fal- 
defærdige Pfeiffer  House,  som  var  vel- 
kendt i  byen,  i  den  hensigt  at  restaurere 
det.  Men  restaureringsarbejdet  viste  sig 
at  blive  for  omfattende,  og  han  havde 
opgivet  tanken.  Han  havde  netop  aften- 
en før  besluttet  sig  til  at  sælge  det. 

Den  næste  dag  gik  de  lokale  distrikts- 
og  grenspræstedømmeledere  sammen 
med  kirkens  ejendomsleder  ud  for  at  se 
på  alle  tre  muligheder.  På  bror  Gordons 
forslag  knælede  de  ned  på  et  afsides 
sted  ved  Pfeiffers  hus  og  bad  om  vejled- 
ning. 

„Jeg  havde  ikke  været  i  kirken  ret  lang 
tid,"  siger  præsident  Pershouse,  „og 
jeg  havde  ikke  megen  erfaring,  men  der 
herskede  ingen  tvivl  i  mit  sind  efter 
denne  bøn.  Jeg  kunne  næsten  ikke  rejse 
mig,  sådan  følte  jeg  at  Ånden  greb  mig. 
Jeg  tror  at  vi  alle  havde  det  således.  Bror 
Gordon  sagde  at  han  i  alle  de  år  han  har 
købt  og  solgt  grunde  og  ejendomme  for 
kirken  aldrig  har  haft  så  stærke  følelser 
for  en  grund." 

Det  var  grunden  der  virkede  mest  til- 
trækkende -  ikke  huset.  Det  gamle  hus 
var  tilsyneladende  umuligt  at  istand- 
sætte, så  det  måtte  rives  ned  og  gøre 
plads  for  en  ny  kirkebygning. 

Da  det  blev  kendt  i  byen  at  kirken  hav- 
de forhandlet  om  at  købe  Pfeiffer  Hou- 
se, kom  den  lokale  befolkning  til  kir- 
kens ledere  og  bønfaldt  dem  om  at  re- 
staurere bygningen.  „Det  virkede  som 
om  75%  af  byens  borgere  havde  bedste- 
forældre der  havde  arbejdet  på  det 
gamle  hus,"  siger  præsident  Pershou- 
se. „Mange  af  disse  mennesker  var  vore 
egne  lokale  medlemmer,  og  de  fremfør- 
te alle  mulige  grunde  for  deres  ud- 
sagn." 

Selv  om  lokalkontoret  for  nationalfor- 
samlingen (en  regerings  sammenslut- 
ning der  bedømmer  historiske  bygnin- 
gers værdi,  og  skal  give  tilladelse  før  en 


værdifuld  bygning  nedrives)  havde 
indrømmet  at  bygningen  „formodent- 
lig ikke  kunne  reddes",  blev  man  enig 
om  at  henvise  sagen  til  kirkens  område- 
kontor i  Sydney,  så  de  kunne  træffe  en 
beslutning. 

Det  var  kun  få  mennesker  i  Australien 
der  havde  erfaring  nok  til  at  se  hvilke 
muligheder  der  lå  i  den  gamle  bygning, 
men  to  af  dem  arbejdede  for  kirkens 
bygningsafdeling  i  Sydney.  Graham 
Sully,  der  var  stavspræsident  og  på  det 
tidspunkt  også  leder  for  bygningsafde- 
lingen, var  en  erfaren  arkitekt.  Før  han 
arbejdede  for  kirken  havde  han  været 
arkitekt  ved  et  af  Australiens  største  bo- 
ligområder -  Glebe  projektet  i  Sydney. 
Andrew  Witt  var  den  regionale  tilsyns- 
førende for  det  nordlige  Australien. 
Han  var  hollænder  og  havde  16  års  erfa- 
ring, for  han  havde  været  med  til  at  re- 
staurere en  del  huse  i  det  gamle  Amster- 
dam og  krigshærgede  bygninger  over 
hele  Holland. 

Præsident  Sully  siger:  „Vi  to  kiggede 
grundigt  på  bygningen.  Der  var  ikke 
noget  i  vejen  med  husets  skelet,  selv  om 
verandaen  var  styrtet  sammen  og  huset 
trængte  gevaldigt  til  en  hovedreparati- 
on. Vi  blev  enige  om  at  det  ikke  alene 
var  muligt  at  restaurere  det,  men  at  vi 
muligvis  også  kunne  gøre  det  for  færre 
penge  end  det  ville  koste  at  bygge  en  ny 
kirke." 

Der  blev  sendt  et  forslag  til  kirkens 
hovedkontor  med  dette  som  grundlag, 
og  der  blev  nævnt  flere  fordele  ved  at 
give  samfundet  et  sådant  bidrag.  For- 
slaget blev  godkendt. 

Derpå  fulgte  en  form  for  teamwork  og 
sammenhold  for  at  nå  dette  mål,  der 
stadig  vækker  de  to  mænd  til  eftertan- 
ke. „Det  var  en  glæde  at  arbejde  sam- 
men med  Andrew,"  siger  præsident 
Sully.  „Der  foregik  en  slags  tankeover- 
førsel i  vort  samarbejde,  idet  den  ene 
vidste  nøjagtigt  hvad  den  anden  havde 
i  sinde  at  gøre.  Jeg  behøvede  ikke  en 
eneste  gang  at  argumentere  for  et  syns- 
punkt eller  forsøge  at  overtale." 

Der  kom  andre  mænd  ind  i  arbejdet. 
Bill  Meixner,  der  førte  tilsyn  med  funda- 
mentet, han  havde  det  værste  arbejde  - 
han  skulle  genanbringe  fundamentets 
træblokke,  hvor  de  før  havde  siddet.  I 
Queensland  er  det  almindeligt  at  benyt- 
te træblokke  til  at  hæve  huset  op  fra 
grunden,  men  hvide  myrer  eller  termit- 
ter, havde  ædt  sig  ind  i  alle  de  oprindeli- 
ge træblokke. 

Bror  Meixner  og  SDH-tømreren,  Les 
Knight,  arbejde  på  fundamentet  og  an- 


satte arbejdere  efter  behov.  Medlem- 
merne i  Charters  Towers  gav  mange  ti- 
mers dygtigt  arbejde,  de  skrabede 
blandt  andet  al  den  gamle  maling  af. 

„Bill  Meixner  og  Les  Knight  udførte  et 
enormt  stykke  arbejde  på  stedet,"  siger 
bror  Witte,  der  nu  er  kirkens  bygnings- 
leder  i  Australien/New  Zealand  om- 
rådet. 

De  boede  på  stedet  og  restaurerings- 
arbejdet blev  deres  hobby  såvel  som  de- 
res arbejde,  siger  han.  „Alle  syntes  at 
dette  arbejde  var  noget  særligt."  Der 
kom  også  medlemmer  fra  andre  områ- 
der og  hjalp  til.  Bror  Meixner  blev  sene- 
re gift  med  en  søster  fra  Townsville,  hun 
havde  hjulpet  til  med  restaureringen. 

I  Sydney  arbejdede  bror  Witte  og 
hans  søn,  Jack,  i  mange  af  deres  fritimer 
med  at  restaurere  de  malede  dekoratio- 
ner på  træværket.  Det  gjorde  de  af  kær- 
lighed til  projektet  og  for  at  holde  bud- 
gettet. De  flyttede  det  tilbage  til  stedet  i 
kufferter,  når  de  fløj  dertil.  Andrew 
Witte  tegnede  også  restaureringsplan- 
erne  derhjemme,  blandt  andet  det  nye 
toiletområde  (med  bad),  så  det  faldt  na- 
turligt ind  i  den  gamle  bygnings  arkitek- 
tur. Områdearkitekten,  Don  Crosbie 
førte  tilsyn  med  planerne. 

Den  lokale  avis,  Northern  Miner,  skrev 
om  det  færdige  arbejde:  „Hvis  jeg  skul- 
le beskrive  alt  hvad  der  er  gjort  ved  det 
gamle  hus  helt  nøjagtigt,  ville  jeg  blive 
nødt  til  at  skrive  en  mindre  bog." 

Prisen  på  hele  projektet,  inklusive 
grunden,  blev  næsten  170.000  austral- 
ske dollars  (ca  1 1/2  million  danske  kro- 
ner), hvoraf  knapt  halvdelen  blev  brugt 
på  at  restaurere  selve  området.  Beløbet 
er  kun  en  brøkdel  af  hvad  det  koster  at 
opføre  nye  kirkebygninger  i  Australien. 

I  december  1983  -  otte  måneder  efter 
at  kirkebygningen  officielt  blev  taget  i 
brug,  modtog  kirken  en  prisbelønning 
fra  nationalforsamlingen  i  Queensland 
for  „en  fortrinlig  restaurering".  Der  er 
berammet  endnu  en  prisbelønning  i  år 
fra  Australiens  nationalforsamling. 

Owen  Pershouse,  der  holdt  op  med  at 
være  borgmester  i  Charters  Towers  i 
1982,  og  stadig  er  grenspræsident,  be- 
mærker: 

„Der  er  ikke  et  eneste  menneske  i  by- 
en som  ikke  ved  hvad  kirken  har  gjort. 
Vi  har  vist  at  kirken  ikke  alene  er  i  stor 
fremgang,  men  også  at  den  har  fornem- 
melse for  og  interesse  i  samfundet."  □ 


Michael  Otterson  er  kirkens  formand  for  public 
relation  i  Sydney,  i  Australien. 

Spørgsmål  af  almindelig 
interesse  besvaret  som 
vejledning,  ikke  som  en 
officiel  tilkendegivelse 
af  kirkens  politik 


Spørgsmål  og  svar 


Spørgsmål: 

Hvad  menes  der  med  det 

skriftsted  der  står  i  Mormons 

Bog  om  de  ugudeliges  evige 

helvede? 


Svar: 

H.  Don  Peterson, 

professor  i  fordums  skrifter  ved  Brigham 

Young  universitetet,  Provo,  Utah 


I  Mormons  Bog  er  „helvede"  en  be- 
nævnelse for  det  sted,  hvor  de  ugude- 
lige kommer  efter  døden.  Det  vil 
blandt  andet  være  „de  vise,  de  lærde 
og  de  rige,  som  er  opblæst  i  hjertets 
stolthed  og  alle,  der  prædiker  falske 
lærdomme  og  alle,  som  bedriver 
hor  og  forvender  Herrens  rette  vej" 
(2  Ne.  28:15;  se  også  2  Ne.  9:34,  36; 
Lukas  16:19-25).  Mattæus  taler  også 
om  at  de,  der  har  for  vane  at  lade 
hånt  om  deres  medmennesker  i  nød, 
kan  forvente  at  komme  i  helvede 
(se  Matt.  25:40-46). 

Nephi  siger  at  helvede  er  „åndelig 
død"  (2  Ne.  9:12),  et  sted  hvor  de 
ugudelige  „forkastes  med  hensyn  til 
det,  som  er  åndeligt,  og  som  henhører 
til  retfærdighed  .  .  . 

derfor  må  der  nødvendigvis  være  et 


urent  sted  beredt  for  det,  som  er 
urent"  (1  Ne.  15:33-34). 

To  helveder 

Profeten  Alma  forklarede  at  de 
ugudelige  „skal  blive  kastet  ud  i  det 
yderste  mørke;  dér  skal  være  gråd  og 
jammer  og  tænder  skæren,  og  det  på 
grund  af  deres  egen  ugudelighed,  idet 
de  tages  til  fange  efter  djævelens  vilje" 
(Alma  40:13). 

På  den  anden  side  vil  „deres  ånder, 
som  er  retfærdige,  (blive  indført)  i  en 
lyksaligheds  tilstand,  som  kaldes  para- 
dis, en  hvilens  tilstand,  en  fredens  til- 
stand, hvori  de  skal  hvile  fra  al  deres 
besvær  og  fra  al  bekymring  og  sorg" 
(Alma  40:12). 

Disse  udtalelser  ligner  måske  almin- 
delige kristnes  syn  på  himmel  og 
helved  (se  Matt.  13:36-43).  Men  Mor- 
mons Bog  går  et  skridt  videre.  Her  si- 
ges det  at  disse  tilstande,  for  de  fleste 
menneskers  vedkommende,  vil  være 
midlertidig.  Alma  siger  for  eksempel: 
„Således  er  de  ugudeliges  tilstand,  ja, 
i  mørke  og  i  en  skrækkelig  og  frygtelig 
forventning  om  Guds  vredes  brænd- 
ende nidkærhed  over  dem.  Således 
forbliver  de  i  denne  tilstand  så  vel  som 
de  retfærdige  i  paradis,  indtil  tiden  for 
deres  opstandelse"  (Alma  40:14.  Frem- 
hævelse tilføjet). 

Bibelen  hælder  til  denne  kendsger- 
ning en  række  steder.  David  får  løfte 
om  at  hans  sjæl  ikke  skal  forblive  i  hel- 
vede (se  SI.  16:10;  Ap.G.  2:27,  31). 
Også  andre  fik  løfte  om  at  de  ville 
blive  udfriet  fra  det  åndelige  fængsel 
(se  Es.  49:8-9;  Joh.  5:25).  Det  var  fak- 
tisk det  der  skete  da  Kristus  åbnede 
helvedes  døre  for  missioneringen 
blandt  de  døde  (se  1  Peter  3:18-19; 
4:6;  L&P  138:6-37). 

De  som  hører  og  accepterer  frelsens 


budskab,  hvad  enten  de  gør  det  i  dette 
liv  eller  i  åndeverdenen,  vil  „opstå  til 
liv,  men  de,  som  har  øvet  det  onde, 
(vil)  opstå  til  dom"  (Joh.  5:29). 

Nephi  forklarer  at  alle  mennesker 
ved  deres  opstandelse  „må  .  .  .  kom- 
me frem  for  Israels  Helliges  domstol, 
...  og  da  skal  de  dømmes  efter  Guds 
hellige  dom. 

Og  så  vist  som  Herren  lever  -  thi 
Gud  Herren  har  talt  det  .  .  .  skal  de, 
der  er  retfærdige,  fremdeles  forblive 
retfærdige,  og  de,  som  er  urene,  skal 
fremdeles  forblive  urene;  thi  se,  de, 
der  er  urene,  er  djævelen  og  hans  eng- 
le, og  de  skal  gå  bort  til  den  evige  ild, 
som  er  beredt  for  dem,  og  deres  pine 
er  som  en  sø  af  ild  og  svovl,  hvis  luer 
stiger  op  fra  evighed  til  evighed  og  ik- 
ke får  ende"  (2  Ne.  9:15-16.  Se  også 
Åb.  22:11). 

Der  er  således  både  i  Mormons  Bog 
og  Bibelen  to  bestemte  steder  som 
kaldes  „helvede". 

Det  ene  er  en  midlertidig  tilstand, 
som  de  ugudelige  befinder  sig  i  mel- 
lem døden  og  opstandelsen.  Den  an- 
den er  en  ugudelig  tilstand,  som  aldrig 
ophører,  og  for  dem  der  befinder  sig  i 
den  gives  der  ingen  barmhjertighed 
fordi  de  „skal  blive  som  fortabelsens 
søn"  (3  Ne.  29:7;  Joh.  17:12),  de  har 
nemlig  afvist  Kristi  nåde  og  er  parate 
til  at  sælge  ham  „for  sølv  og  guld  og 
for  det,  som  møl  fortærer"  (3  Ne. 
27:32).  Det  er  dem  der  kaldes  fortabel- 
sens sønner  og  som  er  „i  åben  opstand 
imod  Gud"  og  vil  „adlyde  den  onde 
ånd,  og  bliver  en  fjende  af  al  retfær- 
dighed .  .  . 

derfor  er  (deres)  endelige  dom  at 
lide  uendelig  pine"  (Mosiah  2:37,  39. 
Se  også  2  Peter  3:7;  Åb  20:13-15; 
L&P  76:31-46). 

Det  er  for  det  meste  det  andet  helve- 
de eller  den  „anden  død",  som  profe- 

terne  i  Mormons  Bog  henviser  til,  når 
de  taler  om  evigt  helvede  og  fordøm- 
melse (se  Jakobs  Bog  3:11;  Alma 
12:16-18;  Helaman  14:16-18). 

Nogle  undrer  sig  når  de  læser  i  skrif- 
ten, fordi  Herren  ofte  taler  om  evig  for- 
dømmelse og  uendelig  straf,  når  han  taler 
om  den  form  for  straf  han  udøver. 

Herren  har  forklaret  at  „hvert  men- 
neske (må)  omvende  sig  eller  også 
lide;  thi  jeg,  Gud  er  uendelig  .  .  . 

Dog  står  der  ikke  skrevet,  at  der  ikke 
skal  være  nogen  ende  på  denne  pine, 
men  der  står  skrevet:  den  evige  pine. 


Atter  står  der  skrevet:  Evig  fordøm- 
melse; og  det  er  tydeligere  end  andre 
skriftsteder,  for  at  det  kan  indvirke 
på  menneskenes  børns  hjerter  til  mit 
navns  forherligelse. 

Jeg  vil  forklare  jer  denne  hemmelig- 
hed, thi  I  bør  vide  det  ligesom  mine 
apostle  .  .  . 

Thi  se,  hvor  stor  er  ikke  gudfrygtig- 
hedens hemmelighed.  Thi  jeg  er  evig, 
og  den  straf,  som  jeg  tildeler,  er  evig 
straf;  thi  evigt  er  mit  navn,  hvorfor  - 

evig  straf  er  Guds  straf. 

Uendelig  straf  er  Guds  straf" 


(L&P  19:4-12). 

I  disse  skriftsteder  får  vi  stor  hjælp 
til  at  tolke  nogle  udtalelser  i  Mormons 
Bog  og  Bibelen,  hvor  der  tales  om  et 
midlertidigt  helvede  som  endeløst. 

Åndeverdenen 

Vi  sidste  dages  hellige  er  heldige  at 
vi  har  fire  standardværker,  foruden 
sidste  dages  profeter,  til  at  .hjælpe  os 
med  at  forstå  lærdomme  som  har  for- 
virret kristne  i  århundreder.  Vi  forstår 
for  eksempel  at  alle  de  dødes  ånder 

kommer  i  åndeverdenen,  hvor  de  ven- 
ter på  deres  opstandelse.  Men  selv  om 
de  retfærdige  kommer  i  en  lykkelig  og 
fredelig  hviletilstand,  vil  de  føle  sig 
bundet. 

De  mange  ånder,  der  ventede  på  at 
Kristus  skulle  besøge  dem  lige  efter 
sin  korsfæstelse,  ventede  ivrigt  på  at 
blive  forløst. 

I  Lære  og  Pagter  siges  det  at  „de  dø- 
de havde  betragtet  Andens  lange  ad- 
skillelse fra  legemet  som  fangenskab" 
(se  L&P  138:49-50). 

Således  er  den  fred  som  de  retfærdi- 
ge oplever  i  åndeverdenen  ikke  en  en- 
delig, lykkelig  tilstand,  således  som  de 
fleste  kristne  forestiller  sig  Himlen. 
Mennesker  kan  kun  „modtage  en 
fylde  af  glæde"  når  ånd  og  legeme 
er  „uadskilleligt  forbundet" 
(se  L&P  93:33-34).  På  den  måde  vil 
alle  ånder  være  bundet  mellem  døden 
og  opstandelse. 

De  retfærdige  ånder  vil  blive  forløst 
ved  begyndelsen  af  tusindårsriget.  På 
det  tidspunkt  vil  arvingerne  til  det  ce- 
lestiale  rige  komme  frem  fra  paradiset 
og  modtage  deres  herliggjorte,  celesti- 
ale  legemer  i  den  første  opstandelses 
„morgen",  de  retfærdiges  opstandelse 
(se  1  Kor.  15:20-42;  L&P  88:97-98; 
76:17  samt  Profeten  Joseph  Smiths  Lær- 
domme). 

Efter  denne  herlige  opstandelse, 
som  kandidaterne  til  det  celestiale  rige 
vil  opleve,  vil  arvingerne  til  det  terre- 
striale  rige  opstå.  Selv  om  deres  op- 
standelse foregår  senere,  betragtes 
den  også  som  led  i  den  første  opstan- 
delse (se  L&P  76:71-80;  2  Ne.  9:26). 
Ældste  Bruce  R.  McConkie  sagde  at 
arvingerne  til  det  terrestriale  rige  vil 
komme  frem  om  „eftermiddagen  un- 
der den  første  opstandelse",  hvilken 
finder  sted  efter  at  „Herren  har  ind- 
varslet tusindårsriget"  (Mormon  Doctri- 
ne,  anden  udgave,  s.  640.  Bookcraft, 
Salt  Lake  City,  1966.  Se  også 
L&P  88:99). 

Det  midlertidige  helvede 

Blandt  de  døde,  som  får  tildelt  hel- 
vede, er  arvingerne  til  det  telestiale  ri- 
ge og  fortabelsens  sønner.  Disse  ånder 
skal  forblive  i  helvede,  eller  det  åndeli- 
ge fængsel  og  lide  „den  almægtige 
Guds  vrede"  til  tusindårsriget  er  forbi 
(se  L&P  76:106).  På  det  tidspunkt  vil 


de  komme  frem  i  den  sidste  opstan- 
delse, de  uretfærdiges  opstandelse 
(se  L&P  76:16-17,  81-85; 
Joh.  5:28-29). 

De,  som  arver  det  telestiale  rige,  er 
dem  der  har  besmittet  jorden  -  trold- 
karle, ægteskabsbrydere,  horkarle  „og 
de,  der  elsker  og  øver  løgn"  (se  L&P 
76:103). 

Men  ved  Guds  nåde  vil  selv  disse 
mennesker  få  en  herlighedsgrad.  De 
„skal  arve  frelse",  have  instruktioner 
gennem  Helligånden  og  vil  blive  be- 
tjent af  engle  (se  L&P  76:88). 

Ældste  McConkie  skrev  at  selv  de 
fleste  mordere  vil  blive  befriet  fra  hel- 
vede, eller  åndernes  fængsel,  i  den 
sidste  opstandelse  og  få  en  telestial 
herlighed: 

„Da  Herren  udlagde  sproget  i 
Johannes  Åbenbaring  21:8  gennem 
åbenbaring  i  de  sidste  dage  (L&P 
63:17-18  og  76:103-106),  undlod  han 
at  nævne  mordere  sammen  med  onde 
mennesker. 

Når  Johannes  her  har  taget  dem 
med,  hænger  det  sammen  med  den 
kendsgerning  at  kun  de,  der  benægter 
sandheden  efter  at  have  fået  fuldkom- 
men kundskab  om  den,  vil  blive  forta- 
belsens sønner,  og  det  viser  klart  at 
mordere  i  den  sidste  ende  vil  komme  i 
det  telestiale  rige,  men  naturligvis  ikke 
de  mordere  der  er  dømt  til  at  blive  for- 
tabelsens sønner"  (Doctrinal  New  Testa- 
ment  Commentary,  3.  bind,  3:584.  Bo- 
okcraft, Salt  Lake  City,  1965-73). 

Således  er  helvede  et  midlertidigt  af- 
snit af  åndeverdenen,  hvor  de  ugude- 
lige begrænses  til  at  være,  for  at  tjene 
retfærdigheden  og  give  dem  en  chan- 
ce for  at  omvende  sig.  Herren  har  lov- 
et at  alle,  som  omvender  sig,  vil  få  del 
i  et  herlighedsrige,  efter  bedømmelsen 
af  deres  gerninger. 

Selv  de,  der  ikke  gør  sig  fortjent 
til  et  herlighedsrige,  vil  opstå,  for 
Kristi  forsoning  brød  dødens  bånd  for 
hele  menneskeheden  (se  1  Kor.  15:22; 
2  Ne.  9:14-16). 

Efter  opstandelsen  vil  der  ikke 
længere  være  brug  for  det  midler- 
tidige afsnit  af  åndeverdenen, 
som  kaldes  helvede.  „Når  alle 
mennesker  er  opstået, "  skrev  ældste 
McConkie,  „så  vil  der  ikke  længere 
være  beboere  i  åndeverdenen  (efter 
jordelivet)"  (Mormon  Doctrine, 
s.  762). 


Helvedet  uden  ende 

De  tre  herlighedsgrader  bliver  evige 
boliger  for  de  umådelig  mange  af 
Guds  børn  som  har  fortjent  livet  på 
jorden.  Men  der  findes  også  en  fjerde 
skæbne  for  de  „forholdsvis  få"  som  ik- 
ke kan  bebo  selv  en  telestial  herlighed. 
Herren  forklarer  at  fortabelsens  søn- 
ner vil  få  en  skæbne  der  er  uden  her- 
lighed (se  L&P  88:24),  og  „når  den 
slutter,  eller  hvor  stedet  er,  og  hvad 
de  lider  dér,  ved  intet  menneske", 
kun  de,  „der  får  del  deri"  (se  L&P 
76:43-49).  Det  er  dem  der  ikke  „kan 
omvende  sig".  Dem  der  „synder  mod 
Helligånden"  og  „stiller  Kristus  til 
åbenlys  spot"  (Lærdomme  om  Frelse, 
bind  1,  s.  50-53). 

„Alle,  som  tager  del  i  denne,  den 
største  af  alle  synder,  sælger  sig  til  Lu- 
cifer, ligesom  Kain  gjorde.  De  lærer  at 
hade  sandheden  med  et  evigt  had,  og 
de  lærer  at  elske  ugudelighed.  De  når 
til  et  stade,  hvor  de  hverken  vil  eller 
kan  omvende  sig.  En  morderisk  ånd 
fylder  deres  hjerter,  og  hvis  de  havde 
magt  til  det,  ville  de  korsfæste  vor 
Herre  igen,  hvilket  de  også  i  virkelig- 
heden gør  ved  at  kæmpe  mod  hans 
værk  og  søge  at  tilintetgøre  det  og 
hans  profeter  .  .  . 

Inden  et  menneske  kan  synke  til 
denne  sjælens  bitterhed,  må  man  først 
kende  og  forstå  sandheden  så  klart  og 
skarpt,  at  der  ingen  tvivl  er  hos  ham. 
Den  forandring  af  hjertet  kommer  ikke  på 
én  gang,  men  er  en  følge  af  en  lovov- 
ertrædelse under  en  eller  anden  form, 
som  vedblivende  lurer  i  sjælen  uden 
omvendelse,  indtil  Helligånden  træk- 
ker sig  tilbage,  og  så  er  det  menneske 
overladt  til  åndeligt  mørke.  Synd  avler 
synd;  mørket  vokser,  indtil  kærlighed 
til  sandheden  vender  sig  til  had,  og 
kærligheden  til  Gud  overvindes  af  de 
ugudeliges  ønske  om  at  tilintetgøre 
alt,  hvad  der  er  retfærdigt  og  sandt.  På 
den  måde  stilles  Kristus  åbenlyst  til 
spot  og  højeste  grad  af  blasfemi. 

Hvor  er  det  dog  godt,  at  der  i  Guds 
barmhjertighed  kun  vil  være  forholds- 
vis få,  som  vil  få  del  i  denne  frygtelige 
elendighed  og  dette  evige  mørke" 
(samme,  s.  52-53). 

Således  får  helvede  en  ende  for  alle 
som  overgiver  sig,  men  ikke  for  forta- 
belsens sønner.  Kun  de  vil  forblive  i 
det  helvede,  som  er  uendeligt.  □ 

Når  kærlighed  er  livet,"  skrev 
digteren  Emily  Dickinson, 
„så  vil  livet  være  udødeligt". 
Vi  ved  allesammen  at  dette  er  rigtigt. 
Et  liv  uden  kærlighed  er  overhovedet 
ikke  noget  liv.  Så  vil  det  trække  sig 
tilbage  og  gå  i  stå.  Men  kærlighed  gør 
livet  levende.  Kærlighed  er  smitsom, 
den  breder  sig  som  en  steppebrand 
fra  hjerte  til  hjerte.  Hvor  der  er  kær- 
lighed vil  liv  skabe  liv  og  kærlighed 
skabe  kærlighed.  Og  i  denne  sam- 
mensætning vil  udødeligheden  få 
kvalitet. 

En  kærlighedshistorie 

Lad  mig  fortælle  jer  en  af  mine  san- 
de yndlings  kærlighedshistorier.  Jeg 
hørte  om  den  i  dens  allersidste  fase. 
Jeg  var  sammen  med  min  mand  til  et 
middagsselskab.  Jeg  sad  ved  siden  af 
en  ældre  herre,  som  var  der  sammen 
med  sin  hustru.  Hun  havde  haft  en 
blodprop,  så  han  måtte  læne  sig  frem 
for  at  skære  hendes  kød  ud  og  hjælpe 
hende  med  maden.  Han  gjorde  det 
meget  kærligt  og  omsorgsfuldt.  Da  vi 
var  færdige  med  at  spise  sagde  jeg  til 
ham:  „Du  er  meget  sød  ved  din  ko- 
ne." Han  svarede:  „Skulle  jeg  ikke 
være  det?  Jeg  elsker  hende."  Så  for- 
talte han  mig  om  deres  første 
forlovelsestid  og  deres  liv  sammen. 
„Første  gang  jeg  så  hende,"  sagde 
han,  „var  til  et  selskab  i  Canada.  Hun 
læste  op.  Hun  havde  lange,  gyldne 
krøller  og  en  smuk  hvid  kjole  med 
snøreliv.  Dertil  havde  hun  et  meget 
smukt  blåt  satinskærf.  Jeg  blev  så  be- 
taget af  hende  at  jeg  sagde  til  min 
mor  at  her  var  den  pige  som  jeg  ville 
giftes  med.  Min  mor  lo  føjeligt.  Jeg 
tog  på  mission,  og  da  jeg  kom  hjem 
var  hun  forlovet  med  en  anden.  Min 
biskop  kaldte  mig  til  en  særlig  opga- 
ve, og  da  jeg  protesterede  sagde  han 
til  mig  at  dersom  jeg  altid  ville  sætte 
Herren  i  første  række,  ville  jeg  opda- 
ge at  han  altid  ville  være  med  mig. 
Jeg  tog  den  lange  tur  ind  til  Salt  Lake 
City.  Da  jeg  kom  hjem  havde  hun 
hævet  forlovelsen.  Vi  begyndte  at 
komme  sammen  og  blev  gift." 


Det  var  sjældent  at  hans  hustru 
viste  sig  offentligt  sammen  med  ham 
efter  den  nævnte  middag.  Kort  tid  ef- 
ter forværredes  hendes  tilstand  så 
hun  måtte  holde  sengen,  ude  af 
stand  til  at  tale.  Han  var  generalauto- 
ritet i  kirken  og  måtte  regelmæssigt 
rejse  ud  til  konferencer  for  at  besøge 
og  rådgive  de  hellige.  Når  han  kom 
hjem  fortalte  han  hende  altid  om 
konferencernes  forløb.  En  dag  han 
var  færdig  med  at  fortælle,  drillede 
han  hende  og  sagde:  „Hvis  du  ikke 
snart  begynder  at  tale  igen,  så  vil  jeg 
ikke  fortælle  dig  om  mine  oplevelser 
mere.  Du  elsker  mig  ikke  mere."  Tår- 
erne løb  ned  ad  hendes  kinder  og 
hun  fik  med  store  anstrengelser  styr- 
ke nok  til  at  sige:  „Jeg  elsker  dig." 
Det  var  så  vanskeligt  for  hende  og 
blev  sagt  meget  langsomt,  men  det 
lykkedes  hende  at  få  ordene  frem. 
Han  besluttede  sig  til  at  han  aldrig 
mere  ville  behandle  deres  kærlighed 
ligegyldigt,  for  deres  kærlighed  over- 
gik selv  hendes  fysiske  handicap. 

Da  denne  særlige  kvinde,  Zina 
Card  Brown,  blev  begravet,  nævnte 
alle  talerne  hendes  kærlighed  til  sin 
elskede,  præsident  Hugh  B.  Brown. 
Præsident  Marion  G.  Romney  sagde: 
„Overalt  hvor  hun  kom  var  hun  det 
kærligste  menneske."  Præsident  N. 
Eldon  Tanner  sagde  at  præsident 
Brown  havde  succes  på  grund  af 
hendes  kærlighed  til  ham.  Præsident 
Kimball  sagde  at  kærligheden  mellem 
præsident  og  søster  Brown  var  af  en 
sådan  karakter  at  de  snart  ville  kom- 
me til  at  leve  sammen  i  evighed. 
Hendes  kærlighed  førte  dem  til  udø- 
delighed -  begyndelsen  til  evig- 
heden. 

Det  største  bud 

Det  er  denne  kærlighed  der  tales 
om  i  skrifterne.  Det  er  den  evige  liv- 
givende kraft,  som  trænger  gennem 
universet  og  styrer  Himlene  og  jor- 
den. Det  gør  den  svage  stærk  og  løf- 
ter os  op  over  de  store  vanskelighe- 
der, der  kommer  på  vor  vej  fra  tid  til 
anden.  I  den  sidste  uge  af  Jesu  Kristi 


jordiske  mission,  kom  farisæerne  for 
tredie  gang  til  Herren,  i  et  forsøg  på 
at  fange  ham.  En  af  dem,  en  lovkyn- 
dig, spurgte: 

„  'Mester,  hvilket  bud  i  loven  er  det 
største?' 

Han  svarede  ham:  ,Du  skal  elske 
Herren  din  Gud  af  hele  dit  hjerte,  af 
hele  din  sjæl  og  af  hele  dit  sind. 

Dette  er  det  største  og  første  bud. 

Der  er  et  andet,  som  er  dette  ligt: 
Du  skal  elske  din  næste  som  dig  selv. 

På  disse  to  bud  hviler  hele  loven  og 
profeterne'"  (Matt.  22:36-40). 

Det  er  de  samme  lærdomme  der  er 
blevet  givet  i  enhver  uddeling.  Om 
og  om  igen,  i  enhver  tidsalder,  har 
Herren  gentaget  disse  centrale  bud 
overfor  sine  børn.  Somme  tider  siger 
han  at  dersom  du  ikke  har  kærlighed, 
så  er  det  lige  meget  hvad  du  ved  eller 
gør.  Til  andre  tider  siger  han:  „Hvis  I 
elsker  mig,  så  hold  mine  befalinger!" 
(Joh.  14:15).  Men  han  understreger 
altid  at  hjertet  i  evangeliet  er  kærlig- 
hed til  Gud  og  mennesker.  „Derpå 
skal  alle  kende,  at  I  er  mine  disciple, 
om  I  har  indbyrdes  kærlighed"  (Joh. 
13:35). 

Det  er  ikke  så  tit  man  har  forsøgt  at 
nære  ægte  næstekærlighed  i  interna- 
tionalt sammenhæng  og  det  sker 
meget  sjældent  selv  under  nationale 
forhold.  Men  jeg  erindrer  i  det  mind- 
ste et  meget  bemærkelsesværdigt  til- 
fælde. 

Det  var  Mahatma  Gandhi  der  førte 
Indien  til  uafhængighed.  Gandhi  be- 
gyndte at  indse  at  når  han  vendte 
den  anden  kind  til  og  gengældte  had 
med  godhed,  så  kunne  han  udløse  en 
stor  kraft  i  sit  lands  befolkning.  Så 
henvendte  en  hindu  sig  til  ham,  meg- 
et oprevet.  Hans  søn  var  blevet  dræbt 
af  muslimer.  Til  gengæld  havde  han 
nu  dræbt  en  lille  muslimdreng.  Han 
søgte  tung  om  hjerte  trøst  hos  Gand- 
hi. Og  Gandhi  fortalte  ham  at  han 
kun  kunne  finde  trøst,  hvis  han  ville 
finde  en  forældreløs  muslimdreng  og 
opdrage  ham  som  sin  egen  -  men 
han  skulle  opdrage  ham  som  muslim, 
ikke  som  hindu. 

Der  findes  en  offerlov,  en  offerlov 

som  fører  til  udødelighed.  Gandhi 
led  meget,  men  til  sidst  fik  millioner 
af  mennesker  deres  frihed.  Det  var  en 
morderisk  kugle  der  forkortede  hans 
liv.  Man  kan  ikke  lade  være  med  at 
tænke  på  hvilke  yderligere  bidrag 
han  kunne  have  givet  den  nye  nati- 
ons udvikling,  hvis  han  havde  fået 
lov  at  leve. 

Præsident  Kimballs  eksempel 

Vi  var  vidne  til  stor  kærlighed  i  vo- 
res sidste,  elskede  profets,  præsident 
Kimballs  liv.  Kærlighed  hørte  med  til 
hans  tilværelse,  længe  før  han  blev 
kirkens  præsident. 

En  stavspræsident  i  Logan,  Utah, 
havde  en  gæstebog,  og  da  han  var 
død,  fik  hans  søn  den.  Da  sønnen 


bladede  bogen  igennem  blev  han  im- 
poneret over  alle  de  autografer  der 
var  i  den.  De  fleste  generalautoriteter 
havde  skrevet  i  den.  Et  sted  stod  der: 

Navn:  Ældste  Spencer  W.  Kimball 
Årstal:  1954 
Stilling:  Apostel 
Hobby:  „Jeg  elsker  mennesker. " 

Han  bladede  videre  i  bogen  og  så 
næsten  det  samme,  som  var  skrevet 
10  år  senere: 

Navn:  Ældste  Spencer  W.  Kimball 
Årstal:  1964 
Stilling:  Apostel 
Hobby:  „Jeg  elsker  mennesker. " 

Vi  ved  allesammen  at  præsident 
Spencer  W.  Kimball  var  et  kærligt 


menneske.  Han  betragtede  kærlighed 
som  en  metode  til  endog  at  overvinde 
fortrædeligheder  man  ikke  vidste 
man  havde  gjort.  Det  oplevede  han 
engang  i  forbindelse  med  en  af  sine 
naboer.  Denne  nabo  kom  ud  og  talte 
med  præsident  Kimball  når  som  helst 
han  så  ham  i  haven,  lige  til  en  dag 
hvor  naboens  kone  sagde:  „Det  må 
du  ikke.  Det  eneste  tidspunkt  præsi- 
dent Kimball  er  alene  er  når  han  er  i 
sin  have,  og  så  går  du  over  og  forstyr- 
rer ham."  Derefter  blev  naboen  inde 
og  nøjedes  med  at  se  på  præsident 
Kimball  gennem  vinduet. 

Der  gik  kun  et  par  uger  før  præsi- 
dent Kimball  gik  ind  og  ringede  på 
naboens  dør  og  gav  dem  en  sammen- 
kogt ret.  „Hvorfor  skal  jeg  have 

den?"  spurgte  naboen.  „Det  ved  jeg 
ikke/'  svarede  præsident  Kimball. 
„Men  jeg  vil  gerne  gøre  bod  for  det 
jeg  har  gjort  imod  dig,  hvad  det  end 
kan  være.  Du  kommer  aldrig  over  og 
snakker  med  mig  mere,  så  jeg  blev 
enig  med  mig  selv  om  at  jeg  må  have 
gjort  noget  forkert." 

Det  var  præsident  Kimball  der  så 
kærligt  forklarede  os  at  Herren  hvis- 
ker os  i  hjertet  hvad  vi  skal  gøre,  og 
på  den  måde  besvarer  vi  andres 
brændende  bønner.  Præsident  Kim- 
ball sagde  at  Herren  besvarer  bønner 
på  den  måde,  fordi  han  ved  at  vi  på 
den  måde  bedre  kan  lære  at  vise  kær- 
lighed. 

Jeg  hørte  for  nylig  om  to  besøgslær- 
erinder  der  foretog  alle  indkøbene  for 
en  invalid  søster  i  et  helt  år.  Da  det 
senere  blev  nødvendigt  at  hun  dag- 
ligt fik  taget  sit  blodtryk,  så  påtog  de 
sig  også  frivilligt  denne  opgave. 

I  et  andet  ward  aftalte  hjælpefore- 
ningssøstrene  at  passe  en  syg  søster, 
når  hendes  mand  ikke  var  hjemme. 
Hun  var  thailænder  og  talte  meget 
begrænset  engelsk.  Hendes  sygdom 
angreb  alle  hendes  indvendige  orga- 
ner. Søstrene  lærte  at  betjene  en  re- 
spirator. De  badede  hende,  redte 
hendes  hår,  børstede  hendes  tænder, 
gjorde  hendes  hus  rent  og  lavede 
mad.  Jeg  har  hørt  denne  kvinde  græ- 
de af  taknemmelighed  over  den  kær- 
lighed og  tålmodighed  hun  fik  fra 
dem  der  hjalp  hende. 

Den  kærlighed  der  får  verden  til  at 
leve,  det  er  den  kærlighed  Jesus  be- 
lærte om.  Den  skaber  liv  i  ægteska- 
ber, i  familier,  mellem  naboer,  i  sam- 
fundet og  i  verden.  Vi  skal  elske  Her- 
ren, stole  på  hans  ord,  elske  og  tro  på 
udødelighed. 

Corrie  ten  Boom 

I  husker  måske  beretningen  om 
Corrie  ten  Boom,  en  50-årig  ugift 
kvinde,  som  blev  militær  heltinde  i 
anti-nazisternes  undergrundsbevæ- 
gelse under  den  anden  verdenskrig. 
Jeg  vil  gerne  fortælle  om  to  eksempler 
på  hvordan  kærligheden  i  hendes  liv, 
hjalp  hende  til  at  gøre  godt,  selv  om 


hun  var  blevet  uhyggeligt  misbrugt. 

Den  første  gang  var  mens  hun  var 
ung  og  boede  i  Holland.  Hun  var 
meget  forelsket  og  troede  at  hendes 
kærlighed  blev  gengældt.  Men  en 
dag  ankom  den  unge  mand  med  en 
anden  ung  pige.  Han  præsenterede 
hende  for  Corrie  som  sin  forlovede. 
Hendes  familie  hjalp  hende  i  fælles- 
skab under  denne  oplevelse.  Da  det 
unge  par  var  gået,  styrtede  Corrie  op 
på  sit  værelse  og  græd.  Hun  skrev: 
„Lidt  senere  hørte  jeg  min  far  komme 
op  ad  trapperne.  Et  kort  øjeblik  var 
jeg  atter  en  lille  pige  der  længtes  efter 
at  han  skulle  komme  og  putte  dynen 
omkring  mig.  Men  det  gjorde  så  ondt 
at  ingen  dyne  kunne  hjælpe,  og 
pludselig  blev  jeg  nervøs  for  hvad 
min  far  ville  sige  .  .  .  han  kom  selvføl- 
gelig ikke  med  nogen  barske  ord. 

,  Corrie/  begyndte  han,  ,ved  du 
hvad  det  er  der  gør  så  ondt?  Det  er 
kærlighed.  Kærlighed  er  den  største 
magt  i  verden,  og  når  den  ikke  kan  få 
afløb  gør  det  forfærdelig  ondt. 

Vi  kan  gøre  to  ting,  når  dette  sker. 
Vi  kan  dræbe  kærligheden,  så  den  ik- 
ke længere  gør  ondt.  Men  så  vil  no- 
get i  os  selv  naturligvis  også  dø.  Eller 
også,  Corrie,  kan  vi  bede  Gud  åbne 
en  anden  mulighed  for  at  kærlighe- 
den kan  slippe  ud  .  .  .  Corrie  -  når  vi 
ikke  kan  elske  på  gammeldags  måde, 
så  kan  Gud  vise  os  den  fuldkomne 
måde/" 

Efter  en  forfærdelig  oplevelse  un- 
der krigen  i  en  koncentrationslejr, 
stod  hun  pludselig  senere  ansigt  til 
ansigt  med  en  af  SS-vagterne. 

„Det  var  under  et  kirkemøde  i 
Munchen  jeg  så  ham,  den  tidligere 
SS-mand,  som  holdt  vagt  ved  døren 
til  bruserummene  i  arbejdscentret  i 
Ravensbriick.  Han  var  den  første  af 
de  fængselsvagter  fra  dengang,  jeg 
havde  mødt.  Og  pludselig  så  jeg  det 
hele  for  mig  igen  -  hele  lokalet  fyldt 
med  mænd,  der  hånede  og  spottede 
os,  stablerne  af  tøj,  (min  søster) 
Betsies  forpinte  ansigt. 

Han  kom  hen  til  mig  da  alle  havde 
forladt  kirken.  Han  strålede  over  hele 
hovedet  og  bukkede.  ,Hvor  er  jeg 


taknemmelig  for  det  De  sagde,  Fraule- 
in, '  sagde  han.  ,  At  tænke  sig  at  Jesus, 
som  De  sagde,  har  vasket  mine  syn- 
der bort!' 

Han  gav  mig  tillidsfuldt  hånden. 
Og  jeg,  som  så  ofte  havde  talt  til  folk  i 
Bloemendaal  om  at  vi  skulle  tilgive, 
holdt  min  hånd  tilbage. 

Og  mens  de  vrede,  hævngerrige 
tanker  kogte  i  mig,  så  jeg  synden  i 
dem  for  mig.  Jesus  Kristus  døde  for 
denne  mand.  Blev  jeg  bedt  om  at  gø- 
re mere?  Herre  Jesus,  bad  jeg,  tilgiv 
mig  og  hjælp  mig  til  at  tilgive  ham. 

Jeg  forsøgte  at  smile  og  kæmpede 
for  at  hæve  min  hånd.  Jeg  kunne  ik- 
ke. Jeg  følte  intet,  ikke  den  mindste 
gnist  af  varme  eller  barmhjertighed. 
Jeg  bad  atter  i  ånden  en  stille  bøn.  Je- 
sus, jeg  kan  ikke  tilgive  ham.  Giv  mig 
din  tilgivelse. 

Og  idet  jeg  gav  manden  hånden 
skete  der  noget  helt  utroligt.  Det  var 
som  om  der  gik  en  strøm  gennem 
min  skulder,  gennem  armen  og  ud  i 
min  hånd,  fra  mig  til  ham,  mens  mit 
hjerte  bankede  af  kærlighed  til  denne 
fremmede,  så  det  næsten  overvælde- 
de mig. 

Da  opdagede  jeg  at  verdens  helbre- 
delse ikke  afhænger  så  meget  af  om 
vi  tilgiver  som  af  vores  godhed.  Når 
Kristus  siger  at  vi  skal  elske  vore  fjen- 
der, så  skænker  han  os,  sammen  med 
befalingen,  kærligheden  i  sig  selv" 
(Corrie  ten  Boom,  The  Hidding  Place, 
s.  44-45,  238.  Nantam  Books,  New 
York,  1971). 

Kærlighed  er  den  livgivende  kraft 
der  fornyr  mænd  og  kvinders  ånd  og 
giver  verden  nyt  liv,  et  liv  der  får  os 
til  at  længes  efter  udødelighed. 

Må  vi  hver  især  betragte  kærlighed 
som  den  store  og  magtfulde  kraft  den 
er.  Må  vi  tage  lærdommene  om  kær- 
lighed bogstaveligt  og  arbejde  på  at 
beherske  evnen  til  at  give  og  modtage 
kærlighed.  Kærlighed  er  den  kraft, 
hvorved  vi  kan  forny  verden.  „Når 
kærlighed  er  livet,  så  vil  livet  være 
udødeligt."  □ 

Uddrag  af  en  tale,  afholdt  ved  Brigham  Young 
Universitetet,  14.  februar  1984. 

HONNING  OG  SØD  MUSIK  I 

OUEBEC 


Canadiske  unge  finder 

kreative  måder  at  forkynde 

evangeliet  på. 


Kathleen  Lubeck 


Hvis  du  skulle  nævne  alle  de 
måder,  hvorpå  unge  menne- 
sker kan  udsprede  evangeliet 
lys,  ville  du  måske  sætte  en  fuldtids- 
mission  øverst  på  din  liste,  og  bagef- 
ter at  være  et  godt  familiemedlem  og 
arbejdet  med  en  kaldelse  i  kirken. 
Men  hvad  med  at  samle  honning  fra 
en  bikube?  Eller  benytte  sit  sangta- 
lent? Følgende  historier  har  vi  fra 
Quebec  i  Canada,  hvor  unge  sidste 
dages  hellige  benytter  deres  talen- 
ter i  Herrens  tjeneste,  på  en  fanta- 
sifuld måde. 

Et  fond  af  honning 

Tyk,  klistret,  gylden,  sirupssød 
honning.  I  det  fransktalende  Canada 
kaldes  det  „le  miel".  Her  ser  man  fir- 
kantede bikuber,  som  står  på  de 
grønne  marker  ude  på  landet,  mel- 
lem blå  kornblomster,  lilla  tidsler  og 
smukke,  hvide  blomster. 

Samme  sted  ude  på  landet,  i  en  lille 
by  der  hedder  Sainte  Brigide  d'Iber- 
ville,  ca.  50  km  fra  Montreal,  kan 
man  se  kornmarker,  lader  og  siloer. 
Men  man  kan  også  se  nogle  meget 


unge  mænd  -  sidste  dages  hellige  - 
der  samler  honning  ind  fra  de  blå  og 
hvide  bikuber. 

Drengene  får  betaling  for  hver 
spand  honning  de  samler  ind  om  da- 
gen og  forarbejder.  Det  er  et  klistret 
job,  men  det  går  til  et  godt  formål. 
Sammen  med  andre  unge  mennesker 
fra  LeMoyne  ward,  pakker  og  sælger 
de  honning  og  lægger  pengene  i  et 
fond,  til  brug  for  en  kommende  rejse 
til  Washington  D.  C.  -  tolv  timers 
rejse  i  bil.  De  skal  ikke  besøge  USAs 
regeringsbygning  eller  på  sightsee- 
ing. De  skal  til  templet  og  gøre  dåb 
for  de  døde.  Montreal  hører  til  Wa- 
shington templets  tempeldistrikt. 

„Jeg  glæder  mig  meget  til  at  kom- 
me til  templet,"  siger  Samuel  Maltere 
på  14  år.  Han  er  fra  LeMoyne  ward. 
„På  den  måde  behøver  jeg  ikke  bede 
min  far  og  mor  om  penge  til  tempel- 
turen. Man  bliver  snavset  af  at  arbej- 
de med  den  fedtede  honning,  men 
det  er  anstrengelserne  værd.  Og  nu 
hvor  jeg  ved  hvordan  honningen  når 
frem  til  vores  middagsbord,  sætter 
jeg  langt  mere  pris  på  den." 

Hvordan  blev  de  unge  mennesker 


engageret  i  arbejdet  med  honning  og 
bistader? 

Det  begyndte  da  biskop  Joseph 
Wilfred  Serges  Limoges  talte  til  de 
unge  i  sit  ward  om  en  tur  til  templet. 
„Alle  ville  gerne  med,"  husker  bi- 
skop Limoges,  „men  ingen  havde 
penge  til  det."  Wardets  sekretær, 
som  arbejder  med  bier,  kendte  en  der 
havde  bier,  monsieur  Marcotte,  og 
som  havde  brug  for  hjælp.  Da  bi- 
skoppen havde  interviewet  de  unge, 
blev  de  enige  om  at  tage  imod  op- 
gaven. 

Monsieur  Marcotte  lærte  drengene 
i  wardet  hvordan  man  indsamler 
honning  og  forarbejder  den.  „Det  er 
morsomt  at  arbejde  med  bierne,"  si- 
ger Mark  Pelchat.  „Det  eneste  jeg  ik- 
ke kan  lide  er  når  jeg  bliver  stukket." 

Når  drengene  kommer  hjem  med 
deres  spande  med  honning,  er  der 
andre  unge  mennesker  fra  wardet 
som  er  med  til  at  hælde  den  klæbrige 
honning  over  i  små  beholdere.  Så 
sælger  de  den  til  venner  eller  kunder 
udenfor  en  helseforretning,  som  et 
kirkemedlem  ejer  i  Montreal. 

„Vi  har  stået  og  solgt  honning 

udenfor  forretningen  i  dag  i  6  timer, " 
siger  Phillippe  Cazeau  på  16  år.  „Vi 
synes  at  vi  må  arbejde  for  det,  hvis  vi 
vil  til  templet." 

Tempelturen  er  noget  som  de  unge 
mennesker  virkelig  glæder  sig  til.  „Vi 
vil  lade  os  døbe  for  de  mennesker 
som  aldrig  har  hørt  om  kirken,"  siger 
SonyaRoy  på  15. 

De  benytter  også  muligheden  for  at 
fortælle  deres  kunder  om  kirken.  „Vi 
fortæller  folk,  som  kommer  forbi  vo- 
res bod,  at  vi  tjener  penge  ind  til  en 
tempeltur.  Vi  viser  dem  et  billede  af 
templet  og  fortæller  dem  hvad  det  be- 
tyder for  os,"  forklarer  Frankie  Belot 
på  17. 

De  unge  mennesker  i  LeMoyne 
wardet  er  villige  til  at  arbejde  og  lære 
nye  færdigheder,  og  derved  oplever 
de  at  få  den  dejlige  belønning  der  føl- 
ger med  at  dele  evangeliet  med  andre 
-  levende  som  døde. 

Notre  Chanson 

Chantal  på  16  og  Nathalie  på  18  er 
kendt  i  deres  stav  som  „De  syngende 
LeGault  søstre",  og  de  har  skrevet 
dejlig  musik  sammen  i  flere  år.  De 
elsker  det,  og  det  er  også  en  måde  at 


udbrede  deres  kærlighed  til  evange- 
liet. 

Medlemmerne  i  deres  stav  taler  sta- 
dig om  et  show  som  Chantal  og  Na- 
thalie havde  i  staven  for  tre  år  siden. 
Det  begyndte  med  at  Chantal  blev 
bedt  om  at  være  med  i  et  orkester 
som  bestod  af  unge  sidste  dages  hel- 
lige. Nathalie  kom  også  med  i  grup- 
pen. „Vi  øvede  hele  sommeren,  fem 
timer  om  dagen,  og  opførte  vores 
3-timers  program  i  staven, "  siger 
Chantal.  „Folk  nød  det  virkelig." 

Nathalies  kærlighed  til  musik  be- 
gyndte da  hun  var  lille.  Allerede  som 
10-årig  ønskede  hun  at  lære  at  lede 
sangen,  så  hun  bad  wardets  musikle- 
der lære  hende  det.  Da  Nathalie  fyld- 
te 11  blev  hun  kaldet  til  at  lede  mu- 
sikken i  primary.  Nu  er  hun  korpræ- 
sident i  sit  ward,  udover  at  hun  er 
Unge  Pigers  lejrleder  og  søndags- 
skolesekretær. Hendes  søster  leder 
musikken  for  Unge  Piger,  synger  i 
wardskoret  og  er  præsidentinde  for 
sin  Unge  Pigers  klasse. 

Begge  pigerne  synger  for  sjov,  men 
Chantal  vil  gerne  være  professionel. 
„Jeg  holder  meget  af  musik,  men 
Chantal  elsker  det  virkelig, "  siger 
Nathalie. 

Sidste  år  optrådte  Chantal  ved  en 
anset ,  gallakoncert',  hvor  pressen  var 
til  stede  og  skrev  om  det  bedste  nye 
talent  i  Montreal.  Chantal  bestod  for- 
prøven og  blev  sat  på  programmet  til 
en  koncert,  men  da  hun  opdagede  at 
den  skulle  afholdes  på  en  søndag, 
trak  hun  sig  tilbage. 

„Jeg  fastede  for  sagen,"  mindes 
Chantal.  „Men  selv  om  jeg  meget 
gerne  ville  synge  til  gallaforestillin- 
gen, så  ønskede  jeg  det  ikke  alligevel, 
når  Ånden  sagde  at  jeg  ikke  skulle. 
Så  det  gjorde  jeg  ikke.  Det  er  vigtigt 
altid  at  gøre  som  vor  himmelske  Fa- 
der ønsker  vi  skal.  Men  jeg  ved  at  jeg 
har  fået  andre  muligheder,  fordi  jeg 
lyttede  til  Ånden." 

En  af  disse  muligheder  var  at  hun 
skulle  synge  i  en  seminarfilm,  som 
kirken  producerede  sidste  år.  Begge 
søstrene  blev  bedt  om  at  deltage  i  en 
fransk  oversættelse  af  filmen.  Chan- 
tal fortalte  produceren  at  hun  holder 
meget  af  at  synge,  og  blev  bedt  om  at 
optage  forskellige  sange  til  projektet. 
Hun  tog  hen  til  studiet,  tog  øretele- 
foner på  og  overraskede  enhver  ved 
at  udføre  et  enestående  stykke  arbej- 
de på  rekordtid.  En  af  teknikkerne 
sagde  at  hun  var  et  professionelt 
talent,  hvilket  jo  var  opmuntrende. 

„Hvis  jeg  synger  professionelt,  vil 
mine  forpligtelser  overfor  Gud  altid 
komme  i  første  række,"  siger  hun. 
„Jeg  betragter  min  sang  som  missio- 
nering." 

Det  er  en  særlig  udfordring  for  de 
to  unge  piger  at  gå  i  skole  i  Montreal. 
De  er  de  eneste  sidste  dages  hellige  i 
en  skole  med  1.500  elever.  „Det  vær- 
ste er  at  folk  ikke  forstår  vore  princip- 
per," siger  Chantal.  „Når  vores  ven- 
ner finder  ud  af  hvilken  religion  vi  til- 
hører sker  det  somme  tider  at  deres 
forældre  siger  at  de  ikke  må  komme 
sammen  med  os  mere.  Men  vi  har 
opdaget  at  vort  eksempel  er  den 
bedste  måde  at  missionere  på." 

Nathalie  er  enig.  „Når  vi  tager  med 
undergrundsbanen  til  kirke,  lægger 
folk  mærke  til  at  vi  går  i  kjoler,  og  så 
ved  de  at  vi  ikke  er  som  andre  unge 
mennesker.  Der  er  noget  ved  os  der 
er  anderledes. 

Sidste  år  bad  jeg  min  matematiklæ- 
rer om  at  skrive  noget  i  min  årsbog. 


Han  skrev:  ,For  et  år  siden  så  jeg  dig 
på  gangen,  uden  at  kende  dig,  men 
jeg  ønskede  at  få  dig  i  min  klasse  i  år, 
fordi  jeg  så  hvor  venlig  du  var  over- 
for andre.'  Det  er  hvad  jeg  mener 
med  missionering."  Chantal  har  haft 
lignende  oplevelser. 

Familien  LeGault  tilsluttede  sig  kir- 
ken for  10  år  siden,  efter  at  missionæ- 
rerne havde  fundet  dem  og  undervist 
dem.  Selv  om  Nathalie  kun  var  8  år 
da  missionærerne  kom,  forsøgte  hun 
selv  at  finde  ud  af  om  kirken  var 
sand.  „Da  jeg  var  9  år  vidste  jeg  at 
den  er  sand,"  siger  hun.  „I  vores 
øvrige  familie  siger  de  at  jeg  tilslut- 
tede mig  kirken  fordi  mine  forældre 
gjorde  det.  Men  jeg  siger  at  det  ikke 
passer,  for  jeg  ved  at  kirken  er  sand. 
Jeg  besluttede  mig  selv  til  at  tilslutte 
mig  den.  Jeg  fortæller  altid  de  unge 
mennesker  at  jeg  har  mit  eget  vidnes- 
byrd, og  at  det  ikke  er  hverken  mine 
venners  eller  min  families." 

Søstrene  kan  godt  huske  hvordan 
det  var  at  leve  uden  evangeliet. 
„Mennesker  der  er  født  i  kirken,  er 
ikke  altid  klar  over  hvilken  værdi  de 
der  har,"  siger  Nathalie.  „Jeg  kan 
huske  hvordan  det  var  ikke  at  have 
kirken,  og  jeg  ved  at  vi  har  Herrens 
ånd  i  vores  hjem  nu.  Jeg  beder  for  alt 
hvad  jeg  har  med  at  gøre.  Jeg  kan  føle 
at  Herrens  ånd  vejleder  mig.  Det  er 
hemmeligheden  ved  det  hele  -  det  er 
vidunderligt." 

Hele  familien  LeGault  har  gjort  det 
til  en  vane  at  forsøge  at  leve  nær 
Ånden.  Kort  efter  at  bror  LeGault 
havde  bedt  om  hjælp  til  at  finde  en 
med  hvem  han  kunne  dele  evangeli- 
et, blev  han  tilskyndet  til  at  dreje  bort 
fra  hovedvejen  og  standse  ved  en  be- 
nzintank, selv  om  han  ikke  manglede 
benzin.  Der  holdt  en  ung  mand  på 
motorcykel.  Han  var  blevet  træt  af  at 
køre.  Bror  LeGault  tilbød  ham  at  sæt- 
te motorcyklen  ind  i  hans  stationcar, 
og  så  kørte  han  den  unge  mand  til 
Montreal.  Den  unge  mand  blev  impo- 
neret over  denne  venlighed  og  ville 
gerne  vide  noget  mere  om  familien 
LeGault  og  hvorfor  de  var  så  kærlige. 
Han  fik  missionærlektier.  Familien 
LeGault  bad  til  at  den  unge  mand 
måtte  få  et  vidnesbyrd.  Et  par  uger 
efter  blev  han  døbt  i  kirken. 


„Når  der  sker  sådan  noget,  så  gør 
vi  det  til  en  familieaktivitet,"  siger 
Chantal.  „Vi  bad  allesammen  for  at 
den  unge  mand  ville  lytte  til  sandhe- 
den. Vi  arbejder  sammen  om  at  dele 
evangeliet  med  andre." 

„Vi  forsøger  at  sige  til  vor  himmel- 
ske Fader:  ,Vi  vil  gøre  som  du  øn- 
sker, gør  os  til  det  du  ønsker  vi  skal 
være,'"  siger  Nathalie.  „Når  vi  lader 
ham  gøre  det,  så  sker  der  de  mest 
vidunderlige  ting."  □ 

Redaktørens  bemærkning:  Indsamlingen  og  salget 
af  honning  har  hjulpet  de  unge  i  LeMoyne  ward 
til  at  samarbejde  om  at  forkynde  evangeliet. 
Musikken  har  tjent  det  samme  formål  for  de 
syngende  LeGault  søstre.  Hvilke 
evangelieorienterede  projekter  eller  aktiviteter  har 
de  unge  i  jeres  ward/gren  eller  stav  været  med  til, 
enten  gruppevis  eller  personligt?  Vi  modtager 
med  tak  lignende  artikler  som  „Honning  og  sød 
musik  i  Quebec".  Send  dem  til:  Editorial 
Advisor,  Translation  Division,  Postfach  1568, 
D-6382  Friedrichsdorfl.  Vi  foretrækker  at 
artiklerne  er  maskinskrevne.  Vær  så  venlig  at 
skrive  jeres  navn,  adresse,  ward  og  stav,  og  send 
hvad  I  har  af  sort/hvide  billeder  eller  farvebilleder, 
som  kan  illustrere  artiklen. 


k. 


SJÆLE 

ER  AF  STOR 

VÆRDI 


Paul  B.  Thurgood 


Jeg  lod  tårerne  få  frit  løb 
og  begyndte  at  bede 
til  Herren  for  den 
unge  kvindes  liv. 


Jeg  husker  hvor  spændende  jeg  sy- 
nes sirenerne  lød,  når  jeg  hørte  en 
ambulance  suse  af  sted  under  udryk- 
ning. Hvor  jeg  ønskede  at  sidde  bag 
rattet  i  sådan  en  vogn,  og  suse  af  sted  for 
at  hjælpe  syge  eller  tilskadekomne.  Ef- 
terhånden som  jeg  blev  ældre  blev 
drømmen  til  virkelighed.  Jeg  tog  et  før- 
stehjælpskursus, studerede  anatomi  og 
fysiologi  og  gik  endvidere  på  kursus  og 
blev  redder,  så  min  drøm  kunne  blive  til 
virkelighed. 

Jeg  var  kun  lige  blevet  færdig  med 
skolen  som  18-årig  da  jeg  fik  mit  første 
job  som  ambulanceassistent  i  et  privat 
firma.  Der  blev  på  den  måde  åbnet  man- 
ge muligheder  for  mig  i  en  ganske  ung 
alder,  og  jeg  fik  hurtigt  større  kendskab 
til  at  behandle  tilskadekomne.  Jeg  lærte 
meget  om  livet,  som  de  fleste  menne- 
sker først  lærer  langt  senere.  Jeg  kom 
også  ud  for  mange  prøvelser  og  fristel- 
ser som  jeg  aldrig  før  havde  været  ude 
for. 

Jeg  arbejde  blandt  ikke-mormoner  i 
deres  atmosfære.  Det  var  den  atmosfæ- 
re som  mine  kirkeledere  altid  havde  ad- 
varet mig  imod,  men  dengang  syntes 
jeg  ikke  at  der  var  grund  til  at  bekymre 
mig  om  det.  Mit  arbejde  begyndte  at 
komme  i  konflikt  med  mine  kirkemø- 
der. Jeg  begyndte  at  stille  mig  selv 
spørgsmål  og  spekulerede  meget  på 
min  fremtid.  Jeg  kunne  se  mig  selv  gå 
fremad  indenfor  lægeverdenen,  og  det 
synes  som  om  intet  stod  i  vejen  for  mig. 
Og  så,  på  min  19-års  fødselsdag  tog  jeg 
til  Californien,  og  søgte  en  stilling  som 
redder.  Jeg  blev  antaget  og  kunne  be- 
gynde til  efterårssemesteret.  Jeg  vidste 
at  det  lige  netop  var  det  jeg  ønskede  at 
have  med  at  gøre. 
k  Pludselig  mistede  jeg  enhver  tanke 
pom  at  tage  på  mission.  Det  var  som  om 
jeg  ikke  behøvede  at  træffe  den  beslut- 


ning  allerede  da.  Selvfølgelig  havde  jeg 
altid  fortalt  min  familie  og  mine  venner 
at  jeg  skulle  på  mission.  Jeg  fortalte  end- 
da min  arbejdsgiver  at  jeg  havde  planer 
om  at  tage  på  mission.  Men  alt  det  synes 
jeg  var  helt  uvæsentligt  nu.  Det  eneste 
jeg  var  optaget  af  var  min  personlige  til- 
fredsstillelse, og  jeg  tænkte  slet  ikke  på 
hvilken  åndelig  udvikling  jeg  gik  glip 
af.  Profetens  stemme  gav  dog  stadig 
genlyd  i  mine  tanker:  „Enhver  ung 
mand  skal  udføre  en  mission."  Men 
tanken  vendte  altid  tilbage:  „To  år  - 
tænk  hvor  langt  du  kan  være  nået  som 
redder  på  den  tid!" 

Jeg  var  forblindet  af  verdslig 
grådighed 

Jeg  vidste  ikke  hvad  jeg  skulle  gøre. 
Dybt  i  mit  hjerte  vidste  jeg  at  det  var  rig- 
tigst at  tage  på  mission,  men  jeg  var  for- 
blindet af  verdslig  grådighed.  Jeg  spe- 
kulerede hele  tiden  på  hvorvidt  jeg 
skulle  tage  af  sted  eller  ej.  Jeg  tænkte  på 
det  fra  jeg  stod  op  og  til  jeg  gik  i  seng  om 
aftenen,  og  da  jeg  arbejdede  på  skift, 
havde  jeg  masser  af  tid  til  at  tænke. 

En  aften  lige  efter  at  jeg  var  gået  i 
seng,  blev  jeg  vækket  ved  at  telefonen 
ringede.  Det  var  ude  fra  motorvejen,  de 
ringede  efter  en  ambulance  der  skulle 
komme  ud  til  en  lastbilulykke,  og  det 
varede  ikke  længe  før  jeg  var  ude  ved 
ulykkesstedet,  hvor  to  biler  var  implice- 
ret i  en  ulykke.  En  mindre  bil  var  kørt 
ind  bag  i  en  lastbil,  belæsset  med  træ- 
stolper. I  den  lille  smadrede  bil  sad  to 
passagerer  -  et  ungt  nygift  par.  Man- 
den, som  kørte  bilen,  var  dræbt  på  ste- 
det. Hans  kone  var  alvorligt  såret.  Vi  ar- 
bejdede desperat  for  at  redde  den  yndi- 
ge 19-årige  piges  liv,  som  langsomt  syn- 
tes at  ebbe  ud.  Jeg  spekulerede  ved  mig 
selv  på  hvordan  det  kunne  være  at  no- 


get så  forfærdeligt  skulle  ske,  for  dette 
dejlige  ægtepar,  nu  var  deres  frem- 
tidsplaner og  deres  lykke  totalt  spole- 
ret! Vi  kørte  af  sted  med  fuld  udrykning 
til  hospitalet,  hvor  højt  uddannede  læ- 
ger og  sygeplejerske  stod  og  ventede. 
Der  kom  hurtigt  en  helikopter  for  at 
transportere  kvinden  til  et  hospital  i  Salt 
Lake  City,  hvor  hun  fik  særbehandling 
på  grund  af  de  alvorlige  kvæstelser. 

Da  jeg  var  kommet  mig  lidt  efter  choc- 
ket  over  den  forfærdelige  ulykke,  hu- 
skede jeg  at  jeg  havde  talt  med  motor- 
vejspatruljen,  som  skulle  meddele  de 
nærmeste  slægtninge  om  ulykken.  Jeg 
glemmer  aldrig  det  højtidelige  udtryk 
han  havde  i  ansigtet,  og  tårerne  der 
glinsede  i  hans  øjne  da  han  tog  afsted. 
Jeg  tænkte  ved  mig  selv:  „En  rædsom 
opgave!  Hvad  nu  hvis  det  var  mine  for- 
ældre der  skulle  have  denne  meddelel- 
se?" Så  var  der  en  anden  tanke  der  slog 
mig:  Hvordan  ville  jeg  se  ud  i  ansigtet 
når  jeg  skulle  aflægge  regnskab  til  Frel- 
seren om  den  tid  jeg  havde  tilbragt  her 
på  jorden? 

Natteluften  var  kølig  på  grund  af  fro- 
sten. Jeg  så  mig  omkring  i  natten,  og 
lagde  mærke  til  hvor  klar  og  rolig  him- 
len så  ud.  Jeg  gav  tårerne  frit  løb  og  de 
strømmede  ned  ad  mine  kinder,  mens 
jeg  bad  til  Herren  for  den  unge  kvindes 
liv,  I  det  øjeblik,  da  mit  hjerte  svulmede 
af  kærlighed  og  medfølelse,  begyndte 
jeg  omsider  at  forstå.  Læger  og  syge- 
plejersker og  reddere  var  vidunderlige, 
men  de  kunne  kun  redde  legemet.  De 
kunne  ikke  helbrede  de  sår  der  ligger 
dybere,  dem  der  afholder  os  fra  at  kom- 
me hjem  til  vor  Fader.  Det  er  der  kun  én 
læge  der  kan,  og  jeg  var  ved  at  afslå  min 
chance  for  at  hjælpe  ham!  Jeg  traf  en  be- 
slutning. Jeg  ville  gøre  alt  hvad  jeg  kun- 
ne, for  at  arbejde  for  Mesterlægen.  Jeg 
ville  på  mission! 


Mine  bønner  blev  besvaret 

Dagene  kom  og  gik.  Og  endelig  -  en 
måned  senere,  opdagede  jeg  at  mine 
bønner  var  blevet  besvaret.  Den  unge 
kvinde  var  udskrevet  fra  hospitalet, 
fuldstændig  rask.  Jeg  takkede  vor  evige 
Fader  så  inderligt  for  dette  svar.  Men  nu 
kom  det  største  skridt  af  dem  alle  -  min 
mission. 

Mens  jeg  bad  og  forberedte  mig,  be- 
kræftede Anden  for  mig  at  jeg  skulle  tje- 
ne min  himmelske  Fader  i  missions- 
marken. 

Jeg  glemmer  aldrig  den  rolige,  dejlige 
følelse  jeg  fik  da  jeg  hørte  vores  stav- 
spatriark  forkynde  den  velsignelse  over 
mig.  Og  jeg  glemmer  heller  aldrig  at  det 
var  den  samme  følelse  jeg  fik  da  jeg  åb- 
nede brevet  fra  en  Guds  profet  om  at  jeg 
var  kaldet  til  at  arbejde  i  Harrisburg  mis- 
sionen i  Pennsylvania.  Selv  mens  jeg  ar- 
bejdede i  Pennsylvania,  som  repræsen- 
tant for  Jesus  Kristus,  havde  jeg  denne 
særlige  ro,  som  fortalte  mig  at  jeg  havde 
truffet  det  rigtige  valg. 

Før  jeg  tog  på  mission  troede  jeg  ikke 
at  der  fandtes  nogen  følelse  i  verden  der 
kunne  sammenlignes  med  at  vide  at  et 
menneske  atter  kunne  gå  på  grund  af 
min  hjælp,  men  jeg  tog  fejl. 

Der  findes  ingen  bedre  følelse  i  ver- 
den end  bevidstheden  om  at  have  hjul- 
pet folk  til  at  finde  Jesu  Kristi  evangeli- 
um, i  deres  søgen  efter  den  sande  lykke 
og  glæde. 

Jeg  ved  af  hele  mit  hjerte  at  denne  kir- 
ke er  sand!  Jeg  ved  at  Gud  lever,  at  han 
hører  og  besvarer  bønner.  Jeg  ved  at  Je- 
sus er  Kristus,  og  at  Jesu  Kristi  Kirke  af 
Sidste  Dages  Hellige  er  hans  sande  kir- 
ke på  jorden.  Min  mission  beseglede 
disse  kendsgerninger  i  mit  hjerte  på  en 
måde  som  ingen  ambulanceudrykning 
nogen  sinde  vil  kunne.  □ 

BJERGBESTIGNING 


Satan  forsøger  at  lokke  os  nærmere  til  kanten  af  sin 
omhyggeligt  forberedte  afgrund. 


S.  OlaniDurrant 


For  nogen  tid  siden  så  jeg  et  bil- 
lede som  gjorde  indtryk  på 
mig.  Det  var  et  billede  af  en 
bjergbestiger  i  imponerende  omgiv- 
elser i  Alperne.  Bjergene  var  skarpe 
til  alle  sider  og  de  hævede  sig  over 
tusinde  meter  over  dalene.  På  bil- 
ledet stod  bjergbestigeren  ude  ved 
kanten  af  en  meget  høj  og  en  meget 
skarp  klippe. 

Dette  billede  gjorde  et  følelses- 
mæssigt indtryk  på  mig.  Jeg  kan  ik- 
ke lide  højder.  Alt  hvad  der  er  over 
3  meter  højt  gør  mig  svimmel.  Og 
her  stod  denne  bjergbestiger  med 
tæerne  næsten  helt  ud  til  kanten. 
Han  har  sikkert  været  opfyldt  af 
spænding,  som  han  stod  der  ved 
den  yderste  kant  af  verden.  Jeg  tror 
også  at  han  har  kunnet  mærke  faren 
ved  det.  Han  stod  faktisk  overfor 
døden. 

Samfundet  kan  beskytte  sådanne 
bjergbestigere  mod  farer  på  to  for- 
skellige måder.  Enten  kan  de  sætte 
et  rækværk  op  yderst  ved  klippen 
eller  også  kan  de  sørge  for  at  der 
holder  en  ambulance  parat  ned- 
enunder. Rækværket  kunne  for- 
hindre folk  i  at  falde  ned,  mens 


ambulancen  kan  skaffe  folk  behand- 
ling, når  de  er  faldet  ned. 

Rækværket  er  tilsyneladende  den 
bedste  løsning.  Men  rækværket  ville 
ødelægge  oplevelsen  for  en  bjergbe- 
stiger der  elsker  spænding. 

Jeg  kunne  tænke  mig  at  drage  en 
sammenligning  mellem  bjerget  og 
dette  livs  fristelser.  Ligesom  udsig- 
ten fra  bjerget  drager  bjergbestige- 
ren nærmere  kanten,  således  vil 
Satans  myter  forsøge  at  lokke  os 
nærmere  yderkanten  af  hans 
omhyggeligt  forberedte  afgrund. 

På  vores  rejse  gennem  livet  vil 
Satan  forsøge  at  lokke  os  nærmere 
klippekanten.  Han  giver  os  mulig- 
hed for  at  kigge  ud  over  klippen. 
Hvis  vi  er  nysgerrige,  modige  eller 
dumme  forsøger  vi  måske  at  se  hvor 
nær  vi  kan  komme  til  kanten.  Vi 
slipper  taget  i  jernstangen  og  nøjes 
måske  bare  med  at  holde  fast  med 
spidsen  af  en  finger.  Hvis  vi  så  ikke 
er  forsigtige  falder  vi  måske  ud  over 
kanten  med  en  sagte  stønnen.  Det 
var  spændende  så  længe  det  varede 
-  at  stå  og  se  ud  over  kanten  og  vide 
at  vi  var  så  nær  ved  at  omkomme, 
og  var  åh  så  sikre  på  at  vi  havde 


tingene  under  kontrol.  Satan  er  li- 
geglad med  hvilke  midler  han  fan- 
ger os  med  -  spiritus,  tobak,  narko- 
tika, ønsket  om  velstand  og  magt, 
uærlighed  eller  lidenskabelighed. 
Han  er  klog  nok.  Han  anvender 
hvad  der  er  nærmest  ved  hånden. 

Han  kunne  ikke  sige  nej  til 
en  drink 

Jeg  havde  en  ven  der  som  ung  ik- 
ke kunne  sige  nej  til  alkohol.  Men 
for  ham  var  det  den  rene  gift.  Han 
blev  alkoholiker.  Det  fik  de  forfær- 
deligste følger  for  hans  familie,  og 
han  kæmpede  i  årevis  for  at  overvin- 
de denne  last.  Heldigvis  lykkedes 
det  ham  og  han  fik  tid  tilovers  til  at 
hjælpe  andre.  Men  han  mistede 
mange  år  sammen  med  sin  unge  fa- 
milie, og  dem  får  han  aldrig  tilbage. 
Han  var  også  væk  fra  kirken.  Alt  ty- 
der på  at  hans  overståede  drikkeri 
berøvede  ham  en  evig  familie. 

Jeg  husker  et  ungt  par  som  havde 
svært  ved  at  styre  sig  når  de  var  ale- 
ne sammen.  De  var  bange  for  at  mis- 
te deres  dyd  og  besluttede  sig  til  at 
gøre  alt  for  at  styre  sig.  Men  de  end- 

te  fortsat  med  at  befinde  sig  et  afsi- 
des sted,  hvor  de  gik  på  kanten  af 
klippen,  som  man  kan  kalde  det.  De 
faldt  for  netop  det,  som  de  havde 
bedt  så  inderligt  om  at  have  styrke 
til  at  modstå.  Det  var  så  spændende 
at  kæle  for  hinanden,  og  det  tiltrak 
dem  mere  end  de  rolige  planer  de 
havde  lagt  i  dagslyset.  Da  de  først 
havde  prøvet  at  vandre  på  klippe- 
kanten blev  de  ivrigt  ved  med  at 
søge  ud  til  den. 

Heldigvis  indså  pigen  til  sidst  at 
det  de  manglede  var  en  beslutning 
om  at  ændre  adfærd,  så  hun  gjorde 
det  helt  forbi,  og  på  den  måde  slap 
hun  for  at  falde  ud  over  klippe- 
kanten. 

Jeg  har  som  biskop  og  højråds- 
medlem gennem  10  år  været  med  til 
adskillige  kirkeretssager.  Jeg  kan 
vidne  for  jer  om  at  ingen  af  disse 
medlemmer,  som  var  for  retten, 
holdt  sig  borte  fra  klippekanten.  De- 
res rækværker,  hvis  de  nogen  sinde 
satte  noget  op,  trængte  virkelig  til  at 
repareres.  De  dansede  til  Satans 
pibe  lige  til  de  faldt  ud  over  kanten. 

Vi  er  her  på  jorden  -  du  og  jeg  - 
for  at  blive  prøvet  og  bevise  at  vi  er 
værdige  til  at  komme  tilbage  i  vor 
Faders  himmelske  rige.  Vi  er  her  for, 
lige  som  Kristus,  at  overvinde  fri- 
stelser og  fortjene  vores  krone  i  det 
høje.  Selv  om  vi  har  glemt  alt,  så  er 
vi  ikke  opgivet.  Vi  får  vejledning 
gennem  skrifterne,  råd  af  de  leven- 
de profeter  og  andre  inspirerede  le- 
dere, og  de  der  er  døbt  af  Guds  præ- 
stedømme, har  også  Helligåndens 
gave. 

Guds  fulde  rustning 

Paulus'  ord  til  efeserne  giver  både 
dig  og  mig  nogle  fortrinlige  råd.  Han 
sagde: 

„Ifør  jer  Guds  fulde  rustning,  så  I 
kan  holde  stand  mod  Djævelens 
snigløb  .  .  . 

Tag  derfor  Guds  fulde  rustning 
på,  at  I  må  kunne  stå  imod  på  den 


onde  dag  og  holde  stand  .  .  . 

Så  stå  da  med  sandheden  spændt 
som  bælte  om  jeres  lænder,  og  iførte 
, retfærdigheden  som  brynje', 

tag  som  sko  på  jeres  fødder  villig- 
hed til  at  forkynde  fredens  evange- 
lium, 

løft  i  al  jeres  færd  troens  skjold, 
hvormed  I  kan  slukke  alle  den  On- 
des gloende  pile, 

tag  imod  , frelsens  hjelm'  og  Ån- 
den sværd,  som  er  Guds  ord. 

Gør  dette  til  enhver  tid  under  sta- 
dig påkaldelse  og  bøn,  idet  I  altid 
beder  i  Ånden,  og  vær  årvågne  der- 
til med  stadig  udholdenhed  og  bøn 
for  alle  de  hellige"  (Ef.  6:11,  13-18). 

Jeg  har  som  far  måttet  hjælpe  mi- 
ne børn  med  at  bygge  deres  egne 
rækværker  ved  klippekanten.  Under 
min  udførelse  af  denne  store  ud- 
fordring og  ansvarsopgave,  har  jeg 
været  opfyldt  af  håb  om  at  det  måtte 
lykkes,  og  vidst  at  der  var  mulighed 
for  at  gøre  fejl.  Men  én  ting  ved  jeg. 
Jeg  er  overhovedet  ikke  interesseret 
i  at  have  en  „middelmådig"  sidste 
dages  hellig  familie.  Mine  børn  har 
svært  ved  at  klare  den  tanke.  De  sy- 
nes at  det  er  uretfærdigt  når  min  hu- 
stru og  jeg  forlanger  at  de  ikke  spil- 
ler fodbold  på  sabbaten,  for  „det  gør 
alle  de  andre  børn" !  Det  er  ikke  ret- 
færdigt at  vi  holder  på  at  de  skal  væ- 
re hjemme  til  en  bestemt  tid,  for  „de 
andre  behøver  ikke  at  være  så  tidligt 
hjemme!"  Ser  du,  statistikken  viser 
at  det  gennemsnitligt  kun  er  hver 
tredie  ung  mand  i  kirken  der  tager 
på  mission.  Af  unge  sidste  dages 
hellige  er  det  kun  gennemsnitligt 
50  %  der  bliver  viet  i  templet  for 
tiden. 

Når  jeg  tænker  på  mine  sønner, 
kan  jeg  ikke  se  hvem  af  de  tre  der  vil 
tage  på  mission  og  hvilke  to  der  vil 
gå  andre  veje.  Bliver  det  Jeff,  hvis 
præsternes  kvorum  jeg  er  vejleder 
for?  Dennis,  hvis  lilleputhold  jeg  er 
træner  for?  Andy,  som  synes  at  alt 
hvad  hans  far  gør  er  aldeles  fortræf- 
feligt? Er  der  én  af  dem  der  i  højere 


grad  fortjener  en  missions  velsignel- 
ser end  de  andre?  Hvilke  to  vender 
ryggen  til  profeternes  ord,  så  mine 
drenge  kan  blive  regnet  med  til 
„gennemsnittet"?  Hvis  du  kan,  så 
sig  mig  hvilke  to  der  vil  finde  på  no- 
get vigtigere  at  foretage  sig? 

Kan  du  hjælpe  mig  med  at  finde 
ud  af  hvilke  af  mine  fire  døtre  der  vil 
afslå  de  velsignelser  der  forkyndes 
ved  templets  altre?  Mon  det  bliver 
Laura  og  Lynita,  mine  to  gymnasie- 
elever? Eller  bliver  det  min  lille  mu- 
sikalske Jeannine,  eller  lille  Meg,  der 
uden  større  anstrengelser  får  sin  far 
til  at  smile?  Hvilke  to  skal  jeg  erklæ- 
re som  uværdige?  Uinteresserede? 
Troløse? 

Jeg  synes  at  udsigten  til  at  få  en 
„gennemsnits"  sidste  dages  hellig 
familie  absolut  ikke  kan  tolereres. 
Men  det  er  lige  hvad  jeg  vil  få,  og 
hvad  I  vil  få,  hvis  vi  vælger  at  følge 
gennemsnits  vej  en . 

Jeg  for  min  part  mener  at  et  af  Sa- 
tans bedste  redskaber  er  at  få  dig  og 
mig  til  at  blive  tilfredse  med  at  tage 
gennemsnits  vej  en  -  at  lyve  lidt,  sny- 
de lidt,  drage  lidt  fordele,  fordi  det 
er  så  almindeligt.  På  den  måde  føres 
vi,  som  Nephi  sagde  „omhyggeligt 
ned  til  helvede"  (2  Ne.  28:21). 

Satans  eksistens  er  en  absolut  rea- 
litet. Jeg  har  mærket  det  og  kan  bæ- 
re vidnesbyrd  om  hans  store  magt, 
og  det  er  frygtindgydende.  Det  er 
desuden  mit  vidnesbyrd  at  Kristus 
lever  og  at  han  giver  os  den  nødven- 
dige kundskab  til  at  genkende  synd 
og  fejltagelser. 

Jeg  beder  til  at  vi  og  vore  børn  vil 
sætte  rækværker  op.  Jesus  Kristus  er 
kilden  til  vor  styrke.  Du  og  jeg  har 
brug  for  den  styrke,  hvis  vi  skal 
kunne  vende  os  fra  det  onde  og 
komme  tilbage  til  vor  Fader  i  Him- 
len. □ 


Fra  en  tale  afholdt  ved  Brigham  Young 
universitetet,  10.  juli  1984. 


